Kunigondah ellaali kujjaa IT genius akah\nކުނިގޮނޑަށް އެއްލާލި ކުއްޖާ އައިޓީ ޖީނިއަސްއަކަށް\nހަޔާތުގައި ކޮންމެ ކަމެއް ވެސް ދިމާވުމުގައި ކޮންމެވެސް ކަހަލަ މަސްލަހަތެއް ވެއެވެ. ނަމަވެސް އަހަރެމެންގެ ތެރެއިން ގިނަ މީހުންނަށް ދެރަކަމެއް ދިމާވާ ފަހަރު ކެތްތެރިކަން ކޮޅުންލައިގެން އަތުން ފައިން ގޯސް ހެދޭ ގޮތް ވެސް މެދުވެރިވެ އެވެ. ހަޔާތުގައި ދިމާވާ ކަންކަމާހެދި މާޔޫސްގެ އުންމީދު ކެނޑިގެންދާ ފަހަރު ފަހަރުވެސް އުންމީދު ކަނޑާނުލައި ކުރިއަށް ދާނަމަ އޭގެ ނަތީޖާ ވަރަށް ރަނގަޅަށް ގިނަ ފަހަރު ދައްކަ އެވެ. އެމެރިކާގެ ފްލޮރިޑާގައި ދިރިއުޅޭ ފްރެޑީ ފިގާސް އަކީ މީގެ މިސާލެކެވެ.\nފްރެޑީ އުފަންވުމާއެކު އޭނާގެ މަންމަ އޭނާ ގެންގޮސް ކުނިގޮނޑަށް އެއްލާލި އެވެ. އޭނާ ކުނިގޮނޑުން ނެގީ އެހެން ލާފައި ދިޔަ މީހަކަށް އޭނާ އެތާގައި އޮއްވާ ފެނިގެންނެވެ. އެމީހާ ފުލުހުންނަށް ގުޅައިގެން ގެނެސް ފްރެޑީ ހަވާލު ކުރި އެވެ. ފުލުހުން ފްރެޑީ ފުރަތަމަ ގެންދިޔައީ ހޮސްޕިޓަލަށެވެ. މާ ބޮޑު ގެއްލުމެއް ލިބިފައި ނުވާތީ ދެ ދުވަހު ހޮސްޕިޓަލުގައި ބާއްވާފައި ދޫކޮށްލީ އެވެ. ނަސީބަކުން ނަތަން އާއި ބެޓީ ފްރިގާޒް އަށް ފްރެޑީ ފެނިގެން އޭނާ ބެލެހެއްޓުމާ ހަވާލުވީ ވެސް ހަމަ ހޮސްޕިޓަލުން ދޫކޮށްލިތާ މާ ގިނަ ދުވަހެއް ނުވެ އެވެ. ބެޓީ އާއި ނަތަން ފްރެޑީ އެޑޮޕްޓްކޮށް އެ އާއިލާގެ ފަރުދަކަށް ހެދި އެވެ.\nއޭގެ ފަހުން މިހާރު 30 އަހަރު ފާއިތުވީއިރު ފްރެޑީއަކީ ފްރިގާޒް ކޮމިއުނިކޭޝަން ކިޔާ ކުންފުންޏެއްގެ ސީއީއޯ އެވެ. މި ކުންފުންޏަކީ 62 މިލިއަން ޑޮލަރުގެ ޓެކްނޮލޮޖީ އެންޑް އިންވެންޝަން ކުންފުންޏެކެވެ.\nފްރެޑީ އަކީ މޮޅު ވިޔަފާޜިވެރިއެކެވެ. އަމިއްލައަށް އެއްޗެތި އީޖާދުކުރާ ޖީނިއަސް އެކެވެ. އަދި އިންސާނިއްޔަތަށް ޚިދުމަތްކުރުމާއި ޗެރިޓީތައް ހިންގައިގެން ނިކަމެތިންނަށް އެހީވުމުގައި އޭނާއަކީ ލާމާސީލު މިސާލެކެވެ.\nފްރެޑީގެ ހަޔާތުގައި ކުރިޔަށްދާންވީ މަގު އޭނާއަށް ވިސްނުނީ އުމުރުން އެންމެ ނުވަ އަހަރުގަ އެވެ. އޭނާގެ ބައްޕަ ގެޔަށް އަންނަމުން ބޭނުން ކޮށްފައިވާ ސެކަންޑްހޭންޑް ކޮމްޕިއުޓަރެއް އެއް ދުވަހު ގެނައި ހިސާބުންނެވެ. އެ ކޮމްޕިއުޓަރު ރަނގަޅު ކޮށްދޭން އެ ދުވަހު ފްރެޑީގެ ކައިރީގައި އޭނާގެ ބައްޕަ އެދުނެވެ. ހަގީގަތުގައި އެ ދުވަހު އޭނާގެ ބައްޕަ އެ މަސައްކަތް ފްރެޑީ އާ ހަވާލުކުރީ ގޯސް މަގަކުން އޭނާ ހިނގައިދާނެތީ ކޮންމެވެސް ކަމެއްގައި ޝާމިލު ކުރުވާފައި ބެހެއްޓުމުގެ ބޭނުމުގަ އެވެ. ނަމަވެސް އެކަން ވީ ކަންކަން ހޯދާ ދެނެގަނެ އިންވެންޓްކުރުމަށް ފްރެޑީ އަށް ހުޅުވުނު މަގަކަށެވެ.\nއުމުރުން 15 އަހަރު ފުރުނުއިރު ފްރިގާޒް ކޮމްޕިއުޓާޒް ކިޔާ ކޮމްޕިއުޓިން ކުންފުންޏެއް އުފައްދާ އެ ކުންފުނި ހިންގުމުގެ ހުރިހާ ކަމެއް ފްރެޑީ އަމިއްލައަށް ކުރަމުން ދިޔަ އެވެ. އޭގެ ފަހުން ދެ އަހަރު ފާއިތުވީއިރު ވެބްސައިޓާއި ސްޓޯރޭޖް ސްޕޭސް ބޭނުންވެގެން ފްރެޑީގެ ކުންފުންޏަށް ހުށަހަޅާފައިވާ 150 ކަސްޓަމަރުން ތިއްބެވެ.\nފްރެޑީގެ ބައްޕައަށް އަލްޒައިމާގެ މައްސަލަތައް ދިމާވެ ހަނދާން ނެތެން ފެށުމުން ފްރެޑީ އަމިއްލައަށް ބޫޓެއް އީޖާދު ކުރި އެވެ. އެ ބޫޓުގެ ތެރޭގައި ޖީޕީއެސް ޓްރެކާއެއް ހަރުކޮށް ދެ ފަރާތަށް މުއާމަލާތް ކުރެވޭނެ ގޮތް ވެސް ހެދި އެވެ.\n"އަހަރެން ފޯނު ނަގާފައި "ބައްޕާ! ކޮންތާކު ތިހިރީ؟' ބުނާއިރަށް ބައްޕައަކަށް ނުޖެހޭނެ ހުރިތަން ބުނެދޭން މާ ބޮޑު ކަމެއް ކުރާކަށް. ގުދުވެފައި ބޫޓާ ވާހަކަ ދައްކާލާއިރަށް އަހަންނަށް ހޯދޭނެ ބައްޕަ ހުރި ހިސާބު. މި ޕްރޮގްރާމް ކާމިޔާބުކަމުން ކެންސަސްގައި ހުންނަ ކުންފުންޏަކުން އަހަންނާ ގުޅައިގެން އެ ޕްރޮގްރާމް ގަތީ 2.2 މިލިއަން ޑޮލަރަށް،" އިންސްޕައާ މޯ ކިޔާ ނޫހަކަށް ފްރެޑީ ދީފައިވާ އިންޓަވިއު އެއްގައި ބުނެފައި ވެއެވެ.\nމިހާރު ފްރެޑީ އަކީ ކިތަންމެ ކާމިޔާބު މީހަކަށް ވިޔަސް އޭނާއަށް ކުޑައިރު ވަރަށް ބޮޑަށް ނަސްލީ ތަފާތު ކުރުންތަކާ ކުރިމަތިވި ކަމަށް ފްރެޑީ ބުންޏެވެ. އޭނާގެ މަންމަ ވިހާފައި ކުނިގޮނޑަށް އެއްލާލުމުން ބަޔަކު ހޮވާފައިވާ ކުއްޖެއްކަން އެނގުމުން ކްލާސް ކުދިން އޭނާއާ ދިމާލަށް 'ކުނިގޮނޑުން ނެގި ކުއްޖާ' އޭ ގޮވާ މަލާމާތްކުރި ކަމަށް ފްރެޑީ ބުންޏެވެ.\n"އަހަރެމެން ދިރިއުޅުނީ ރަށްފުށުގެ ހިސާބެއްގައި ކަމަށް ވާތީ ކިރިޔާ ކަމެއް ވާއިރަށް މުޅި ހިސާބުގަނޑު މީހުންނަށް އެނގޭނެ. އަހަރެން އެޑޮޕްޓްކުރި މައިންބަފައިން އަހަންނަށް ހަގީގަތް ކިޔައިދިނީ މިގޮތަށް ކުދިން ގޮވަން ފެށީމަ. އަހަރެން ހަގީގަތުގައި ވެސް އެ ދުވަސްވަރު ވަރަށް ލަދުގަތް،" ފްރެޑީ ބުންޏެވެ.\nފްރެޑީގެ އުމުރުން 24 އަހަރުވީއިރު އޭނާ ވަނީ 80 ކަސްޓަމް ސޮފްޓްވެއާ ޕްރޮގްރާމް ފަރުމާ ކޮށްފަ އެވެ. ފައިސާގެ ތަނަވަސްކަން ލިބުމާއެކު ފްރެޑީ ދެން އަވަސްވެގަތީ އޭނާ ދިރިއުޅޭ ކޮމިއުނިޓީ އަށް އެހީތެރިކަން ފޯރުކޮށްދިނުމަށެވެ.\nއޭނާގެ އެހީތެރިކަން މުސްކުޅިންނާއި ޒުވާނުންނަށް އަދި ޅަ ކުދިންނަށް ވެސް ލިބެ އެވެ. ކޮލެޖް ސްކޮލަޝިޕްތައް ދީގެން ކުދިންނަށް ހިލޭ ތައުލީމު ފޯރުކޮށްދޭއިރު އަނެއްކޮޅުން ބިލްތައް ނުދެއްކިފައި ތިބޭ މީހުންނަށް ބިލްތައް ވެސް ދައްކައިދެ އެވެ. ޔޫތު ޕްރޮގްރާމްތައް ސްޕޮންސާކޮށްދެ އެވެ. އަދި ގެ މޯގޭޖްކޮށްގެން އެ ފައިސާ ނުދެއްކިގެން އުޅޭ މީހުންނަށް އެ ފައިސާ ވެސް ދައްކާދެ އެވެ.\nފްރެޑީ ބުނި ގޮތުގައި އޭނާ ގަބޫލުކުރާ ގޮތުގައި އޯގާތެރިކަމާއި އަޅާލުން ދޭންޖެހޭނީ އަމަލުންނެވެ. މީހަކަށް ކަމެއް ދިމާވެގެން އުޅޭނަމަ އެކަމެއްގެ ހައްލު ހޯދައިދީގެން މީހެއްގެ ދިރިއުޅުމަށް ރަނގަޅު ބަދަލެއް ގެނެސްދެވިއްޖެނަމަ އޭނާގެ މަގްސަދު ހާސިލު ވީ އެވެ.\nފައިސާ އަކީ މާ އަގުހުރި އެއްޗެއް ކަމަކަށް ފްރެޑީ ނުދެކެ އެވެ. އެހެންވެ އޭނާއަށް ލިބޭ ފައިސާއިން މީހުންގެ ދިރިއުޅުމަށް އެދެވޭ ބަދަލުތަކެއް ގެނެސްދޭން އޭނާ ހޭދަކުރާނެ އެވެ.\nއެއް ދޮރު ބަންދުވާއިރު އެހެން އެތައް ބައިވަރު ދޮރުތަކެއް ހުޅުވޭނެ ކަމުގެ އެންމެ އައުލާ މިސާލަކީ ފްރެޑީ ފްރިގާޒް އެވެ. އޭނާ މި މަސައްކަތް ކުރަނީ ހިތްހެޔޮކަމާއި ހިތްތިރިކަމާއެކު އަދި ވަކި މީހަކު ތަފާތު ކުރުމެއް ނެތި އެވެ.\nކައިވެނީގައި 51 އަހަރުވި ދެމަފިރިން މަރުވީ އެކުގައި!


ޓްރާންސްޕޯޓް މިނިސްޓްރީގެ ވާހަކަތައް ޓެކްސީ ސެންޓަރުތަކުން ދޮގުކޮށްފި\nއިބްރާހިމް އާދަމް6ޖޫން 2020 22:14\nމާލޭގައި ޓެކްސީގެ ހިދުމަތްދޭ ފަރާތްތަކާއި ގުޅޭގޮތުން، ޓްރާންސްޕޯޓް މިނިސްޓްރީން ރައްޔިތުންގެ މަޖިލީހުގެ ޤައުމީ ތަރައްޤީއާއި ތަރިކައިގެ ކޮމިޓީގައި ދައްކާފައިވަނީ ހަގީގަތާއި ހިލާފު ވާހަކަތައް ކަމަށް ޓެކްސީ ސެންޓަރުތަކުން ބުނެފިއެވެ.\nމިގޮތުން ޓެކްސީ ވޯކާސް ޔުނިއަނުން (ޓީޑަބްލިއުޔޫ) ނެރުނު ބަޔާނެއްގައި ބުނެފައިވަނީ، ޓެކްސީ ސެންޓަރު ތަކާއި ގުޅޭގޮތުން ހަގީގަތާއި ހިލާފު ވާހަކަތައް ދައްކާތީ ހިތާމަކުރާކަމަށެވެ. ރައްޔިތުންގެ މަޖިލީހުގެ ކޮމިޓީގައި ޓްރާންސްޕޯޓް މިނިސްޓްރީގެ ޑިރެކްޓަރ ޖެނެރަލް އަލީ ޒުބައިރު ވިދާޅުވިގޮތުގައި މާލެ ސަރަހައްދު ފުރަބަންދު ކުރުމުގެ ކުރިން2ފަހަރު ޓެކްސީ ޑްރައިވަރުންނާއި ބައްދަލު ކުރެއްވިކަމަށެވެ. އަދި އެ ބައްދަލުވުންތަކުގައި ޑްރައިވަރުން، ސަރުކާރުން ކޮވިޑު-19 އާއި ގުޅިގެން ދެމުން ގެންދާ ރިލީފް ލޯނު ދިނުމަށް އެދިފައި ނުވާނެ ކަމަށް ޒުބައިރު ވިދާޅުވިއެވެ.\nPRESS RELEASE : Addressing false information stated by the senior officials of ministry of transport and civil aviation at the peoples Majlis committee. English version.#COVID19 #COVID19Maldives #TWUMaldives #taxi #transport pic.twitter.com/yD0RXUUJTY\nނަމަވެސް ޓީޑަބްލިއުޔޫ އިން ބުނެފައިވާ ގޮތުގަިއ ހުރިހާ ބައްދަލުވުމެއްގައިވެސް އެ ލޯނު ހޯދުމަށް އެދިފައިވާނެ ކަމަށެވެ. އަދި މީގެ އިތުރުން ޑްރައިވަރުންގެ ރައްކާތެރިކަމަށް މިހާތަނަށް ސަރުކާރުން އެއްވެސް އެހީތެރިކަމެއް ފޯރުކޮށް ދީފައިނުވާއިރު، އެފަދަ އެހީތަކެއް ވެދެއްވިކަމަށް ބުނެވެސް ޒުބައިރު މަޖިލީހުގައި އިތުރުފުޅު ހެއްދެވި ކަމަށް ޓީޑަބްލިއުޔޫއިން ވަނީ ބުނެފައެވެ.\nއަދި ޒުބައިރު ޓެކްސީ ޑްރައިވަރުންނާއި އެކު ބޭއްވި ފުރަތަމަ ބައްދަލުވުމަކީ ކަރަންޓީނު ނިންމާފައި އަންނަ މީހުންނަށް ހިދުމަތް ދޭން ގިނަ ޓެކްސީތައް ނެރުމާއި ބެހޭ ބައްދަލުވުމެއް ކަމަށް ޓެކްސީ ސެންޓަރުތަކުން ބުނެފައިވެއެވެ. އަދި އެ ބައްދަލުވުމުގައިވެސް ރިލީފް ލޯނަށް އެދިފައިވާނެ ކަމަށާއި މާސްކާއި ސެނިޓައިޒާފަދަ ތަކެތި ފޯރުކޮށްދިނުމަށްވެސް އެދުނުކަމަށް ސެންޓަރުތަކުން ވަނީ ބުނެފައެވެ.\nއަދި މާލެ ލޮކްޑައުން ކުރިފަހުން ބޭއްވި ބައްދަލުވުމުގައި ވެސް ރިލީފް ޕެކޭޖަށް ޝަރުތު ހަމަ ނުވާ ވާހަކައާއި އެކަމާއި ގުޅިގެން ހުރި ދަތިތަތައް ހާމަކުރިކަމަށް ސެންޓަރުތަކުން ވަނީ ބުނެފައެވެ. އަދި ހުދު ރައީސް ސޯލިހަށްވެސް އެކަމާއި ގުޅިގެން ސިޓީއެއް ފޮނުވާފައިވާނެ ކަމަށް ޓެކްސީ ސެންޓަރުތަކުން ވަނީ ހާމަކޮށްފައެވެ.\nޓެކްސީ ސެންޓަރުތައް ޓްރާނަސްޕޯޓް މިނިސްޓްރީ\nމިސަރުކާރުމީ ކީއްކުރާބައެއް؟؟ ދޮގުހެދުމާއި އަނދުން އެޅުވުން އެކަނި އޮތީ


The Reporter never been abroad!!\nދަ ރިޕޯޓާ ނެވަ ބީން އެބްރޯޑް!\nނޫސްވެރިޔާ މުންޑޫ އާދަމް ހަލީމް\nއަހަންނަކީ މުންޑޫ މާލިމީ ހަސަންފުޅުގެ ހުސައިން ފުޅުގެ އަހައްމަދު ފުޅުގެ އާދަނެވެ؛ މުންޑޫ މާލިމީ ވާނީ އަހަރެންގެ މުނި ކާފައަށެެވެ. ވަރަށް ބޮޑު އިލްމުވެރިއެކެވެ. ނެވިގޭޓާއެއް އަދި އެކްސްޕްލޯރާއެކެވެ. އަހަންނަކު އެ މާލިމީއެއް ނުއެއް ދެކެމެވެ. އޭނާ އަރަބި ބަހުންނާއި ދިވެހި ބަހުން ލިޔެ ޗާޕު ނުޖައިހުރި ވަރަށް ގިނަ ފޮތްތަކާއި ދަތުރުނާމާތައް އަހަރެމެންގެ އާއިލާގެ އެކި މީހުންގެ ފޮށީގައި ވެއްޖެ އެވެ. އޭގެ ތެރެއިން ބައެއް ފޮށި "ވަގަށް" ހުޅުވައިގެން ދަތުރުނާމާތަކާއި ފޮތްތަކުގެ ބޮޑުބައި ހުރީ އަހަރެންގެ އަތުގަ އެވެ. މާލިމީ ކާފަ އެތައް ފަހަރަކު ދަތުރުކުޅަ ގައުމު ތަކުގެ ތެރޭގައި ޗައިނާ އާއި ބަންގާޅާއި އިންޑިއާ އާއި ޕާކިސްތާނާއި އިންޑޮނޭޝިއާ އާއި ސިލޯނާއި މިސްރް ފަދަ ގައުމުތައް ހިމެނެ އެވެ. އެ ދަތުރުތަކުގެ ދަތުރު ނާމާތައް ލިޔުއްވާފައިވެއެވެ. އެ ފޮތްތަކުގެ ތެރެއިން އަހަންނަށް އެންމެ ކަމުދިޔަ "މެހެނދީބާގު ދަތުރު" ގެ ނަމުގައި އޮތް ދަތުރު ނާމާ އެވެ. – މެހެނދީ ބާގް އެއީ ބަންގުލަދޭޝްގެ އަވަށެކެވެ – ވީމާ އެ މާލިމީއަކު ވާނީ ލައްކަ ގިނަ ގައުމުތަކަށް ދަތުރުކުޅަ ލައްކަ ގިނަ މީހުނާ ބައްދަލުވެ ވާހަކަ ދެކެވިފައިވާ މާލިމީއަކަށެވެ. މާލިމީ ކާފައަކީ 1932 ގައި ރާއްޖޭގެ ފުރަތަމަ ގާނޫނު އަސާސީ އެކުލަވައިލި ކޮމެޓީއަށް އެހީވާން އަތޮޅުތަކުން މާލެ ގެނައި ލަފާވެރިންގެ ތެރޭ ލާމުން ހިމެނުނު ދެ ބޭފުޅުންގެ ތެރެއިން އެކެކެވެ.\nއަހަރެން ހިތުން އަހަންނަކީ މުންޑޫ މާލިމީގެ ނަކަލެކެވެ. އަހަރެން އެންމެ ކުރާ ހިތްވާ ކަމަކީ ވެސް ބޯޓް ދަތުރު ކުރުމެވެ. ދެން ގާނޫނު މުރާޖައާ ކުރުމާއި ލިޔުންތެރިއަަކަށްވުމެވެ. އެކަމަކު އެއިން ހަމަ އެއްކަމެއްމެ ހާސިލެއް ނުވި އެވެ.\nއަހަންނަކީ ރިޕޯޓަރެކެވެ؛ މިދިއަ 18 ވަރަކަށް އަހަރުގެ ތެރޭ އަހަރެން ބައްދަލުވެ އިންޓަވިއުކުރި މީހުންގެ އަދަދެއް ނޭނގެ އެވެ. ދިވެހިންނާއި ރާއްޖެއިން ބޭރުގެ މީހުންނާއި ވެރިންނާއި ގައުމުތަކުގެ ވެރިން ވެސް ހިމެނެ އެވެ. ރާއްޖޭގެ ވާހަކަތަކާއި ރާއްޖެއިން ބޭރުގެ ވާހަކަތައް ވެސް ހިމެނެ އެވެ. ގައުމުތަކުގެ ވާހަކަ އާއި ދުނިޔޭގެ ވާހަކަތަކެވެ. ތަންތަނުގެ ވާހަކަ އެވެ. ބޭރު ދަތުރު ކުރުން ކަމަށްވިޔަސް ޕާސްޕޯޓް ހެއްދުން ކަމަށް ވިޔަސް ޕާސްޓް އާކުރުން ކަމަށް ވިޔަސް ވިސާޖެހުން ކަމަށްވިޔަސް އެތަކެއް ސަތޭކަ ލިޔުން ލިޔެވިފައިވާނެ އެވެ.\nމިހުރިހާ ވާހަކައެއް ލިޔެވިފައިވާއިރު އަހަރެންގެ ގަލަމުން ލިޔެލާން ރަނގަޅު އެކަމަކު ނުލިޔެވި ހުރި ވަރަށް ގިނަ ވާހަކަ ވެސް އެބަހުއްޓެވެ. މި ބާވަތުގެ ވާހަކަތަކުގެ ތެރެއިން ރާއްޖެއިން ބޭރަށް ދާން އަހަންނަށް ވަރަށް ގިނަ ފުރުސަތު ލިބި ނުދިޔަ ވާހަކަ ހިމެނެ އެވެ.\nއަހަރެންގެ ހަޔާތުގެ ބޮޑު ބައިވީ "ހަވީރު" ނޫހުގެ ތެރޭގަ އާއި ބަނޑޮހުގަ އެވެ. އެ ދެ ގޭގައި ވެސް ވަރަށް ގިނަ ފަހަރަށް ރާއްޖޭން ބޭރަށް ދާން ލިބުނެވެ. ގަދަ ކަމުން ކޮއްޕާ ގަޅުވައިގެން ވެސް ފޮނުވާން އުޅުނެވެެ. ފެލޯޝިޕްތަކާއި ވޯކްޝޮޕްތަކާއި ޓްއާތަކުގަ އެވެ. ކަންކަން ކަވަރު ކުރުމަށެވެ. ހުރިހާ ދަތުރަކަށް ފިލީއެވެ. އެހެންވެ ހަވީރުގައި އަހަންނަށް ހާއްސަ ޓެގްލައިނެއް ވެސް އޮވެ އެވެ. އެ ޓެގްލައިން މިހާރުވެސް ހަވީރުގެ ނޫސްވެރިންގެ ތެރޭގައި މަޖާކޮށް ހިނގައެވެ. އެއީ "ދަ ރައިޓާ ނެވަ ބީން އެބްރޯޑް" އެވެ. ވީމާ އަހަރެންގެ ފުރަތަމަ ބޭރު ދަތުރަކީ ބޮނޑިބަތް ކައްކާ ވަރުގެ ކަމަކަށްވާނެ ނޫން ހެއްޔެވެ؟\nސިލޯނުގަތިބި މަގޭ ކުޑަ ކުޑަ އާއިލާ\nބޭރަށް ދާން ލިބުނު އެތައް ފުރުސަތެއް ނަގާލި ފަހުން 2010 ވަނަ އަހަރު ގެ އޯގަސްޓްގައި ހަވީރުން ނުކުމެއްޖައިމެވެ. އޭރު "ހަވީރު ބޭބީސް" ތަކެއްގެ ގޮތު އަހަންނަށް ތިން ކުދިން ލިބި އަމިއްލަ ފިހާރައެއް ހުޅުވައި އެ ފިހާރައަށް މުދާ ގަންނަން އަހަރެންގެ އަންހެނުން މަހަކު އެއްފަހަރު ބެންކޮކަށާއި އިންޑޮނޭޝިއާއަށް ދަތުރު އަޅަން ފަށައިިފި އެވެ. އަހަންނެއް ނުދަމެވެ. ދާހިތް ނުވެސް ވަނީ އެވެ. ދެން މަސައްކަތް ފެށުނީ ސަން އޮންލައިންގަ އެވެ. އެއްކަލަ ބޭރު ދަތުރަށް ހަމަ "ފިލަނީ" އެވެ. ގޮނޑީގައި އިންނަނީ އެވެ.\nދެހާސް އެގާރާގައި ފިހާރަ ވިއްކާލައި އަންހެނުން، ކުދިންނާއެކު ސްރީލަންކާއަށް ބަދަލުވާން ކުސްތަޅަން ފަށާއިފި އެވެ. އެއްބަސްވެއްޖައިމެވެ. އެމީހުންނާއެކު އަރައިލަން ގޮސްފައި އަންނަ ވެސް ދާހިތެއް ނުވި އެވެ. އެ ހަތަރުމައިން ފުރައިގެން ދިޔައީ7ފެބްރުއަރީގައި ސަރުކާރު ވެއްޓި 8 ފެބުރުއަރީގައި ތަޅާފޮޅައިގަނެ ތަންތަން އަންދައި އަޅިއަށްވެފައި ވަނިކޮށް9ފެބުރުއަރީގަ އެވެ. އަހަރެންގެ ކުޑަކުޑަ އާއިލާ ސްރީލަންކާގައި ހަމަޖެހި އަށް މަސް ދުވަސްވީ ފަހުން ރެއެއްގެ މެންދަމުން ނިމުނު ކަމެއްގެ ގޮތުގައި ހަމަ ކުއްލިއަކަށް ފުރަތަމަ ފަހަރަށް ރާއްޖެއިން ބޭރަށް ދާހިތްވެއްޖެ އެވެ. ދެން ހަދާނީ ކިހިނެއް ހެއްޔެވެ؟ ޕާސްޕޯޓް މީ ކިހިނެއް ހަދާ އެއްޗެއް ހެއްޔެވެ؟\nރާއްޖެއިން ބޭރަށް އަހަރެން ދަތުރު ނުކުރާކަން އެނގޭނީ ނޫސްވެރިންނަށެވެ. އެމީހުންވެސް އެކަން ބާއްވަނީ މަޖަލެއްގެ ގޮތު އެމީހުންގެ ތެރޭގަ އެވެ. އެކަމަކު މިޖެހުނީ ކަންތަކާ އެވެ. ޕާސްޕޯޓް ހަދާން އިމިގްރޭޝަނަށް ވަދެއްޖައިމެވެ. އަލަށް ޕާސްޕޯޓް ހަދަން އުޅޭ ކަން މީހުނަށް ނޭނގޭނެ ގޮތަށް މާ އެނގިގަނެގެން މީހުނާ ސަމާކޮށް ފޯމްލާން ދިޔައިރު ގިނައިން ތިއބީ ދަންނަ އަންހެން ކުދީންނެވެ. އަހަރެން ފޯމް ދިއްކޮށްލީ ނުދަންނަ މީހެއްގެ އަތަށެވެ. އެކަމަކު ފޯމްގައި ހިފީ ދަންނަ ކުއްޖެކެވެ. އަހަރެން ޕާސްޕޯޓް ހަދަނީ އަލަށްކަން އޭނާއަށް ފަޅައި އަރާނެތީ އޭނާއާ ހަތަރު ކަޅި ހަަމަ ނުކުރާން ހުއްޓާ "ޕާސްޕޯޓް ހަދަނީ އަލަށް ހެއްޔޭ؟" ފިސާރިއަކު ބާރަށް އަހައިފި އެވެ. ރާގުގައި ދާލުގެ އޯބޯފިއްޔަށް ދަމާލި ވަގުތު ހުރި ތަނަށް އަޑިއަށް ގޮސް ހުސްވި ނަމައޭ ހިތަށް އެރިއެވެ. އެއޮއްވީ ރަތްކެއް ބުނާންވެސް ނޭނގެ އެވެ. އެކަހަލަ ރާޑިއެއް ދުވަހަކުވެސް ނުވެއެވެ.\n"އެ ތެދެއް އަލަށް، ބޭރަށް ދަނީ؟" އެއްޗެއް ނުބުނެވި އުޅެނިކޮށް ކައުންޓަރުގައި ދެން ހުރި ރަހުމަތްތެރިޔާ ވެސް އަހަތްޕެވެ. ދެން ހަމަ ބުނާނެ އެއްޗެއް ނޭނގި އަނގަ އައްޕަތެއްހެން ހަދައިގެން ހުރީ އެވެ.\nޕާސްޕޯޓް ލިބިއްޖެ އެވެ؛ ދެން އޮތީ ޓިކެޓް ނެގުމެވެ. އެއީ ކިހިނެއްވާ ކަމެއް ނުދަންނަމެވެ. މީހުނަށް ނުދައްކާން ޕާސްޕޯޓް ފޮރުވައިގެންހުރެ ހިނގި އިރުވެސް އަހަންނަށް ހީވީ އަހަރެން އަލަށް ޕާސްޕޯޓް ހަދައިގެން ނުކުތީމާ މީހުން ބަލަނީ ކަމަށެވެ. އެހެންވިޔަސް ޓިކްޓެ އެޖެންސީއަކަށް ގޮސްފީމެވެ. ބާރު ބާރަށް މީހުން ވަދެވަދެފައި ނުކުމެ އެވެ. ދަންނަ މީހުން ވަރަށް ގިނަ އެވެ. ބައެއް މީހުން ފުރަނީ ހެއްޔޭ؟ އީކޭން ހެއްޔޭ؟ ވެސް އަހަ އެވެ. ކޮން ގައުމަކަށް ހެއްޔޭ؟ ވެސް އަހައިލަ އެވެ. ހަމަޖެހިލާފައި ނިތެއް އަރުވާލަމެވެ. "މިދެން އަބަދު އޮންނަ ކަމެއް ނޫން ހެއްޔޭ" ވެސް ބުނެލަމެވެ. ހަރާން އީކޭއެއް ޔޫއެލްއެއް އެގަހު ކޭލެއް މިގަހު ކޭލެއް މަފަކީރަށް އެނގެނީއަކީ ނޫނެވެ. އެކަމަކު ހަމަ ހުންނަނީ ދަންނަ ކަތީބު ހެދިގެން ދެޖީބަށް އަތް ޖަހައިގެނެވެ.\nއެ ދުވަހަކު އެކަމެއް ނުތްވެވެ. ލަދުން ޓިކެޓް އޮފީހަށް ވަންނާން ނުކެރިގެން ދިޔައީ އެވެ. އެކަމަކު އަހަރެން ރާއްޖޭން ބޭރަށް ފުރާކަން ބައެއް ނޫސްވެރިން ދަމައިގެންފި އެވެ. ހަޖޫ ޖަހަޖަހާފައި ބަންޑާރަ ނަޔަކަ އިންޓަނޭޝަނަލް އެއާޕޯޓްގެ ޗާޓަށް ދަންދެން ކުރަހައި ފޮނުވާން ފަށައިފި އެވެ. މިކަމެއްގެ ތެރޭގައި އެ ބުނާ ޓިކެޓެއް ނަގާން އެންމެ ފަހުން ދެވުނީ ޕާސްޕޯޓް ނުލައެވެ. އަނެއްކާ އަނެއް ރަތްކެވެ. އެ ތާނގައި ވެސް އިނީ އަހަރެން ފިސާރި ފޮނިކަނޑައި އުޅޭ ކުއްޖެކެވެ. ޖަލީލާ ކިޔާ ޗާލު ކުއްޖެކެވެ. އެ ހަމަ ޖަލީލާ އެވެ. ނުލާހިކު ރީތި އެ ޖަލީލާ ކުރިމަތީ ބޭޒާރަށްވުމުން ފާޑަކަށް ފަޅައިގެން ނުދިޔައީ ކިރިއާ އެވެ. ޖަލީލާ ވެސް ހެވިފައި ހުރީ އެވެ. އެހެންޏަ، ޓިކެޓް ނަގާއިރު ޕާސްޕޯޓް އޮންނަން ޖެހޭކަން އަދި މިއެނގުނީ ވިއްޔާ އެވެ.\nދެން ހެދީ މޮޅު ގޮތެކެވެ. އަހަރެންގެ ހުރިހާ ސިއްރެއް ދަންނަ ނޫސްވެރިޔަކު ގޮވައިގެން ޓިކެޓް ނަގަން ދިޔައީ އެވެ. ވަނީ ވެސް ކައުންޓަރަށް ދިޔައީ ވެސް ފައިސާ ދެއްކީވެސް އޭނާ އެވެ. އަހަރެން ނުވެސް ވަދެ، ނުވެސް ބަލާ ކަމަށް ހެދިގެން ބިއްލޫރިގަނޑުން ވަގު ކަޅި ދީގެން ނުބައިފާޑަކަށް ހީނގަނެގެން ހުރީ އެވެ. އަސްތާ މިއޮތީ ޓިކެޓް ލިބިފަ އެވެ. ދެން މިއޮއް ރާއްޖޭން ބޭރަށް ފުރެނީ އެވެ.\nފުރަނީ މާދަމާ އެވެ؛ ޗެކިން އޮތީ އިރުއޮއްސި 7:00 ޖަހާއިރަށެވެެ. ފުރާތީ މަގޭ މިންނު އާއި އެންވީ އާއި އެލްވީ އަށާއި އަންހެނުންނަށް ހަދިޔާ ގަނެފީމެވެ. އެހައި ތަނުން އަންހެން ގުޅާފައި ކޮންމެހެން ވެސް ރޯމަސް ގެނެސްދެއްޗޭ ބުނެފި އެވެ. އަނެއް ހަ ކަންތަކެވެ. ބޮޑު ދުނިޔެއެއްވަރު ރޯ މަސް ފޮށިގަނޑެއް ހިފައިގެން ދާކަށް ނުކެރޭނޭ ބުނީމާ އެއޮއް ފެށި ޝަކުވާ ބޮނޑިއަކާ ހެދި އެގޮތް މިގޮތް ހަދައިގެން އެވެސް ހޯދައިފީމެވެ. ހަތެއް ޖަހާއިރު ޗެކިން ފެށޭތީ ހައެއް ޖަހައި ބައިގަޑީގައި އެއާޕޯޓަށް އަަރައިފީމެވެ. ކަފުނެއްހާ ހުދު ގަމީހެއް ލައި ސެންޓް ބުރުވާލައި ބޫޓަށް އަރާއި ފިސާރިއަށް ޕަރްމަރާލައިގެނެވެ. އަޅެ އަހަންނަށް މިއުޅެވެނީ ވައްކަމެއް ކުރެވިގެން ހެއްޔެވެ؟\nހީވަނީ އެންމެން އަހަންނާ ދިމާއަށް ބަލާހެނެވެ. އަދި އެތިބަހާ ފިރިހެނުން ބަލަނީ ވެސް ފާޑަކަށެވެ. ހަރާން އެއިން މީހަކު ބަލަނީއެއްވެސް ނޫނެވެ. މަށަށް ހަމަ ހީވަނީ އެވެ. ފެރީގައި ސްރީލަންކާއަށްދާ ދެތިން ރަހުމަތްތެރިންނާ ދިމާވި އެވެ. އެމީހުން އެކި ހޮޓާ ތަކުގެ ނަން ކިޔައި މަށަށް ވެސް ދޯދެ އެވެ. މަވެސް ދެރަ ނުވާންވެގެން ޑޮލަރު ރޭޓް ކިޔައި "ސިނަމަން ގްރޭންޑް" އޭ ވެސް ބުނެލާ ހަދަމެވެ. ފަޅައި އަރައިފާނެ ކަހަލަ ބޮޑެތި ވާހަކަތައް ފަޅާން ފަށާއިރަށް މަގޭ ފޯނުގެ ތެރެއަށް ވަދެ ކަންފަތަކަށް ވެގެން އިންނަނީ އެވެ. – ކަންފަތަކަށްވުމަކީ އިވުނަސް ނީވޭ ކަމަށް ހަދައިގެން އިނުމެވެ. --\nގެންގުޅުނު 3000 އެއްހާ ޑޮލަރު ޖީބަށް ޖަހައިގެން އެއާޕޯޓަށް ގޮސްފީމެވެ. ފުރަތަމަ ހެދި ގޮތަކީ ފުރަންދާ ދިވެހިން ހަދާ ގޮތް ބަލަން ހުންނަނީ އެވެ. އޮންނާނީ ވެސް އެ ނޫން ކޮން ގޮތެއް ހެއްޔެވެ؟ މުގުރާމެއްހެން އެހެން ހޫރެނިކޮށް ވަދެގެން އެހަރަ އަންނަނީ މަގޭ ފްރެންޑް މެމްބަރު އިމްތިޔާޒު ފަހުމީ އެވެ. ދެން ބޮޑުވެ ބޮޑުވެ އޮތް މޭ މަޑުމުން އޮންނާންވީ ތަނުގައި އޮވެއްޖެ އެވެ.\n"ކޮބާ އިންތި ފުރަނީ؟" ފިސާރި ހަމަ ޖެހިލާފައި އަހައިލީ މަށާ އެއްބޯޓަކަށް އަރާ ކަމަށް ހީކޮށް އިން ފޮލޯ ކުރަން ބޭނުންވެގެނެވެ. އެކަމަކު ވަރަށް ދެރަ އެވެ. އިންތި ފުރަނީ ޔޫރަޕަށެވެ. ނާއުންމީދުވެގެން އަނެއްކާ ވެސް ގޮސް ފްލައިޓް އިންފޮމެޝަން ޑިސްޕްލޭއަށް ބަލާން ހުންނަނީ އެވެ. މިހެން ދެން ނުހުރެވޭނެތީ މީހުން ވަންނަ ދިމާއަށް ބަލާލާފައި ގޮސް ޕާސްޕޯޓް ދިއްކޮށްލައިފީމެވެ. އެ ބަލާލާފައި ޓިކެޓް ކޮބައިހޭ އެމީހާ އަހައިފި އެވެ. އަޅޭ ދެން، ޓިކެޓްވީ ދަބަހުގައެވެ. އޭގެ ވެސް ވަތުގައެވެ. އަހަރެން މިހުރީ ކިއުޔޫއެއްގެ ކުރީގަ އެވެ، އެ ދަބަސްގަނޑު ހަވާ ހާވައިގެން ޓިކެޓް ފެނުނީ އަޑި މައްޗަށް، މަތި އަޑިއަށް ދިޔަ ފަހުންނެވެ. އެ ބަލާފައި ބުނީ ޗެކިން ނުފެށޭ ކަމަށެވެ. ދެން މަޑުމަޑުން ދަތްޕިލަން ރޮނޑަށް ނުދޭންވެގެން ދުރު ބަަލަމުން ދެފަހަރަކު ތުންބު ފުމެލާފައި، ދަންނަ ދެ މީހަކަށް ގޮވާލާފައި ހުރީ އެވެ. ހިނގާއިރުވެސް ފިސާރި ކަންކަން އެނގޭކަން ދައްކަން ހިނގަނީ ބާރުބާރަށެވެ.\nހަތެއް ޖަހަތްޕެ ވެ. ވަށާލާފައި އަނެއްކާ ގޮސްފީމެވެ. މިފަހަރު ވެއްދީމާ ދެން ހަދަންވީ ގޮތެއް ނޭނގި އިރުކޮޅަކަށް ގަނޑުވީ އެވެ. ގާކަން ފިލީ މީހަކު "މި ކޮޅަށް ދުރުވާށޭ" ބުނި އަޑަށެވެ. ސެކިއުރިޓީ ޗެކިން ނިމި، ފާސް ކުރި އިރު މަގޭ ބެގީ ހަޑިވެދާނެތީ އަތްފުލާ ނުކެރިފައި ހުއްޓާ ދެ ކިިހިލި ފަތްދޮށަށް އަތް ގަޅައިލުމުން ދިޔައީ އެއްލިގެނެވެ. ހަމަ އެވަގުތު ތިރިން އަތް ދިޔަ ދިމާއަކުން މާ ބޮޑަށް ގުދުވެސް ވެވިއްޖެ އެވެ. ކޮންހަލަ ބައެއްހެއްޔޭ ހިތަށް އެރިއިރު މަގޭ ގަމާރު ކަމެއް ހިތަކަށް ނޭރި އެވެ.\nއެތަނުން ވީއްލިގެން ދެން ހަދާނެ ގޮތް ނޭނގޭތީ ފުރަތަމަ ގޮނޑިއެއްގައި އިށީނީ އެވެ. ވިއްސަކަށް މިނެޓް އިނދެފައި ހިތްމޮޅު ކަމުން ދިވެއްސަކު ކުރެން ނާހަންވެގެން މަޑުމަޑުން ގޮސް ދޮން މީހެއް ގާތުގައި ސުވާލުކޮށްފީމެވެ. އެއްޗެއް އޮޅުން ފިލުވާންވެސް ފިރިހެނެއް ގާތަކު ނާހަމެވެ. އަހަނީ ރީތިހާ އަންހެނުން ބަލައިގެނެވެ. އޭނާ ދެއްކި ދިމާއަށް ދިޔައިރު ކިޔޫ އޮތް ކައުންޓަަރަކާ ނެތް ކައުންޓަރެއް ހުއްޓެވެ. ކިޔޫ ނެއް ކައުންޓަރު ކައިރީ ވެސް އެކަކު ހުއްޓެވެ. އެ ދިމާށް ބަލަހައްޓައިގެން ހުރެ "ބިޒްނަސް ކްލާސް" އެހެން ކިޔައިލެވުނު ހަނދާން ވަރަށް ރީއްޗަށް އެބަހުއްޓެވެ. އެ ތަނަށް ގޮސް ޕާސްޕޯޓާއި އެއްކަލަ ފޮރުވައިގެން އުޅުނު ޓިކެޓް ދީފިމެވެ. ހަމަ ދިނުމާއެކު "ބިޒްނަސް ކްލާ ފަސިންޖަރުންނަށް އެކަންޏޭ" ބުނެ އަހަރެން ރާޑިކޮށްލައިފި އެވެ.\nޖެހިގެން އޮތް ކިޔޫގައި ތިބި ދިވެހިން މަށާ ދިމާއަށް ބަލާފައި މަލާމާތް ކުރާހެން ހީވެގެން ކިޔޫއަށް ނާރައި ދުރުގައި ހުރެފައި އަނެއްކާވެސް ސިއްރު ސިއްރުން ގޮސް ވަދެއްޖައިމެވެ. ދެފައި އައްސި ނުވަނީސް އެކިޔާ ޗެކިން ނިންމައިފީމެވެ. ބޯޑިން ފާސް ވެސް ލިބިއްޖެ އެވެ. އެކަމަކު ދެން ވާންވީ ގޮތެއް ވިސްނައިގަންނާކަށް ނޭނގުނެވެ. އެކަން ފޮރުވާން ފޯނުން ފޮޓޯ ނަގާ މީހުން އުޅޭ ނޫޅޭ ގޮތް ބަލައި ފެން ބޮއެ ޓޫރިސްޓް އަންހެނުންނާ ދިމާއަށް ހީނލައި ހަދާފައި ފިސާރި ނޫން ކަމަށް ހެދިގެން ގޮސް ދޮން އަންހެނެއް ގާތުން އޮޅުން ފިލުވައިފީމެވެ. އޭނާ ދެއްކި ތަން ހުރީ ދިމާއަށް ކުރިމަތީގަ އެވެ. ހަލުއި މަހެއްހެން ވަދެވަދެ އޮއްވާ މިއޮއް ހުއްޓުވީ އެވެ. ޕާސްޕޯޓާ ކޮބައިހެއްޔޭ އަހައިފި އެވެ. އެތާގައި ހުންނަ މީހާއަށް ޕާސްޕޯޓާ ބޯޑިން ފާސް ދައްކަން ޖެހޭކަން އެނގުނީ ދެނެވެ.\nއެ ކަނޑުވެސް ހުރަސްވީ އެވެ. ޖަހާ ފޮނިވެލާފައި ކަރަންޓް ސިޑިން މައްޗަށް އަރައިފީމެވެ. އިމިގްރޭޝަން ކައުންޓަރުތަކުގެ ކައުންޓަރެއްގައި އަހަރެން ދަންނަ އެއް ކުއްޖަކު އެބަ އިނދެ އެވެ. ބަލާހެން ވެސް ހީނލާހެން ވެސް ހީވެއެވެ. މަށެއް ނުބަލަމެވެ. އަހަރެން އަލަށް ފުރާކަށް އޭނާއަށް އެނގިދާނެތީ ބަލަން ބޭނުން ނުވީ އެވެ. އެކަމު ހަަމަ ހިނގައިގަތް ތަނާ "އެޑަމް އެޑަމް" އޭ ކިޔަފައި ގޮވާލައިފި އެވެ. "އަންނާށޭ" ވެސް ބުނެފި އެވެ. އެއީ ވެސް "އެޑަމް" އެކެވެ. އޭނާގެ ގޮތުންނާ ވެސް އެކު ގޮވީމާ އެހެން ކައުންޓަރަކަށް ދާކަށް ނުކެރުނެވެ. ޕާސްޕޯޓް ބަލައިލުމާއެކު "އަލަށް ދޯއޭ؟" އަހަލާފައި ހިނލައިފި އެވެ. ފުރަތަމަވެސް ފަޅާ އެރީ އެވެ. އަޅެ މިއަށް ތަޅުވާ ދުލަށް ނޫނެކޭ ވެސް އާނއެކޭ ވެސް ބުނާކަށް ނުކެރުނެވެ. ހަގީގަތުގައި މި ދަތުރެއްގެ ކަންތައްޖެހުނު ފަހުން މަގޭ ދޫ އޮތީ ކާޅު ގެންގޮސްފައެވެ. މިތާނގައި ރާއްޖޭގެ އެކި ކަންކަމާއި ދުނިޔޭގެ ކަންކަން އޮޅުންފިލުވާން އާދަވެ މަށަށް ގުޅާ ކުއްޖަކަށް އަހަރެން އަލަށް ވެސް އަދި ހަފޮޅުން ބޭރު ނުވާކަން އެނގުމުން ހުރީ އޮއްދާ ހިއްލާލާފައެވެ. އެހެންޏާ މިއަކީ ދަލެއްވެސް ހިއްލާ އާދަމުގެ ދަރިއެއް ނޫނެވެ.\nއެތަނުން ސަލާމަތްވެގެން މީހަކު ފޮލޯކޮށްފީމެވެ. އަނެއްކާވެސް ސެކިއުރިޓީ ޗެކިންއެވެ. އެތަނުގައި ހާލިބާލިވެއްޖެ އެވެ. ޖީބުގައި އޮތް ޑޮލަރު ބޮނޑި ފުންމާލައިފި އެވެ. އަތުގައި ފޯނު ރިންގުވާން ފަށާއިފި އެވެ. ދަބަސް އިރާލައިގެން އޭގައި އޮތް ކޯލާވާޓަރު ފުޅިއެއް ދަމާ ނެރެފިއެވެ. މަގޭ ޑޮލަރުތައް ހަމަކޮށްގެން އެތަނަކުން ސަލާމްތަވެގެން އަސްތާ މިއޮށް ވަދެވުނީ ޑިއުޓީ ފްރީއަށެވެ. މިތާނގެ ވާހަކަވެސް އަަރެންގެ ގަލަމުން ލިޔުނު އަދަދު ދެނެވޮޑިގެންވާނީ ހެއްދެވި ފަރާތަށެވެ. އެކަމަކު އާވެގެން ހަމަ ބެލެނީ އެވެ. އެތިބަ ރީތި ކުދިންތަކެކެވެ. އެއިން ކޮންމެ ކުއްޖެއްގެ ތުންފަތް ހީވަނީ ވަކިން ޖަހާފައި ހުންނަ ތުންފަތެއް ހެނެވެ. ތުނިވެފައި ކުލަ އެއްގޮތް ކަމުންނެވެ. އެ ކުދިންނަށް ބަލާން ހަދައިގެން ފަލަ ބޮޑު، ބިޔަ އަންހެނެއްގެ ގައިގައި ލައި ނުގަތީ ކިރިޔާ އެވެ.\nމިއޮތީ ދެން ވަދެވިފައެވެ. ގައިމު އަހަރެން ނުލައެއް ދެނެއް ނުފުރޭނޭ ހިތަށް އެރި އެވެ؛ އެކަމަކު ފުރާން ދާންވާ ތަނަކީ ކޮބައި ކަމެއް ނޭނގުނެވެ. ސައިވިއްކާ ތަންތަނަށާއި ޔޫރަޕް ދޮން އަންހެން ކުދިންނަށް ބަލަމުން އާވެގެން ހަމަ ހިނގެނީ އެވެ. ފިކުރުތައް ހީވަނީ ސިކުނޑި ކައިފާނެ ހެނެވެ. ފުރަން ދާންޖެހޭ ތަން ނޭނގޭތީ އެވެ. ހުރިހާ އެއްޗެއް ލިޔެފައިވެސް ހުރެއެވެ. ކިޔަންވެސް ކިޔަމެވެ. ރިޕޯޓަރު ބޮލުތެރޭގައި މިއޮއް އިންޖީނަށް ނޭނގެނީ އެވެ. އެހެން އުޅެނިކޮށް މީހުންތައް ކޮފީބޮއެ ކާތަން ފެނިފައި ބަނޑުހައި ވެއްޖެ އެވެ. އެކަމަކު ކައިރިވެލާފައިމެ އަހާކަށް ނުކެރެވެ. އެހިޔަސް ފައިސާ ދައްކާންޖެހޭނީ ޑޮލަރުންތޯ ރުފިޔާއިންތޯ ނޭނގޭތީ ބޭނުމެއް ނުވި އެވެ.\nއިށީނދެއްޖައިމެވެ. ފޮތެއް ނަގައިފީމެވެ. މަޑުމަޑުން ފޮތުގެ ދުނިޔެއަށް ވަދެވިއްޖެ އެވެ. އަސްލު އެއީ އަހަރެން ދުނިޔެއެވެ. އެ ދުނިޔޭގައި އިރުގަނޑެއްވެފައި ކުއްލިއަކަށް ހަނދާނެއްވެގެން ނުކުތީ އެވެ. މިއޮއް ހުރިހާ އިރު އެކަން ނުކޮށް މިއޮށް އުުޅުނީ ކީއްވެގެން ހެއްޔެެވެ؟ ނިކޮޓިން އެބަ ބޭނުންވެއެވެ. ނިކޮޓިން ޖަހާނީ ދެން ކޮފީއެއް ބޮއެގެނޭ ހިތާ ގޮސް ކޯފީއެއް ދެހެރޭ ބުނެފީމެވެ. ދިވެހި ފައިސާ ދިނުމުން ބަލައިވެސް ގެންފި އެވެ. ދެ ފަރާތް ބަލާލާފައި ދެ ކޯވަރުން ކޮފީ ތަށި ދަމާލައިފީމެވެ. އައްދިއްޔޮ، މި ބޮވުނީ އަލިފާނެވެ. ދެން ކަމަ ނިކޮޓިން ބޯން ޖެހިއްޖެ އެވެ. އެކަމު މިތާކު އެކަކުވެސް އެކަން ކުރާތީއެއް ނުފެނެ އެވެ. އަނެއްކާ ހިނގަން ފަށައިމީވެ. ސެންޓް ވިއްކާ ބަޔަށް ވަންނާން ދަނިކޮށް ދެތިން މީހަކު ހީނލާފައި ގޮވާލައިފި އެވެ. "ތީން މުންޑޫދޯ" އޭވެސް އަހައިފި އެވެ. އާނއެކޭ ރަނގަޅަށް ނުބުނެވެ އެވެ. ޖީއެމްއާރް ބޭރުކޮށްފިއްޔާ މިހެން ވާނޭ އެހެންވާނެ ކިޔައިގެން ޝަކުވާ ފުނި އޮއްސާލައި މުޅިން އަވަދި ކޮށްލައިފި އެވެ.\nއެހެރަ ކިޔައިދެނީ ހުސް ހަބަރެވެ. އެކަމަކު މަގޭ ރިސީވިން އެންޓަނާއަކަށް ރިސީވެއް ނުވެ އެވެ. ވިޔަސް ޓްރާންސްމިޓެއް ނުކުރެއެވެ. އެ ގޮލާ ގާނަނީ އެހެން ކަންތައްގަނޑެއްގެ ތެރޭގައެވެ. ބޯން ބޭނުން ވަނީ އެވެ! ބޮވެން ޖެހޭނެ ނޫންހެއްޔެވެ؟ އެންމެ ފަހުން ނުހުރެވިގެން ފެގް ބޮވޭނީ ކޮންތާކުތޯ ދިމާއަށް އަހައިފީމެވެ. އެއޮއް ސީރިއަސް ވާހަކައިގެ ތިބި އެ މީހުންނަށްވީ ވަރަށް މަޖާ ކަމަކަށެވެ. އެ މީހުން ދަންނަ މި ރިޕޯޓަރަށް މި އެއާޕޯޓްގައި ދުންބުރުވާ ގޮތެއް ނޭނގެ އެވެ. އަހަރެން އާކަން އެމީހުންނަށް ވެސް އެނގުނީ އެވެ. ދެން ޖެހުނީ އެމީހުން ދެއްކިހާ ވާހަކައެއް ލިޔާނެ ކަމަށް ބުނެ މޭ ކަށިގަނޑުގައި ދަތްދޮޅި ޖަހަ ޖަހާ ހުންނާށެވެ.\nއެބުނާ ތަނަކަށް ވަދެއްޖައިމެވެ. އެއީވާ ތަނެކެވެ. ހަމަ ހަނދާނަށް އައީ ދުމަށި ދަށުގައި މާމަމެން ކަނދުބުރި ޖައްސައިގެން އަންދާ ދުމަށް ހަދާލައިގެން މަހުގައި ދިލަ ޖައްސާ ހަނދާނެ އެވެ. ދެ ލޯ ކަރައިގަނެގެން އަވަދި ނުވީ ކިރިޔާއެވެ. ރޯކޮށްލައިގެން ފާޑަކަށް ހުރެ ފުލުފުލުގައި ދަމާލައިގެން ނުކުތް އިރު ބޯޓަށް އަރާ ގަޑި ވަރަށް ކައިރިވެއްޖެ އެވެ. އެކަމަކު އަދި އެއް ކަމެއް ކުރަން ޖެހޭ ނޫން ހެއްޔެވެ؟ މަގޭ އަންހެނުންނަށް ސެންޓްފުޅިއެއް ގަންނަންވާނެ ނޫން ހެއްޔެވެ؟\nވަދެއްޖައިމެވެ. ގަނެފީމެވެ. ފައިސާ ދޭށޭ ނުބުނެ އެމީހުން ބުނީ ޕާސްޕޯޓް ދެހެރޭ އެވެ. ދެން ހައިރާން ވެއްޖެ އެވެ. އިރުކޮޅަކު މަޑުކޮށްލީމާ އެއްކަލަ ރަތް ތުންފަތް ލީ ކުދިންތަކަށް އަހަރެން އާކަން އެނގިއްޖެ އެވެ. ދެން ކިޔައިދީފި އެވެ. ފިސާރި ފިކުރު ބޮޑުވި ވަގުތުކޮޅެކެވެ.\nމިހާރު ދެން ފުރާ ގަޑި ޖެހެނީ އެވެ. އަދިވެސް ދާންވީ ތަނެއް ނޭނގެ އެވެ. އެހެން ހުއްޓާ އަހަންނާއެކު ހަވީރުގައި އުޅުނު އަހުމަދު ނިޔާޒު (ނިޔާޒް ބޭބެ) އުޅެނީ އެއާޕޯޓްގައިކަން ހަނދާން ވެއްޖެ އެވެ. ގުޅައިފީމެވެ. ނަސީބަކު އޭނާ ހުރީވެސް އެއާޕޯޓްގަ އެވެ. ލަންކާއަށް ޖައްސާލަން ދާން އައިސްފައި ގުޅާލީއޭ ބުނީމާ ސީދާ ނިޔާޒުބޭގެ ހިނގާލުމުގައި ފައިބައިގެން އެހަރަ އަންނަނީ އެވެ. އައްދެ، އެހެރީ މުޅީން ބަދަލުވެ އެވެ. ތުނބުޅިއެކެވެ. ކުރުތާއެކެވެ. ހަމަ ރީއްޗެވެ. ދެމީހުނަށް ވެސް ހެވިއްޖެ އެވެ. "ޓެކްނޮލޮޖީ ލިޔާ މީހާ ތިހުރީ ވާޝަން ބަދަލުވެފައި ދޯއޭ" ބުނާން ބޭނުންވި އެވެ. އެކަމަކު ހަމަ ނުކެރުނެވެ. އަހަން މަޖުބޫރު ސުވާލު، ފުރާން ދާތަން ކޮބައިހޭ އަހާކަށް ވެސް ނުކެރުނެވެ. އެކަމު ދެން ނީނދެވިގެން "ނިޔާޒު ދާނީ މަ ފުރުވާލާފައި ދޯއޭ" އަހައިފީމެވެ.\n"އެހެންޏާ!" އަބަދުވެސް ދޭ ޖަވާބު ދިނެވެ. ނިޔާޒުބޭގެ "އެހެންޏަ" މަތިން ދުވަހަކުވެސް ހަނދާނެއް ނުނެތޭނެވެ.\nއަހަރެން ގޮވައިގެން ވަނީ ކައިރީގައި ހުރި ލިފްޓަކަށެވެ. އަޅެ މިއޮއްހާއިރު މި އިންނަނީ އެލިފްޓާ ކައިރީ ހުރި ގޮނޑިއެއްގައެވެ. އެއަށް މީހުން އަރައަރާ ތިބެއެވެ. މަށަށް ހަމަ ވިސްނާލާން ވެސް ނޭނގުނެވެ. ޖެހިގެން ބޮޑު މާސިންގާ ސިޑިއެއް އެހުރީ އެވެ، އަތް ދަބަސްތައް ހިފައިގެން މީހުންތައް އެ ސިޑިން ފައިބަ އެވެ. މިނަށްވުރެ ގަމާރުވީމާ ނޭނގޭނެ ދޯ އެވެ؟\nއަހަރެން ވައްދާފައި ނިޔާޒްބޭ ހިނގާއްޖެ އެވެ. އިރުކޮޅަކުން ދެން ބޯޑިން ގޭޓް ކިޔޫއަށް އަރައިފީމެވެ. އެކަން ވެސް ވެއްޖެ އެވެ. މިއޮއް އެރުނީ ބޯޓަށެވެ. ނޫން މިއީ ބޮޑު ބިޔަ ގެއެކެވެ. ލާމުން އަހަރެމެން ތަޅުވަމުން ގަޅުވަމުން ކަންފަތް ބައްކޮށްލައިގެން މާލެ ގެންނަ ކުޑަ ޗޮއްޕަރު ކަހަލަ އެއްޗެއް ނޫނެވެ. މީ ހަމަ މާސިންގާ ގެއެކެވެ. އެރިތަނާ ދެ އަންހެން ކުދިން ގޮތެއް ހަދާލާފައި އޮއޮއްކީ އެއްޗަކުން އަދި މާ ހައިރާން ވެއްޖެ އެވެ. އެކީ އެއްޗެއް ނޭނގުނެވެ. "އައްޔަ ބޮލޭ" ކީހެން ވެސް ހީވި އެވެ.\nމިހާރު ދެން ހެވިއްޖެ އެވެ. ދާ ވެސް އޮބިއްޖެ އެވެ. އެކަމަކު އިށީންނާންވީ ތަނެއް ނޭނގިގެން ވަށައިޖަހަޖަހާފައި މިއޮށް ހިނގެނީ އެވެ. ދެބުރެއް ޖަހާފައި ސުވާލު ކޮށްލީމާ ގޮނޑި ދައްކައިފި އެވެ. އެކަމަކު އެ ސަރަހައްދުގައި ތިބި އެންމެން ތިބީ އެއްފާޑެއްގެ ރަޖައެއް އަޅައިގެނެވެ. މީ ހޮސްޕިޓަލެއް ހެއްޔެވެ؟ ހުމާ ފިހި ފިހިތިބި މީހުން އުުފާލާ އެއްޗެކޭ ހީވި އެވެ. އެހެންވެ އެ ގޮނޑީގައި ނީށީނނާންވެގެން އަދި ގަޓްވާން ވެގެން އެހެން ސީޓެއް ނެއް ހެއްޔޭ މަޑުމަޑުން އަހާލައިފީމެވެ. މާ އެނގޭ މީހަކަށް ވެގެން "މިތިބަހާ ބަލިމީހުންތައް ކައިރީ އިންނާކަށް ނުކެރޭނޭ" ބުނީމާ އަންހެން ކުއްޖާ ގާތަށް ހިނި އަތުވެއްޖެ އެވެ. އެވާ ގޮތް އޭނާ ކިޔައިދީފި އެވެ. އެއީ މަށަށްވެސް ލިބޭ ރަޖައެއްކަން އެނގިއްޖެ އެވެ. ދެން އިށީނދެއްޖައިމެވެ. އަސްތާ ވަރަށް ފައްކަލެވެ. ޓީވީވެސް ހުރެއެވެ. ފިތާލައި ކުޅެގެންފީމެވެ. ހަމަ ފިތާލި އިރަށް ބޯޓަށް އެރިވަގުތު އެއްކަލަ ދެ އަންހެނުން އެއްފަހަރާ ކީއެތި އެ ޓީވީއަށް ވެސް އަރައިިފި އެވެ. ދެން ހަމަ ކުޅެ ނަގަނީ އެވެ. އެހެން އުޅެނިކޮށް އޮބައިލެވުނު ފިތެއްގެ ސަބަބުން ކަމެއް ނޭގެ އެވެ، އެއިން އަންހެނަކު ދުވެފައިހެން ގަނޑުކޮޅެއް ހިފައިގެން އަތުވެއްޖެ އެވެ. "މަށެއް ނުގޮވަމޭ! ބޭނުމެއް ނޫނޭ" ބުނެ ބޯ ހޫރައިގަތީމާ ހީނލާފައި ހިނގައްޖެއެވެ.\nމީހުން އަރައި އެއޮއް ބޮޑު އެތިފަހަރު ފުރާލައިފި އެވެ. އޭގެ ތަރުތީބު ކަމާއި ފުރިހަމަ ކަން ފެނިފައި ވިސްނާން އިންދާ އެ ނައްޓާލީ އެވެ. ފުރަތަމަ ފަހަރަށް ރާއްޖޭގެ އަސްދަނޑީން ބޭރުވެވި ސްރީލަންކާއަށް މިއޮއް ދެވެނީ އެވެ. މާތްﷲ އާ ވަކީލުކޮށްގެން އިނީ އެވެ. މަޑުމަޑުން ސިއްރުން ފޯނާ ކުޅެމުން ފިލްމް ވެސް ބަލަމުން ކާންގެނައި އެއްޗެއްވިއްޔާ ދިރުވާލައިގެނެވެ. ގޮނޑިއަށްވެސް ގޮތް ގޮތް ހަދާލާ ދައްކާލަމެވެ. ވަކި ހިސާބަކުން ފާހާނާއަކަށް ދާން ބޭނުންވެއްޖެ އެވެ. އަސްލު ފިނި ގަދަ ކަމުންނާއެކު ފަހަރުވަ ލަވައިގަނެ، ފަޅައިގެންދާން ކައިރިވެއްޖެ އެވެ. ދެން ހަދާނީ ކިހިނެއް ހެއްޔެވެ؟ ފާހަނާ ހުންނަނީ ކޮންތާކު ކަމެއް ނޭނގެ އެވެ. ބަލަން ފަށައިފީމެވެ. މީހުން ތެދުވެ ތެދުވެފައި ދެ އެވެ. ގޮސް އެބަވަދެއެވެ. އެއީ ފާހާނާކަން އެނގުމާއެކު ޖަހާ ބޮޑޭވެލާފައި ތެދުވެއްޖައިމެވެ. ގޮސްފީމެވެ. އެތާނގެ ދޮރު ހުޅުވާ ގޮތެއް ނޭނގުނެވެ. އަނެއްކާ އައީ އެވެ. ބައެއް މީހުން އެމީހުންގެ ފަހަތުން އަހަރެން ދާތީ ޝައްކުވެގެން ބަލައިވެސް ހަދަ އެވެ. އެކަމަކު އޭރު ހަމަ ތިކިލާ ހިސާބަށް ކައިރިވާތީ އެ ދިމާއަށްދާ ކޮންމެ މީހެއްގެ ފަހަތުން ދެވެނީ އެވެ. ގޮސްފައި އެނބުރި އައިސް އަނެއްކާ ބަލަން އިންނަނީ އެވެ. އެތަނަކަށް އެ ވަންނަ މީހުން އެތަން އެ ހުޅުވާ ގޮތެކެވެ. ވިސްނާލަފައި އަނެއްކާ ގޮސްފީމެވެ. އެހެން ފަސް ވަނަ ފަހަރު ގޮސް އަތް ޖައްސާލި ގޮތަކުން އަޅެ ހުޅުވިއްޖެ އެވެ. އެހިސާބުން އެ ދޮރު މަސައްކަތް ކުރާ ގޮތް އެނގިއްޖެ އެވެ.\nއެހާވަރުން ފާހާނަ ކޮށްލެވުނު އިރު ހުރީ ހިސާބަކަށް ތިކިޖަހާފައެވެ އެކަން ނިންމައިގެން ފޯނާ ކުޅެނިކޮށް އެގޮލާ "މަރު" ވެއްޖެ އެވެ. ދެން ހަމަ ފިލްމް ބަލަން އިނީ އެވެ. -- އަސަދުﷲ ބުނާ ހެން މީ މާޖާ ކަމެއް!\nކުދިންނާއެކު ގައުމުން ބޭރުގައި އަހަރެން\nގިނަ އިރެއް ނުވި އެވެ. ސްރީލަންކާއަށް ދެވިއްޖެ އެވެ. ބޯޓް ތެރެއިން ފޭބުނީ ފާޑެއްގެ ތަނެއްގެ ތެރެއަށެވެ. ކޮންތަނެއް ކަމެއް ނޭނގިގެން އޭގެ ތެރެއިން ދާ މީހުން ފަހަތު އަޅުވާލައިގެން ދަނީ އެވެ. ކަލޯގެއާ މިހިރީ ފާޑެއްގެ އެއްޗަކަށް އެރިފަ އެވެ. އޮޔާ ގެންދާހެން މިއޮށް ގެންދަނީ އެވެ. އާވެގެން އިސްޖައިގެން އޮއްވާ ފުރަގަހުން ގޮސް އަންހެނަކާ މުޑި އަރައިފި އެވެ. މަށަށް ހުރީ އެ އަންހެން މީހާގެ ގައިގައި ފިސާރި ރަނގަޅަށް އޮޅުލައިގަނެވިފައެވެ. "ސޮރީއޭ" އޭ ވެސް ބުނެވުނެވެ. އެ އަންހެން މީހާ ތުންދަމާލާފައި ހުރިވަރުން އޮއި ދެމޭ "ބިމުން" ފައިބައިފީމެވެ. މިފަހަރު ވެސް ބަޔަކު މީހުން ވަން ތަނަކަށް ވަދެވިއްޖެ އެވެ. ޓްރާންސިޓް މީހުން އަޅާ ގޯޅިއަށެވެ. ދާންވީ ދިމާ އޮތީ ފެންނާށެވެ. ނުވިތާކަށް ލިޔެ ތީރުވެސް ޖަހައިފަ އެވެ.\nވަރަށް ފަސޭހައިން އިމިގްރޭޝަން ކައުންޓަރު ފެނިއްޖެ އެވެ. ފުރަތަމަ ކިޔޫ ޖެހުނު މީހުނާއެކު އެކަން ވެސް ވެއްޖެ އެވެ. އެކަމަކު މިވީ ވަރަށް ދެރަ ގޮތެކެވެ. ކޮންމެވެސް ކާޑެއް ކޮބައިހޭ އެބަ އަހަ އެވެ. ދެވަނަ ފަހަރު އަހައިލީމާ "އަރައިވަލް ކާޑޭ" ބުނެފި އެވެ. އެ ލިބޭނީ ކޮންތާކުންހޭ ސުވާލު ކުރީމާ މަންމަނެއްހެން އަތް ދިއްކޮށްފައި ދުރުގައި ބޮނޑިވިގަނެގެން އުޅޭ ބަޔަކު ދައްކައިފި އެވެ. އެތަނަށް ގޮސް އެ ބުނާ ކާޑެއް ހޯދައިލުމާއެކު ވަރަށް ދެރަވެއްޖެ އެވެ. ބޯޓްގައި އަންހެންމީހާ ގެނެސް ދިނީ އެ ކާޑެވެ. އޭރު އެކަން ކޮށްލެވުނު ނަމަ ކިހާ ރަނގަޅު ހެއްޔެވެ؟ އެ ކާޑެއް ފުރަން ބެލި އިރު ގަލަމެއް ނެތެވެ. ދެން މީހެއް ގާތުގައި ގަލަން ދޭށޭ ބުނަން ނުކުރިގެން އެނބުރި އެބުރި ހުއްޓާ މަޖިލިސް މެންބަރު ޒުބޭރު އެ ކާޑެއް ފުރަން އޮއްވާ ފެނިއްޖެ އެވެ. ގޮސް އޭނާ ހަދާ ގޮތް ބަލަން އޮވެފައި ކޮޕީކޮށްލައިގެން ގަލަމެއްގެ އިންތިޒާރުގައި ހުއްޓާ މެޒޯ މުހައްމަދު ފެނިއްޖެ އެވެ. ގޮސްފީމެވެ. ކައިރިވެލުމާއެލު "މުންޑޫ ގަލަން ހޯދަނީ ދޯއޭ" އަހައިފި އެވެ. އޭނާ ނުލިޔެ މަށަށް ގަލަން ދީފި އެވެ ފުރަން ފަށައިފީމެވެ. އަސްތާ މިޖެހުނީ ބޮޑު ކަމަކާއެވެ. އެޑްރެސް ގޮޅީފައި ޖަހާނީ ކީކޭ ހެއްޔެވެ؟ އެތާނގައި ކޮލަމްބޯ ޖަހައިގެން މުހައްމަދަށް ގަލަން ދީފައި ގޮސްފީމެވެ. ނުބައި މީހެކެވެ. ކާޑު ވިދާލާފައި އަނެއްކާ ފޮނުވާލާފައިފި އެވެ. މިފަހަރު ގޮސް އެހެން މީހެއްގެ ކާޑް ބަލައިގެން އޭގައި އިން އެޑްރެސް ލިޔެ، މާ ދުރުގައި ހުރި ކައުންޓަރަކަށް ދިއްކޮށްލުމާ ނިމުމާ ދިޔައީ އެކީ އެވެ. އޭރު މަށާއެކު އައި އެންމެހެން ގެއްލި އަވަދިވެއްޖެ އެވެ. އެކަމަކު އެއްލި ކަޅިއަކުން މުސްކުޅި އުމުރުގެ އަންހެނަކާ ފިރިހެނަކު ފެނި އެއީ ދިވެހިން ކަން އެނގިއްޖެ އެވެ. ކައިރިވެލާފައި އެމީހުން އަޅާ ފިޔަވަޅު މަތީ ފިޔަވަޅު އަޅަން ފަށައިފީމެވެ. އެމީހުން ގޮތެއް ހަދާލާއިރަށް އެގޮތެއް ހަދަނީ އެވެ. އެކަމަކު އެމީހުން ކަރަންޓް ސިޑިން ފައިބާކަށް ނޫޅުނެވެ. އަހަރެން ފައިބަފީމެވެ. ދެން އެ ދެމީހުން ފައިބަންދެން މަޑުކޮށްލައިގެން ހުރީ އެވެ. އެ ދެމީހުން ފައިބައިގެން ހިނގައި ގަތުމުން ފަހަތުން ހިނގާން ފަށައިފީމެވެ. ބެލްޓާ ހަމައަށް ދެވިއްޖެ އެވެ. ގާތްގަނޑަކަށް އެންމެހެން އޭރު ފޮށިތައް ނަގައިގެން ނާއްޓާލައިފި އެވެ. އަހަރެންގެ ދަބަހާ މަސް ފޮށިގަނޑުވެސް ލިބިއްޖެ އެވެ. އެކަމަކު އަހަރެން އެބައެއްގެ ފަހަތުންދާން ފޮލޯ ކުރާ ދެ މީހުން އެބަތިއްބެވެ.\n"ދައްތާ ކޮބާ ދާކަށް ނުވޭ؟" އަހާލުމާއެކު "މިއުޅެނީ ފޮށި ނުފެނިގެންނޭ، އަހުމަދު ސަމީރު ފޮށީގައި ފާހަގަވެސް ޖެހިޔޭ" ބުނެފި އެވެ. އަދި އެމީހުން އައީ އަލަށް ކަން ވެސް އެނގިއްޖެ އެވެ. އެއީ ދެމަފިރިން ކަން ވެސް އެނގުނެވެ.\n"އަހުމަދު ސަމީރު އެއީ ކާކު؟"\n"އެއީ މަގޭ ދަރިފުޅު އޭނާ އަންނާނީ އެހެން ބޯޓަކުން އަދި،"\n"އެހެންތަ އަލަށްތަ ތިޔަ އައީ؟"\n"އާން އަލަށް، އެކަމަކު އަހަރެމެން ކުއްޖަކު ހުންނާނެ. މަރިޔަމް ސަމީރާ ހުންނާނެ، މިކޮޅުގައި،"\nއެކަމަކު މިޖެހުނީ މާ ބޮޑު ކަމެއްތާއެވެ. އެ ދެމެދފިރިން ދޫކޮށްލަފައި ދާކަށް ނުވާނެ ނޫންހެއްޔެވެ؟ އެ ބުނާ އަހުމަދު ސަމީރެއް އެމީހުން އަމިއްލަ ހާލައިގެން ދޫކޮށްލިއަސް މިއޮއްފަދަ ތަނަށް އެމީހުން ދޫކޮށްފައި އަހަންނަށްކަށް ހަމަ ދާކަށް ނުކެރުނެވެ. އެންމެ ފަހުން އަހަރެން އަލަށް އައި މީހާއަށް ޖެހެނީ އަހަންނަށްވުރެ އާކަން ބޮޑު ދެ މުސްކުޅިންނާ ހަވާލުވާށެވެ.\nދެން އެބުނާ ފޮއްޓެއް ފެނޭތޯ ހޯދަނީ އެވެ. ބެލްޓެ އޮވެގެން ކޯރެއްހެން ދެމެ އެވެ. ރަތް ކުލައިގެ ފޮއްޓެއް އެބަ ހުރެ އެވެ. ކޮންމެ ފަހަރުކު މީހެއްޔޭ އަހާލާއިރަށް ނޫނެކޭ ބުނެ އެވެ. އެ ފޮށި ނޫން އެހެން ފޮއްޓެއް ނޫޅެ އެވެ. ދެން އެފޮށި ނަގައިފީމެވެ. ހަމަ ނެގުމާއެކު "ތިޔޭ ތިޔޭ" ބުނެފި އެވެ. އޭރު އެފޮއްޓެއް ބުރުޖަތާ އެތައް އިރެކެވެ. ހިތަށް އެރިއެވެ. ގެންދާނީ ދައްކަވާން ހުރި ތަނެއް ދައްކަވާފައެވެ. މިއަދު ހަތަރު ދަމު މިއުޅެނީ މިފަދަ ހާލެއްގައެވެ.\nދެ މީހުން ގޮވައިގެން ނައްޓާލައިފީމެވެ. ވަރަށް އޮލަ ވާހަކަ އޮވެ އެވެ. މަރިޔަމް ސަމީރާގެ މޮޅު ވާހަކަ އާއި އަހުމަދު ސަމީރުގެ ވާހަކަ އެވެ. އެ ވާހަކަ އަޑު އެހޭކަން ނެތެވެ. އަަހެރެން މިއުޅެނީ ނުކުންނަންވީ ދޮރު ނޭނގިގެނެވެ. އެހިސާބުން ބަލާ އައިސް އަންހެނުން ހުންނާނެކަން ވެސް ހަނދާން ވެއްޖެ އެވެ. އެކަމަކު ގުޅާނެ ގޮތެއް ނެތެވެ. ފޯނު އޮތީ ހަބަރު ހުސްވެފައެވެ. ނުކުންނަތަން ހޯދައި ދެމިގެނެގެން ދަނިކޮށް އަންހެންމީހާ ހުއްޓިއްޖެއެވެ. ކިހިނެއްވީތޯ އަހައިލުމުން ފާހާނާއަކަށް ދާން ބޭނުމޭ ބުނެފި އެވެ. ކުޅުދުންވަންތަ އެވެ! މިއޮއް ބޮޑު އެއާޕޯޓްގައި އަލަށް އައިފަހަރު ފަހާނާ ހޯދާނީ ކިހނެއް ހެއްޔެވެ؟ ނަސީބަކުން މީހެއް ގާތުގައި ގައި ނާހަނީސް ފެނިއްޖެ އެވެ. ވައްދައިފީމެވެ. އަންހެނެއްވީމާ ދާން އުޅެނިކޮށް ފިސާރި ބާރަށް "މަޑު ކުރާށޭ" ބުނެފި އެވެ. ދެން ދޮރު ކައިރީގައި މަޑުކޮށްގެން ދުރުބަލަހައްޓައިގެން ހުރެފައި ބަލައިލި އިރު ރަންކޮޅާ ކަމުދާކަށް ނެތެވެ. މަށަށް އެ ދައްތަ ވެއްދިފައި އިނީ ފިރިހެނުން ވަންނަ ބަޔަށެވެ. އެކަމަކު މީހަކަށް ނުފެނި ސަލާމަތް ވެވިއްޖެ އެވެ.\nނުކުމެވިއްޖެ އެވެ. މިހުރީ ރާއްޖޭން ބޭރަށް އާދެވިފައެވެ. ދެނެއް ގައިމު "ނެވަ ބީން އެބްރޯޑް" އެއް ނުވާނެ އެވެ. އެކަމަކު ދެން ދާނީ ކޮންތާކަށް ހެއްޔެވެ؟ މި ނުކުމެވުނު ދިމާއަކު އަންހެންނުންނެއް ނެތެވެ. ނުވިތާކަށް އިރުއިރުކޮޅާ މީހަކު އައިސް ޓެކްސީއެއް ބޭނުން ހެއްޔޭ އެބަ އަހަ އެވެ. އެއްކަލަ ދެމަފަރިން ވެސް ފަހަތުގައި އެބަތިބެ އެވެ. މިއޮއް ހުރިހާ އިރު މަރިޔަމް ސަމީރާއަށް ސަނާ ކިއީ އެވެ. މިހާރު ބަލާ ނައިސްގެން ވަށިވަށިން ދެނީ އެވެ. އެމީހުންގެ އަތުގައި ފޯނެއް އޮވެދާނެ ކަމަށް ބަލައި އެނބުރިލި އިރު ކޮތަޅަކަށްލާފައި އޮތް ފޯނެއް އޮތެވެ. އެ ފޯނުގެ ބޭރުން ރަބަރު ގަނޑެއް އޮޅައި އޮޅައި ފޯނުގެ ދެކޮޅު ނޫނީ ނުފެނެ އެވެ. އަދި އޭގެ ބޭރުން ފޮތިކޮޅަކުން އޮތީ އައްސާފައެވެ.\n"ދައްތާ ފޯނު ލިބިދާނެތަ؟ އަހަރެންގެ ސިމް ލައްވާލައިގެން އޭގަ އިން ނަމްބަރެއް ހޯދާލަން"\n"އުހުން ނުލިބޭނެ، އަހުމަދު ސަމީރު ބުނެފައި އޮތީ ފޯނު ނުދެއްޗޭ،" އެހެން ހަމަބުނުމާއެކު ކޮތަޅަށްލައި ފޯނު ފޮރުވައިިފި އެވެ. އަރައިގަތް ރުޅިޔާއި ވީފޫއްސަކުން މަޑުމަޑުން ދުރަށްޖެހި އަންހެނުންނާ ކުދިން ފެނޭތޯ ބޯ ދޭން ފަށައިފީމެވެ. ހަމަ ބޯ ދިއްކޯލާއިރަށް ޓެކްސީއެއްގެ ބޭނުންތޯ އެބަ އަހަ އެވެ. މިދެން ކިހާ ބޮޑު ނުފުރުއްޕާނެއް ހެއްޔެވެ؟\nވިއްސަކަށް މިނެޓްވީ އިރު ވެސް އެމީހުންނެއް ނުފެނުނެވެ. ދެން ރުޅިގަދަވާން ފަށައިފި އެވެ. ކުޑަކޮށް ދެރަވެ ކަރުނަ އަންނަ ގޮތްވެސް ވެއްޖެ އެވެ. އައި ރުޅިގައި މަގޭ ޓިޕިކަލް ވިޔަރިގަނޑު އައިސްގެން އެއްކަހަލަ މަސް ފޮށިގަނޑުގައި ވެސް ފައިން އަޅާލައިފީމެވެ.\nކުދި ކިޔަމުން ބަވަން ހުއްޓާ އަންހެން ކުއްޖަކު މަށާ ދިމާއަށް ބަލާން ފަށައިފި އެވެ. ރީތި ކުއްޖެކެވެ. ގަޔަށް ހިފާލައިހުރި ހަރުވާޅުގެ ސަބަބުން މަގޭ ރުޅިގަނޑު ވެސް ފިނި ކޮށްފި އެވެ. އެކުއްޖާ ހީނލާފައި ތަންކޮޅަކަށް ގޮސްފައި އެނބުރި އައިސް ހުއްޓިއްޖެ އެވެ.\n"ތީ މިންނުގެ ޑެޑީ ދޯ؟"\nއަހަރެން އާއެކޭ ބުނުމާއެކު "އެމީހުން އެކޮޅު ގޭޓް ކައިރީ އެބަތިއްބޭ" ބުނެފި އެވެ. ދެން ވީ އުފަލުން ހިނގައިގަތް އިރު އަންހެނުންނާ ކުދިން މިތިބަ އަންނަނީ އެވެ. މާލޭން ފުރައިގެން އާއިރު އަތް މަތީގައި އޮތް އެއްކަލަ ކުޑަކުޑަ އެލްވީ ބުޅި ބޮލެއް ހަލުވަމުން އެހަރަ އަންނަނީ ހިނގާލާފަ އެވެ. މާތްކާލޯޯ އެވެ. އެއީ ހަމަ އަޅައިލި ތައްގަނޑެއްހެން އަހަންނެވެ. އޭރު ކިރިޔާ ހިނގައިލެވޭ މަގޭ އެންވީ އެހުރީ ޖަހާ ބޫޓަށް އަރާލައި ނަލަވެލައިގެނެވެ. މަގޭ މިންނު ބަލައިބަލާށެވެ. ހާދަ ބޮޑަކަށް ދެމިލައިފި އެވެ. އަންހެނުން ހުރީ ވަރަށް ބޮޑަށް ހިކިފައެވެ. އަހަންނަށް ފުރަތަމަ އަހަލައިލެވުނީ އެމީހުންނާ ބެހޭ ގޮތަކުންނޫނެވެ. ފުރަތަމަ ވެސް އަހައިލެވުނީ "ތިބުނާ ލަންކާއަކީ މިހެއްޔޭ؟" އެވެ. "މިއޮތީ އާދެވިފައޭ" އެވެ.\nކާރުގައި ގެއަށް ދިޔައިރު ބޭރު ބަލާލައިކޮންމެ ފަހަރު ފެންނަނީ "ފުޑް ސިޓީ" އެވެ. އެތަނަކުން ނެއްޓޭ ވަރެއް ނުވެ އެވެ. ގެއަށް ދެވުނު އިރު ހަމެއް ކެނޑިއްޖެ އެވެ. ޖައްސައިލެވުމާއެކު ކުޑަ ތިން ގޮލައިންވެގެން ގައިމައްޗަށް އަރައިގެން ކިރިކެޓް ކުޅެ ދުވެ ނަގަނިކޮށް ނިދިއްޖެ އެވެ.\nއަނެއް ދުވަހެވެ. ބޭރަށް ނުކުމެލައިފީމެވެ. ކަން ދިމާވި ގޮތުން އަހަރެމެން ދެމިފަރިން އެކަންޏެވެ. އެކަމު އެ ދިޔަ ތަނަށް ވަން ގޮތަށް ޖަހާ ރޯކޮށްލައިގެން ދަމަން ފަށައިފީމެވެ. އަޅޭ އިރުކޮޅެއް ނުވެ ބިޑި ހިފައިގެން ފުުލުހަކު އައިސް އަހަރެން ހައްޔަރުކޮށްގެން މިއޮށް ގެންދަނީ އެވެ. އަންހެނުން ފަހަތުން ދުވެފައި އާދެ އެވެ. އަހަރެން އޮޅުނީއޭ ނޭނގުނީއޭ ކިޔައިގަތުމުން ވިއްލައި ދޫކޮށްލައިފި އެވެ.\nމި ދަތުރުގައި މިނޫނަސް ވަރަށް ތަފާތު ހިންނި އަންނަ ކަންކަން ބައިވަރު ދިމާވި އެވެ. ބޭރަށް ނުކުމެލި ދުވަހެއްގައި އަހަރެން ގެއްލިގެނޭ ކިޔައިގެން މިއުޅޭ ނޫސްވެރިޔާ މިއުވާން ކުރީގައި ހުރެގެން ނުކުމެ ހޯދާ ވެސް ހެދި އެވެ. މި ދަތުރު ނިންމާފައި ފުރަން ގޮސް މާ އެނގޭ މީހަކަށްވެގެން އަނެއްކާވެސް އެއްކަލަ ކާޑް ފުރައިފީމެވެ. އެ ހިފައިގެން ދިޔައިމާ ހިނިގަނޑެއްޖާފައި ބުންޏެވެ. ދިވެހި ރާއްޖެ ދާއިރު އެ ފުރާކަށް ނުޖެހޭނޭ އެވެ. އަނެއްކާވެސް ބޮނޑިއެއް ބޮވުނީ އެވެ. މިއީ އަހަރެންގެ ފުރަތަމަ ދަތުރުގެ ވާހަކައިން ބައެކެވެ. އެކަމަކު މިހާރު އެފަހުން އަހަރެންގެ ބޭރު ދަތުރެއް ސްރިލަންކާ އާއި އެހެން ގައުމުތަކަށް ނުކުރާ މަހެއް ހަމަ ނުދާނެ އެވެ. މިހާރު ވެސް ކުދި ކުދި މަޖާ ކަންތައް ކުރެވެ އެވެ. އެކަމު ހަމަ އެހާ ތޫނު ވެސް ވާނެ އެވެ. ދެރައީ އަހަރެންގެ މުނިކާފަ މާލިމީ ކަހަލަ ދަތުރުވެރިޔަކަށް މަށަށް ނުވެވުނީމަ އެވެ. އޭނާ ލިޔާ ފާޑަށް ދަތުރު ނާމާ ލިޔާކަށް އަމުދުން ނުމެ އެނގުނީމަ އެވެ.


America In Anehkaaves Handhah Dhanee, Mifaharu Handhugai Gina Dhuvas Heydha Kuraane - Vaguthu\nއެމެރިކާ އިން ހަނދަށް ގޮސް ނެގިކަމަށް ބުނާ ފޮޓޯއެއް\nއެމެރިކާ އިން ބުނަމުން އަންނަ ގޮތުގައި މީގެ 50 އަހަރުކުރިން އެމެރިކާގެ މީހުން ވަނީ ހަނދަށް ގޮސްފައެވެ. އެކަން ސާބިތުކުރުމަށް ފޮޓޯތަކެއްވެސް ދެއްކިއެވެ. އެހެންނަމަވެސް، އެކަން އެއީ ޤަބޫލު ކުރެވޭ ކަމެއް ނޫންކަމަށް، ފަހަކަށް އައިސް އެތައް ފަރާތަކުން ދަނީ ބުނަމުންނެވެ. އެފަދައިން ވާހަކަ ދައްކާ އެތައް ފަރާތަކުން ދަނީ ވަރުގަދަ ހެކިތަކެއްވެސް ދައްކަމުންނެވެ.\nއެގޮތުން، އެމެރިކާ އަށް ކުރިމަތި ކުރުވާ އެންމެ ވަރުގަދަ އެއް ސުވާލަކީ، އެޤައުމަށް ހަނދަށް ދިއުމުން ޤާބިލުކަން ލިބިފައިވާކަމަށް 50 އަހަރު ކުރިން ބުނިނަމަވެސް، ފަހުން އެކަން ނުކުރީ ކީއްވެގެންތޯއެވެ.\nރޭގެ ވަގުތެއްގައި، ނާސާގެ އެޑްމިނިސްޓްރޭޓަރ، ޖިމް ބްރައިޑެސްޓައިން ވަނީ ސައިންޓިފިކް ނޫހެއްކަމުގައިވާ "އޮޒީ" ގައި ލިޔުމެއް ޝާއިއު ކޮށްފައެވެ.\nމި ލިޔުމުގައި ޖިމް ވަނީ އެތައް ބަޔަކަށް ހައިރާންކަން ގެނުވި ކަމެއް ބަޔާންކޮށްފައެވެ. އެއީ ނާސާ އިން އަނެއްކާވެސް ހަނދަށް، އިންސާނުން ފޮނުވުމަށް މަސައްކަތް ކުރަމުންދާ ވާހަކައެވެ،\n"އަހުރެމެން އަނެއްކާވެސް ހަނދަށް ދާން މިއުޅެނީ ފަހުގެ އީޖާދުތަކާއި ފަންނިއްޔާތު (ޓެކްނޮލޮޖީ) ގެ އެހީގައި، ގޮސް ކުރިން ދެވޭނެ ކަމެއް ހީނުކުރާ (ހަނދުގެ) ތަންތަނަށްވެސް ދާނަން."..."މި ފަހަރު ދިއުމަށްފަހު އަހުރެމެމް ހަނދުގައި މަޑުކުރާނަން." ނާސާގެ ވެރިޔާ ބުންޏެވެ.\nއެހެންނަމަވެސް، ނާސާ އިން އެކަން ކުރާނީ ކޮން އިރަކު ކަމެއް ނުވަތަ ކިހާ މުއްދަތެއްގެ ތެރޭގައިކަންވެސް ބަޔާންކޮށްފައި ނުވެއެވެ. ނަމަވެސް، މިކަމުގައި ޖައްވީ މަސައްކަތްތައް ކުރާ އަމިއްލަ ކުންފުނިތަކުގެ ބައިވެރިވުން އޮންނާނެކަމަށްވެއެވެ.\nޖިމްގެ ވާހަކަތަކާ ގުޅިގެން، ކުރިން ލީކުވި ބައެއް ނާސާގެ ރޭވުންތަކުގެ އަޑުވެސް ވަނީ ގަދަވެފައެވެ. އެގޮތުން، ހަނދުގައި ނާސާ އިން ދެވަނަ އައުޓްޕޯޓެސް ޤާއިމްކުރުމަށް މަސައްކަތް ކުރަމުންދާކަމަށް ބަޔާންކޮށްފައިވާ ލިޔުންތަކެއް، މީގެކުރިން ލީކުވެފައިވެއެވެ.\nހަނދަށް ދިޔަތާ 50 އަހަރު ފުރުން ފާހަގަ ކުރަން ނީލް އާމްސްޓްރޯންގެ ސޫޓް ދައްކާލައިފި\nޖައްވުން ރަން ހޯދައިގަނެވިދާކަމަށް ސައިންޓިސްޓުން ބުނެފި\nއިރުގައި ބާރުގަދަ ގޮވުންތަކެއް ގޮވާނެ ކަމުގެ އިންޒާރު ދީފި\nފެބުރުއަރީ 12, 2019 13:15\nޔާރައްބި! މިލިޔުން އަވަހަށް ނަގާ . މިތިބަ ޖާހިލުން އައިސް މި ޚަބަރުތެރެއަށް ޖިހާދުވެގެންވެސް ފާނެ.\nފެބުރުއަރީ 12, 2019 22:28\nވިލި މާލެ މާލެއާއި ދޭތެރޭ ވެސްމހަނދެއް، ނާސާގެ ޤަމާރުންތައް އެއަށް އަރަން އާދެބަލާ.


Thamreen camp ge3vana match inves Maziya ah bodu molheh - vNews.mv\nތަމްރީން ކޭމްޕުގެ ތިންވަނަ މެޗުންވެސް މާޒިޔާއަށް ބޮޑު މޮޅެއް\nއައްފާން މުހައްމަދު 01 December 2021, 20:00\nކުރިއަށް އޮތް ފުޓުބޯޅަ ސީޒަނަށް ތައްޔާރުވުމުގެ ގޮތުން ރާއްޖޭގެ ޗެމްޕިއަން މާޒިޔާ ސްޕޯޓްސް އެންޑް ރެކްރިއޭޝަނުން ނ. އަތޮޅުގައި ކުރިއަށްގެންދާ ތަމްރީނު ކޭމްޕުގެ ތެރެއިން ކުޅުނު ތިންވަނަ މެޗުންވެސް ތަފާތު ބޮޑު ނަތީޖާއަކުން މޮޅުވެއްޖެއެވެ.\nމާފަރު ދަނޑުގައި އެރަށު ޓީމާއި ދެކޮޅަށް ކުޅުނު މިމެޗު މާޒިޔާ އިން ކާމިޔާބުކުރީ 1-9 ގެ ނަތީޖާއަކުންނެވެ.\nމިމެޗުގައި މާޒިޔާ ޓީމުގެ ކެޕްޓަން ބޭންޑު އަޅައިގެން ދަނޑުމަތީގައި އެޓީމު ލީޑުކުރީ ގައުމީ ޓީމުގެވެސް ކެޕްޓަން އަކްރަމް އަބްދުލްޣަނީ (އަކޫ) އެވެ. މާފަރަކީ އަކޫގެ އުފަން ރަށެވެ.\nމެޗުގެ ކުރިން މާޒިޔާއިން ވަނީ މާފަރު ކައުންސިލަށް 10 ބޯޅަ ހަދިޔާކޮށްފައެވެ. އަދި މާޒިޔާއިން ވަނީ މާފަރު ކައުންސިލާއި އެރަށުގެ ރައްޔިތުން ޓީމާމެދު ގެންގުޅުނު ގާތްކަމާއި، ކީ މަރުޚަބާއަށް ޝުކުރު އަދާކޮށްފައެވެ.\n10 ދުވަހުގެ މުއްދަތަށް މާޒިޔާއިން ކުރިއަށް ގެންދާ މި ތަމްރީނު ކޭމްޕުގައި މީގެކުރިން ކުޅުނު ދެމެޗުގެ ތެރެއިން ފުރަތަމަ މެޗުން ކެނދިކުޅުދޫ އަތުން 0-9 ގެ ނަތީޖާއަކުން މާޒިޔާ ވަނީ މޮޅުވެފައެވެ. އަދި ދެވަނަ މެޗުގައި ކެނދިގުޅުދޫ އަތުން މާޒިޔާ މޮޅުވީ 0-11 ގެ ފަރަގު ބޮޑު ނަތީޖާއަކުންނެވެ.\nމި ކޭމްޕުގެ އިތުރުން ކުރިއަށް އޮތް ސީޒަނަށް ޓީމު ވަރުގަދަކުރުމުގެ ގޮތުން، މާޒިޔާއިން ވަނީ މޮޅެތި ކުޅުންތެރިންތަކެއްގެ ސޮއި ހޯދާފައެވެ. އެގޮތުން ނޭޕާލްގެ ގައުމީ ޓީމުގެ ކީޕަރު، ކިރަން ކުމާރް ލިމްބޫ އާއި، ރާއްޖޭގެ ގައުމީ ޓީމުގެ ކެޕްޓަން އަކްރަމް އަބްދުލްޣަނީ (އަކޫ)ގެ އިތުރުން ޒުވާން ތަރި ހައިޝަމް ހަސަން (ބިޑި)ގެ ސޮއި މާޒިޔާ އިން ވަނީ ހޯދާފައެވެ.\nމާޒިޔާއިން އާ ސީޒަނަށް ތައްޔާރުވާން ފެށިއިރު އެ ކުލަބުގެ އާ ކޯޗަކަށް ތަޖުރިބާކާރު ޕްރޯ ލައިސަންސް ކޯޗު މުހައްމަދު ޝިޔާޒް (މޯހަން) ވަނީ ހަމަޖައްސާފައެވެ.\nއެފްއޭއެމުން އިއުލާނުކޮށްފައިވާ ގޮތުން އައު ސީޒަން ފަށާނީ ޑިސެމްބަރު މަހުގެ 15 ވަނަ ދުވަހު ޗެރިޓީ ޝީލްޑް މެޗުންނެވެ. މި މެޗުގައި ބައްދަލުކުރާނީ ލީގު ޗެމްޕިއަންކަމުގެ ހައިސިއްޔަތުން މާޒިޔާ އާއި ރަނަރަޕްކަން ހޯދި ޓީމުގެ ހައިސިއްޔަތުން ކުލަބް ކުލަބް ވެލެންސިއާ އެވެ.\nމާޒިޔާ ސްޕޯޓްސް އެންޑް ރެކްރިއޭޝަން ކުޅިވަރު


Pension gaanoonah hushahelhee gaumu sunnaafathi kuran- Ibrahim Shareef\nރާއްޖެ - އިބްރާހިމް ޝަރީފް\nޕެންޝަން ގާނޫނަށް އިސްލާހު ހުށަހެޅީ ގައުމު ސުންނާފަތި ކުރަން: އިބްރާހިމް ޝަރީފް\nޕެންޝަން ގާނޫނަށް އިސްލާހު ހުށަހެޅީ ކާސިދޫ ދާއިރާގެ މެމްބަރު އަބްދުﷲ ޖާބިރު\nއިސްލާހަކީ އުމުރުން ދުވަސްވީ ފަރާތްތަކަށް 5000 ރުފިޔާގެ ބަދަލުގައި 10000 ރުފިޔާއަށް ބަދަލު ކުރުމަށް\nކ. މާލެ 16 ޖުލައި 2019 | އަންގާރަ 11:15 5,667\nމަރަދޫ ދާއިރާގެ މެމްބަރު އިބްރާހިމް ޝަރީފް - މަޖިލިސް\nޕެންޝަން ގާނޫނަށް ބަދަލު ގެނައުމަށް އިސްލާހު ހުށަހެޅީ ރައްޔިތުންގެ ހަލާކަށާއި ގައުމު ސުންނާފަތި ކުރުމަށް ކަމަށް މަރަދޫ ދާއިރާގެ މެމްބަރު އިބްރާހިމް ޝަރީފް ވިދާޅުވެއްޖެއެވެ.\nޝަރީފް މިހެން ވިދާޅުވީ ކާށިދޫ ދާއިރާ ގެ މެމްބަރު އަބްދުﷲ ޖާބިރު ޕެންޝަން ބިލަށް ހުށަހެޅި އިސްލާހާއި ބެހޭގޮތުން ވާހަކަ ދައްކަވަމުންނެވެ. ޖާބިރު ބިލަށް ހުށަހެޅި އިސްލާހަކީ އުމުރުން ދުވަސްވީ ފަރާތްތަކަށް 5000 ރުފިޔާގެ ބަދަލުގައި 10000 ރުފިޔާއަށް ބަދަލު ކުރުމަށެވެ.\nމެމްބަރު ހުށަހެޅުއްވި އިސްލާހާއި ގުޅިގެން ވާހަކަފުޅުދައްކަވަމުން ޝަރީފް ވިދާޅުވީ، މި އިސްލާހަކީ ހުށަހެޅެން ޖެހޭ ވަރުގެ އިސްލާހެއް ނޫން ކަމަށާއި މި އިސްލާހާއި މެދު ބަހުސްވެސް ކުރެވިގެން ނުވާނެ ކަމަށެވެ.\nރާއްޖޭގެ ވަޒީފާ އަދާ ކުރަމުންދާ ބައިވަރު މީހުންނަށް މިހާރުވެސް 5000 ރުފިޔާ ލިބޭ މީހުންނަށެވެ. އެކި އެކި މީހުންނަށް ލިބޭ މުސާރަތަކަށް ރިއާޔަތް ނުކޮށް މި ފަދަ އިސްލާހެއް ހުށަހެޅުމަކީ ހިތާމަ ކުރަން ޖެހޭ ކަމަށެވެ.\nއަދި ފައިސާއާއި ގުޅިގެން ހުށަހެޅޭ ބިލްތައް މަޖިލީހަށް ބަހުސް ކުރުމަށް ނުފޮނުވުމަށް މަޖިލީހުގެ ރައީސް އަށް ޝަރީފް އިލްތިމާސް ކުރެއްވިއެވެ. ގަވާއިދު ލިޔާއިރު މި ފަދަ ބިލެއް ނުހުށަހެޅޭގޮތަށް ހަދާނެކަމަށްވެސް ވިދާޅުވިއެވެ.\nޝަރީފް އަކީ މަޖިލީހުގެ ގަވާއިދު ކޮމެޓީގެ މުގައްރިރެވެ. މެމްބަރު ޝަރީފް ގެ އިތުރުން އަންގާރަ ދުވަހުގެ މަޖިލީހުގެ ޖަލްސާގައި ވާހަކަ ދެއްކެވި ހުރިހާ މެމްބަރުންގެ ފާޑުކިއުންތައްވަނީ އަމާޒުވެފައެވެ.


Male' gai dhiriulhey meehun picnic dhiyumah hadhaa rashuge kurehun nimijjeh: Planning Ministry\nމާލޭގައި ދިރިއުޅޭ މީހުން ޕިކްނިކް ދިޔުމަށް ހަދާ ރަށުގެ ކުރެހުން ނިމިއްޖެ: ޕްލޭނިންގ މިނިސްޓްރީ\n-2months ago4- އިނާޒް މޫސާ\nރައީސް ސޯލިހުގެ 100 ދުވަހުގެ ވައުދުތަކުގެ ތެރޭގައި ހިމެނޭ މާލޭގައި އުޅޭ މީހުން ހަފްތާ ބަންދުގައި ދަތުރު ދާނެ ރަށެއް ހަމަޖެއްސުމުގެ ވައުދު ފުއްދުމަށް އެނބޫދޫ ފަޅުގައި ޕިކްނިކް އައިލެންޑެއް ތަރައްގީ ކުރުމަށް ބޭނުންވާ ކޮންސެޕްޓް ކުރެހުން ވަނީ ނިމިފައި ކަމަށް މިނިސްޓްރީ އޮފް ނެޝަނަލް ޕްލޭނިންގ އެން އިންފްރާސްޓްރަކްޗަރ އިން ބުނެފިއެވެ.\nމާލެ ކައިރިން ތައިލޭންޑްގެ ސިންހާ އެސްޓޭޓުން ހިއްކަމުންދާ އެނބޫދޫ ފަޅުން ރަށެއް، މާލެގައި ދިރިއުޅޭމީހުން ޕިކްނިކްދާ ރަށެއްގެ ގޮތުގައި ތަރައްގީކުރުމަށް ރައީސް ޞާލިހް ވަނީ ނިންމަވާފައެވެ.\nޕްލޭނިންގ މިނިސްޓްރީން ބުނެފައިވާ ގޮތުގައި އެ މިނިސްޓްރީގެ އަމާޒަކީ ރައީސް ޞާލިހްގެ ވައުދުތަކުގެ ތެރޭގައި ހިމެނޭ ޕިކްނިކް އައިލެންޑް ހެދުމުގެ މަސައްކަތުގެ އަމަލީ މަސައްކަތް ވީހާވެސް އަވަހަށް ހުޅުވުންކަމަށެވެ.\nމީގެ ކުރިން މީޑިއާތަކަށް މައުލޫމާތު ދެއްވަމުން މިނިސްޓަރ އޮފް ޕްލޭނިން އެންޑް އިންފްރާސްޓްރަކްޗަރ މުހައްމަދު އަސްލަމް ވިދާޅުވެފައިވާ ގޮތުގައި އެނބޫދޫ ފަޅުގައި ހަދާ ޕިކްނިކް އައިލެންޑް ހުޅުވާލާނީ ސާރުކާރަށް އެއް އަހަރު ވުމުންކަމަށެވެ.\nމި ރަށުގެ ތަރައްގީކުރެވޭ އިރު ބާބަކިޔު ސަރަހައްދަކާއި، ކުޑަކުދިން ކުޅޭނެ ޕާކަކާ، ގެސްޓު ހައުސް ރޫމްތަކާއި، ކުޅިވަރު ކުޅޭނެ ފެސިލިޓީތައް ގާއިމް ކުރުމަށް ވަނީ ނިންމާާފައެވެ.\nމާލޭ ރައްޔިތުން ޕިކްނިކް ދާނެ ރަށެއް ކަނޑައަޅުމަކީ ރައީސް އިބްރާހިމް މުހައްމަދު ސާލިހުގެ ފުރަތަމަ 100 ދުވަހުގެ ވައުދުތަކުގެ ތެރޭގައި ހިމެނޭ ކަމެކެވެ.\nމީގެ ކުރިން މާލޭގެ ރައްޔިތުން ޕިކްނިކް ދާންއޮތީ ކުޑަބަނޑޮހެވެ. ނަމަވެސް އެރަށުގައި މިހާރު ދަނީ މަލަހިިނި ކުޑަބަނޑޮސް ނަމުގައި ރިސޯޓެއް ހިންގަމުންނެވެ.\nއަބަދުވެސް މާލެ މާލެ . މާލެ އަށް އެކަނިތަ ކަންތަށް ކޮށްދެންވީ. ދިވެހިރާއްޖޭގަ އެހެން ރަށެއް ނެތީތަ. ވޯޓް ހޯދަންވީމަ އަންނާނެ މާލޭ ރަހޫ.\nކުރަހަން6މަސް. އަޅަން5އަހަރު. ބަރަވެލި ސްޕީޑުގައި ތހިކަމެއް ނުވާނެ. ޔާމީން ނަމަ ނިންމާނެ\nމާލެ މީހާ މާލެ މީހާ.\nއައްޑޫގައި މިއުޅެނީ ވިހާ ކުއްޖާވެސް ސަލާމަތް ނުކުރެވިގެން. 300،000 ރުފިޔާގެ އިކިއުޕްމެންޓް ނެތިގެން. އަދިވެސް މާލެ މީހާ ޕިކްނިކް ދާނެ ތަނެއް ހެދޭތޯ ބަލާ\nއިންޓަރނެޓް އަގުހެޔޮކުރުމުގެ މަޝްވަރާ ނިމުނުތާ ދެމަސް، އުފާވެރި ޚަބަރެއް އަދިވެސް ނުލިބޭ06 hours ago\nސަރުކާރަށް އެންމެ ގިނަ ވޯޓް ދިން އައްޑޫ ރައްޔިތުންގެ ބައްދަލުވުމުން މެންބަރުން ފިލައިފި217 hours ago\nދަށު ކޯޓުގެ ފަނޑިޔާރުންގެ ތެރެއިން އަލީ ޝަރީފު ޖޭއެސްސީއަށް އައްޔަންކޮށްފި017 hours ago\nކޮމަންވެލްތު އެސެސްމަންޓް ޓީމެއް ދިވެހިރާއްޖެއަށް އަތުވެއްޖެ019 hours ago\nއަންހެން ފަނޑިޔާރުން އައްޔަން ކުރަން އާޒިމާ ތާއީދު ކުރައްވައިފި019 hours ago\nއަންހެން ފަނޑިޔާރުން އައްޔަންކުރުމަށް ޑރ.ޖަމީލްވެސް އެއްބަސް!022 hours ago\nޒަޚަމްވެފައި އޮތް ވެލައެއް ހަނިމާދޫ ކައިރިން ސަލާމަތްކޮށްފި022 hours ago


Dhaulathah gellifaivaa faisaa ge adhadhu 13 billion Rf ah araa\nކޮރަޕްޝަންގެ އެކި މައްސަލަތަކާ ގުޅިގެން ދައުލަތަށް ގެއްލިފައިވާ ފައިސާގެ އަދަދު 13.5 ބިލިއަން ރުފިޔާއަށް އަރާ ކަމަށް އެސެޓްސް ރިކަވަރީ ކޮމިޝަންގެ ރިޔާސަތު ބަލަހައްޓަވާ ހޯމް މިނިސްޓަރު އަޒްލީން އަހުމަދު މިއަދު ވިދާޅުވެއްޖެ އެވެ.\nމިއަދު ރައީސް އޮފީހުގައި އޮތް އެ ކޮމިޝަންގެ ފުރަތަމަ ނޫސްވެރިންގެ ބައްދަލުވުމުގައި މިނިސްޓަރު ވިދާޅުވީ، ހިނގާފައިވާ ކޮރަޕްޝަންތަކާ ގުޅިގެން ދައުލަތަށް ލިބެންޖެހޭ ފައިސާގެ އަދަދު ވަރަށް ބޮޑު ކަމަށާއި އޭގެ ތެރޭގައި ގިނައީ މުއައްސަސާތަކުން އަދިވެސް ބަލާ ނުނިމޭ މައްސަލަތައް ކަމަށެވެ.\nއެގޮތުން މުއައްސަސާތަކުން ބަލަމުންދާ މައްސަލަތަކުގައި ހިމެނޭ ފައިސާގެ އަދަދު 12.6 ބިލިއަން ރުފިޔާއަށް އަރާ ކަމަށް މިނިސްޓަރު ވިދާޅުވި އެވެ. މިނިސްޓަރު ވިދާޅުވީ، އެއީ ފަސް މިލިއަނަށްވުރެ މަތީގެ ފައިސާތައް ހިމެނޭ އެކި މައްސަލަތަކުގެ ޖުމްލަ ފައިސާގެ އަދަދު ކަމަށެވެ. މިހާރު ބޮޑަށް އިސްކަމެއް ދެނީ ފަސް މިލިއަނަށްވުރެ މަތީގެ މައްސަލަތަކުގެ ފައިސާ ހޯދުން ކަމަށް ވިދާޅުވި އެވެ.\nމިނިސްޓަރު ހާމަކުރެއްވި ތަފާސް ހިސާބުތަކަށް ބަލާއިރު، ފިނޭންސް މިނިސްޓްރީއިން ބަލަމުންދާ މައްސަލަތަކުގެ ޖުމްލަ އަދަދު 281.5 މިލިއަނަށް އަރާ ކަމަށެވެ. އެޓާނީ އޮފީހުން ބަލާ މައްސަލަތައް 49.6 މިލިއަނަށް އަރާ ކަމަށެވެ.\nއެ ފައިސާތައް އެއީ ލިބެންޖެހޭ ފައިސާތަކެއް ކަން އެނގޭނީ އެ މައްސަލަތައް ބަލައި، ކޯޓުން ގޮތެއް ނިންމީ ކަމަށް މިނިސްޓަރު ވިދާޅުވި އެވެ.\nއެކި ސަބަބުތަކާހުރެ ނުނިމި ހުރި މައްސަލަތައް ވަރަށް ގިނަކަން ފާހަގަކުރައްވަމުން މިނިސްޓަރު ވިދާޅުވީ، އެ މައްސަލަތައް އަވަސްކޮށް، ދައުލަތަށް ލިބެންޖެހޭ ފައިސާތައް ހޯދުމުގެ މަސައްކަތް އެ ކޮމިޝަނުން ކުރަމުންދާނެ ކަމަށެވެ. އެ ކޮމިޝަނުގެ މަގުސަދަކީ އެއީ ކަމަށާއި މަގުސަދު ހާސިލުވަމުންދާ ކަމަށް ވެސް ވިދާޅުވި އެވެ.\nކުރީ ސަރުކާރުތަކުގައި ނުބަލައި ޕާކްކޮށްފައި ހުރި މައްސަލަތައް ވެސް ބަލަމުންދާ ކަމަށް މިނިސްޓަރު އަޒްލީން ވިދާޅުވި އެވެ. އެ މައްސަލަތކުގައި ފިޔަވަޅު އަޅަންޖެހޭ ފަރާތްތަކަށް ފިޔަވަޅު އަޅައި ފައިސާތައް ހޯދާނެ ކަމަށެވެ. އަދި މައްސަލަތައް ނުބަލައި ޕާކްކޮށްފައި ހުރި ސަބަބުތައް ވެސް ހޯދަމުންދާ ކަމަށް ވިދާޅުވި އެވެ.\nއެސެޓްސް ރިކަވަރީ ކޮމިޝަނުގެ މަގުސަދަކީ މީގެ ކުރުން އޮޑިޓާ ޖެނެރަލް އޮފީހާއި އެންޓި ކޮރަޕްޝަން ކޮމިޝަން (އޭސީސީ) އިން ފާހަގަކޮށްފައިވާ ހިޔާނާތްތަކުގައި ހިމެނޭ ފައިސާ މި ކޮމިޝަނުން އަނބުރާ ހޯދުމެވެ.


Male - Raajjethere: Samaalukan anburaalaa siyaasee ukulhu!\nއާންމު ރައްޔިތަކު ފްލެޓު ފޯމް ބަލަނީ: ބޯހިޔާވަހި ކަމެއް ލިބެނީ އަބަދުވެސް ވަކި ބަޔަކަށް -- ފޮޓޯ: އަވަސް އާކައިވް\nމިވާހަކަ އެތައް ފަހަރަކު އެތައް ގޮތަކަށް ރައްޔިތުންނަށް ދެއްކިއްޖެ އެވެ. ރޮއެ، އާދޭސް ކުރެވިއްޖެ އެވެ. ރުޅިއައިސްގެން ހަޅޭއް ވެސް ލަވައިފި އެވެ. މަލާމާތްކޮށް ހަޖޫ ވެސް ޖަހައިފި އެވެ. އެކަމަކު އެއްވެސް ކަމެއް ބަދަލެއް ނުވެ އެވެ. ހަށި ފުއްޕާފައި ކަނޑަނީ ހުސް ފޮންޏެވެ. މުޅީން އަޅުވަނީ އަނދުނެވެ. މާ ހެޔޮ އެދޭ ބަޔަކަށްވެގެން ދައްކަނީ ހުސް ހޮޅި ވާހަކަ އެވެ. ދެން އަދި މިކަން ނުވީމާ، ނޫނީ ނުކުރާންވެގެން އުފަންކުރާ މާ މޮޅު ޒަމާންވީ އުކުޅެއް އެވެރިން ގެންގުޅެ އެވެ.\nމާޔޫސްވެ، ގޮތް ހުސްވެފައި ތިބި ރައްޔިތުން "މާލެ / ރާއްޖެތެރެ" އޭ ކިޔައިގެން ޖައްސަނީ އެވެ. މިފަހަރު ވެސް "އާސާރީ" އެ ބަހުސް އަނެއްކާވެސް ކެކިގަނެގެ ބަންޑުންވީ ރައްޔިތުންގެ މަޖިލީހުގެ ހެންވޭރު ދެކުނު ދާއިރާގެ މެމްބަރު ހުސެއިން ޝަހީމް (އަނދުން ހުސެއިން) ދެއްކެވި ވާހަކައަކާ ގުޅިގެންނެވެ. އެކަމަކު މިފަހަރު "މާލެ / ރާއްޖެތެރެ" އަނދުން ހުސެއިން ސިފަ ކުރެއްވީ އޭނާއަށް ވަރަށް މޮޅު ގޮތަކަށެވެ. މާލެއަށް ނިސްބަތްވާ މަޖިލީސް މެންބަރެއް ކަމުން، މާލޭގެ ރައްޔިތުންގެ ނިކަމެތި ހާލު ސިފަ ކޮށްދެއްވަން އޭނާ ޖެއްސެވީ އާދަޔާހިލާފު މިސާލެކެވެ. އަދި އެކަން ވެގެން ދިޔައީ ކަފަދަ ދަނޑެއްގައި ރޯކޮށްލުން ކަހަލަ ކަމަކަށެވެ.\nއަނދުން ހުސައިން ވިދާޅުވާ ގޮތުގައި މާލެ އެއްކޮށް ހިއްކައި ބިން ކޮޅު ހިތުހުރި ގޮތަކަށް ކޮންމެ ސަރުކާރަކުން ވެސް ބަހާލަނީ އެވެ. މާލޭގެ އުރަފަށާ ޖެހެންދެން ހިއްކުމަށްފަހު ވެސް އެހެން ތަންތަނުން މީހުން ގެނެސް ވަޒަންވެރި ކުރުވީ އެވެ. މާލެ މީހުން ތިބީ ތިބި ގޮތަށެވެ.\n"ހަމަ ގާތްގަނޑަކަށް މިތަނަށް [މާލެ] ދިމާވެފައި ވަނީ ފަލަސްތީނަށް ދިމާވެފައިވާ [ފަދަ] ކަމެއް،" ޓީވީ ޕްރޮގްރާމްގައި ވާހަކަފުޅު ދައްކަވަމުން ހުސެން ވިދާޅުވި އެވެ.\nއޭނާގެ އެ ސިފަކުރުމާއެކު ސޯޝަލް މީޑިޔާއަށް ބިންހެލުމެއް އައި ފަދަ އެވެ. ވަރަށް ބަދަހިކޮށް ފެންނަ ވެރިކަންކުރާ އެމްޑީޕީގެ އެހެން މެންބަރުންނަށް ވެސް އެ ވާހަކަ އެއްގޮތަކަށް ވެސް ހަޖަމެއް ނުވި އެވެ.\nދާންދޫ ދާއިރާގެ މެންބަރު ޔައުގޫބު އަބްދުﷲ ވިދާޅުވި ގޮތުގައި ޔަހޫދީ އިޒްރޭލްގެ ނުބައި ނުލަފާ މީހުނާ އެއް ހަމައަކުން އަތޮޅުތަކުގެ މީހުން ސިފަކޮށް މިނެ ކިރުމަކީ ލަދުވެތިވާ ކަމެކެވެ.\nޅުދުއްފުށީ އުތުރު ދާއިރާގެ މެންބަރު ޔާސިރު ލަތީފް ވިދާޅުވި ގޮތުގައި މާލެއަށް މީހުން ހިޖުރަކުރަން މަޖުބޫރު ކުރުވީ ރަސްކަން ޖުމްހޫރިއްޔާއަކަށް ބަދަލުވެގެން ދެން ވަޑައިގެންނެވި ވެރިން ސީދާ އެ މަގުސަދުގައި ސިޔާސާތުތަކަށް ގެެނައި ބަަދަލުތަކުގެ ސަބަބުންނެވެ. ހުރިހާ ދިމާއަކުން ހުރިހާ ކަމެއް މަރުކަޒީ ކުރެވި ދިވެހިންނަން އެގޮތް މަޖުބޫޫރު ކުރުވުމުންނެވެ.\nހެންވެއިރު ދެކުނު ދާއިރާގެ މެންބަރު ހުސެއިން ޝަހީމް\nމާލެއަކީ ވަކި ބައެއްގެ ތަނެއް ނޫނެވެ. ވިލިނގިލީ ދާއިރާގެ މެންބަރު ސައުދު ހުސެއިން ވިދާޅުވި ގޮތުގައި މާލެ ތަރައްގީ ކުރަން ނެގި ލޯންތަކާއި ކުރަމުންދާ ހަރަދުތަކަކީ ދިވެހި ރައްޔިތުންގެ އެސެޓެވެ. އޭނާ ދެއްވަނީ ވަރުގަދަ އިންޒާރެކެވެ. ނަސްލީ ތަފާތު ކުރުން ބޮޑު ކުރާނަމަ "ރާއްޖެތެރޭ މީހުން" އަރައި މާލެ ހިފަން ޖެހިދާނެ އެވެ.\nހިފާފާއިވާ އަލިފާނަށް ފެން ޖައްސަވަން ރައްޔިތުންގެ މަޖިލީހުގެ ރައީސް މުހައްމަދު ނަޝީދު އިއްޔެ މަޖިލީހުގައި މަސައްކަތް ކުރެއްވި އެވެ. މާލޭގެ ބޯހިޔާވަހިކަމުގެ މައްސަލައަށް ހައްލެއް ހޯދައިދިނުމަށް ކާށިދޫ ދާއިރާގެ މެންބަރު އަބްދުﷲ ޖާބިރު ހުށަހެޅުއްވި ގަރާރުގެ ބަހުސަށް ހުޅުވާލުމުގެ ކުރިން ރައީސް ނަޝީދު ވިދާޅުވި ގޮތުގައި ރަށްރަށުގެ ބަހުސް އިތުރުވެ ޒުވާބު އުފެދޭ ގޮތަށް ވާހަކަތައް ދެއްކުމަކީ ގެއްލުން ބޮޑު ކަމެކެވެ.\nސިޔާސީ ބައެއްގެ އަރައިރުމުގެ ތެރެއިން އެންމެ ބޮޑަށް ހިތާމަކުރަން ޖެހޭ ކަމަކީ އެ މަޅީގައި ރައްޔިތުންގެ ތެރެއިން ބަޔަކުޖެހިފައިވާތީ އެވެ. ހުސެންގެ ސިފަ ކުރެއްވުމާއެކު، އެއްބަޔަކު އަމިއްލައަށް "އިޒްރޭލަ" ށްވެ ނިމިއްޖެ އެވެ. އޭގެ އަނެއް ކޮޅުގައި، ހުސެން ވާހަކަފުޅަށް ސާބަސްދޭ ބަޔަކުވެސް އެބަ އުޅެ އެވެ.\nމި މައްސަލާގައި ކުރަމުންދާ ހޫނު ޒުވާބުތަކަށް ނިމުމެއްނެތެވެ؛ ރަނގަޅަށް ވެސް "މާލެ / ރާއްޖެތެރެ" ހަދައިގެން، ދެ ފަޅިއަށް ދެ ބައި މީހުން އަރައި ނިމުނީ އެވެ. އެކަމަކު ހަގީގީ މައްސަލަ އޮތްގޮތަށް އޮތީ އެވެ.\nރަށްރަށުން މާލެއަށް މީހުން އައީ ނޫނީ އަދިވެސް އަންނަމުން ދަނީ ރާއްޖެތެރޭގައި ވަސީލަތް ނެތީމަ އެވެ. ވަޒީފާއެއް ނުލިބެ އެވެ. ހުމެއް އައި ނަމަވެސް މާލެ އަށެވެ. އެގޮތަށް މާލެ ތޮއްޖެއްސީ އެކި ސަރުކާރުތަކުގެ ސިޔާސަތުތައް އެގޮތަށް ބައްޓަން ކޮށްގެނެވެ. ދެން އޮތީ މާލޭގެ ރަށްވެހިންގެ ވާހަކަ އެވެ. ގިނަ ބަޔަކު ދިރިއުޅުން ތިރިވެފައި އޮތީ، މުނި ކާފަ ޒަމާނުއްސުރެ ވާރުތަ ވެގެން އައި ގޯތި ފޮތިފޮތި ކޮށް، "ކޯސްޓު ކިރު ދަޅެއް" ގެ ދަރަޖައިގަ އެވެ.\nއެކަމަކު ބަލައިލީމާ ބޮލުގައި އޮންނަ ތޮފި ވެއްޓޭ ވަރަށް އުސް އިމާރާތްތައް ހަދައިގެން ބޮޑު އަގުގައި ކުލި ނަގަމުންދާ ކަމުގެ ތުހުމަތު އެޅެނީ މާލޭ މީހުން ގެ ބޮލުގަ އެވެ. އެއީ ތެދެކެވެ. ގޯތި ރަޖިސްޓްރީ އޮތީ މާލޭ ރަށްވެއްސެއްގެ ނަމުގަ އެވެ. އެކަމަކު ގިނަ ފަހަރު އިމާރާތުގެ ވެރި ފަރާތަކީ އެހެން މީހެކެވެ. ގެ ގަނޑު ބޮލަށް ވެއްޓޭތީ ކޮންމެވެސް މަހުޖަނަކަށް 20 އަހަރު ނޫނީ 30 އަހަރަށް މުޅި އިމާރާތް ހަދަން ދޫކޮށްލަން މަޖުބޫރުވަނީ އެވެ. ހަގީގީ މާލޭ މީހާއަށް ލިބެނީ 10 ބުރީގެ އިމާރާތަކުން އެންމެ ކޮޓަރިގަނޑެކެވެ. އެ އިމާރާތުން އެޕާޓްމަންޓު ގަނޑެއް ހާ ހިސާބުވެސް ލިބޭނީ މަދު ނަސީބުވެރިއަކަށެވެ.\nދިމާވެގެން މިއުޅެނީ "މާލެ / ރާއްޖެތެރޭ"ގެ މައްސަލައެއް ނޫނެވެ. ކުރަންވީ އެ ބަހުސެއް ވެސް ނޫނެވެ. މިއީ މުއްސަނދިންނާއި ފަގީރުންގެ ފަރަގު ބޮޑު ކަމުގެ މައްސަލަ އެވެ. ފައިސާ ހުރި މީހުނަށް ހުރިހާ މޮޅެއްވާ ގޮތަށް އޮތް ސަގާފަތެވެ. ބިމެއް ވިޔަސް ފެލެޓެއް ވިޔަސް އާދައިގެ ރައްޔިތު މީހާއަށް އެ ގަނެވޭނެ ގޮތެއް ނޯވެ އެވެ. އަތުގައި އެވަރަށް ފައިސާ ނެތީމާ، އެކި ބަހަނާތަކާއެކު އެއްވެސް ބޭންކަކުން ލޯނެއް ނުލިބޭނެ އެވެ. ނޫނީ ނުދޭނެ އެވެ. އެ ބިންކޮޅު ވެސް ނޫނީ ފެލްޓުގަނޑު ވެސް ގަންނާނީ މުއްސަނދި މަހުޖަނެކެވެ. އިޖުތިމާއީ ބޯހިޔާވަހިކަމޭ ކިޔައިގެން ހުޅުވާލާ ފްލެޓުތައް ވެސް ހައްގުވެރިއަކަށް ލިބޭނީ މަދު ފަހަރަކު އެވެ. ނިކަމެތި ރައްޔިތު މީހާގެ ނަން އަބަދުވެސް އޮންނާނީ ލިސްޓެއްގަ އެވެ.\nފްލެޓް ފޯމު ލުމަށް ހައުސިން މިނިސްޓްރީ ކައިރީ ބަޔަކު މީހުން ކިއު ހަދާފައި\nއެ މައްސަލަ ހައްލުކޮށް ނުދެވި، ނޫނީ ހައްލު ކޮށް ދޭން ބޭނުން ނުވާ ސިޔާސީ މީހާ ދައްކާނީ ސިޔާސީ ވާހަކަ އެވެ. އެންމެ ބޮޑުވަރަކަށް އެދޭނީ މައާފަށެވެ. އޭރުން ހުރިހާ ކަމެއް އެ ނިމުނީ އެވެ. މިއީ ހައްތާވެސް ނިކަމެތި ރައްޔިތު މީހާއަށް ކަމެއް ކޮށް ނުދެވޭތީ ސަމާލުކަން އަނބުރާލަން ސަރުކާރުތަކުން ގެންގުޅޭ މޮޅު އުކުޅެކެވެ. އިންތިހާބެއް ބޯމަތިވެފައި އޮތީމާ ވާނީވެސް އެހެނެވެ. މާލޭ މީހާ މޮޅުކޮށްފައި، މާލޭން ބޭނުންވާ ވޯޓު ކޮޅަށެވެ. އަތޮޅުތަކުގެ ތެރޭ މީހުން ވާވައްދާފައި ހަމަ އެގޮތަށެވެ.\nރައްޔިތުން މިކަމަށް ހޭއަރާކަށް ނުވޭ ހެއްޔެވެ؟ ގެވަޅެއް ނޫނީ ފްލެޓެއް ނުދެނީ ނިކަމެތިވީމަ އެވެ. އަތުގައި ފައިސާ ނެތީމަ އެވެ. ސިޔާސީ މީހެއްގެ ނޫނީ ނުފޫޒު ގަދަ އާއިލާއަކަށް ނިސްބަތް ނުވާތީ އެވެ. ހައްގު ބޯހިޔާވަހިކަން ނުލިބެނީ ވަކި ރަށަކަށް ނިސްބަތްވާތީ ނޫންކަން އެނގެންވެއްޖެ އެވެ.


(3 ޖެނުއަރީ 2021އާ ގުޅޭ)\n"މަންމަ އެ ގުޅަނީ.." ސަހުލާ ހާސްވެފައި ހުރެ ބަލައިލީ ރިޝްފާއަށެވެ. ރިޝްފާ ލޮލުގެ އިޝާރާތުން އެދުނީ ފޯނަށް ޖަވާބު ދިނުމަށެވެ. ޖެހިލުންވެ ހުރެ ސަހުލާ ފޯނު ނަގައި ކަންފަތުގައި ޖައްސައިލިއެވެ.\n"ދަރިފުޅާ!" ހަފްސާގެ އަޑުގައި އެއްވެސް ތަފާތު ކަމެއް ނެތެވެ. ވާހަކަދެއްކީ ހީނލަމުންނެވެ.\n"މަ..މަންމާ.." ސަހުލާގެ ހިތް އޭރުވެސް ދިޔައީ ބާރަށް ތެޅެމުންނެވެ.\n"ދަރިފުޅާ! މި ދޮންބެ ކިޔައިގެން އުޅޭ މަޖާ އެއްޗަކުން.. މަންމަ ބުނިން ޖައިޝް ނުފެންނާނޭ.. އެކަމު ރިވާ ގެސްޓު ހައުސްއިން ދުށީމޯ.." ހަފްސާ ފެށި ވާހަކައިން ސަހުލާގެ ދެލޯ ބޮޑުވިއެވެ. ހިތުގެ ހިނގުން އިތުރަށް ބާރުވިއެވެ. ބުނަން ވީ އެއްޗެއް ނޭނގި ސަހުލާގެ ދުލުގައި ގޮށެއް ޖެހުނެވެ. ރިޝްފާ މަޑުމަޑުން ސަހުލާއާ ގާތްވެލަމުން، ފޯނު ކައިރީގައި ކަންފަތް ޖަހައިލީ އެކޮޅުން ދައްކާ ވާހަކަ އަޑު އެހުމަށެވެ.\n"އާނ! މަންމާ.." ސަހުލާގެ ދޫ ހަރަކާތްކޮށްލީ އޭނާގެ އިޚުތިޔާރުން ބޭރުންނެވެ.\n"އޭނ؟ ތިބުނީ؟" ހަފްސާ ހައިރާން ވިއެވެ.\n"އާނ މަންމާ.. ވަރަށް ފަހުން ޖަައިޝް އެތަނަށް ވަނީ.. ވަޒީފާއަށް.. އެތަނުގަ ޖައިޝް އުޅެނީ.." ސަހުލާ ވާހަކަދެއްކީ އަޅައަޅައިގަނެގެންނެވެ.\n"ދަރިފުޅު އެކަމު އިއްޔަ ވެސް މަންމަ ގާތުގަ ބުނީ.." ހަފްސާ ހުއްޓުނެވެ. ސަހުލާ ހެދީ ދޮގުކަން ހަފްސާއަށް އެނގުމުންނެވެ.\n"މަންމާ.. ޖައިޝް އެދުނީ ސިއްރު ކުރަން. އޭނާ އެތަނަށް ވަޒީފާއަށް ދާކަށް.. ސޮރީ.." ގޮތެއް ނެތުމުން އެންމެ ފަހުން ސަހުލާ ބުނީ އެހެންނެވެ. ހަފްސާ "އެހެންތަ؟"އޭ ބުނެ ކޯލް ކުރުކޮށްލިއެވެ.\n"މަންމަ ހުންނާނީ ހިތްހަމަ ނުޖެހިފަ މިހާރު.." ސަހުލާ އެހެން ބުނެ ފުން ނޭވައެއް ލިއެވެ. އަދި ކުރިއަށް ހިނގައިގަތީ ޑިއުޓީއަށް ދިޔުމަށެވެ. ރިޝްފާ އެއްވެސް އެއްޗެއް އެކަމާ ގުޅޭ ގޮތުން އިތުރަށް ނުބުނެއެވެ.\n"އައްސަލާމް އަލައިކުމް.." ގޭގެ ބޭރުން ސަލާމް ގޮވައިލި އަޑަށް ގާދިރު ގޮސް ދޮރު ހުޅުވައިލިއެވެ. އެވަގުތު ސިޓިންގރޫމްގައި ހަފްސާ އިނީ ޓީވީ ބަލާށެވެ.\n"ވާލައިކުމް ސަލާމް. އަސްތާ! ރިޔާޒް.. އަވަހަށް ވަދޭ! ކޮބާ ހިޝާމް.." ދޮރު ބޮޑަށް ހުޅުވައިލަމުން ގާދިރު އުފަލުން އަހައިލިއެވެ. ރިޔާޒަކީ އުމުރުން ދެބައި އުމުރުގެ މީހެކެވެ. ބަލާބެލުމަށް ޖަހަނީ އާދައިގެ މީހެއް ވައްތަރެވެ. ލައިގެން ހުރީ އަތް ކުރު ގަމީހަކާއި ކަޅު ފަޓުލޫނުކެވެ. އެއީ ހަމުގެ ކުލަ އަލި، އަދި އެ އުމުރުގެ މީހަކާ ބަލާފައި އެއީ ބަލައިލަން ހުތުރު މީހެކޭ އެއްވެސް މީހެއް ނުބުނާނެއެވެ. ތުނބުޅި އާއި ބޮލުގެ ގިނަ އިސްތަށިތައް ވަނީ ނުރަވެފައެވެ. ތުނބުޅި ދިގުކޮށްފައި، ބޮލުގެ އިސްތަށިގަނޑު ވަނީ ވަރަށް ރީތިކޮށް ތުނިކޮށް ކޮށައިލާފައެވެ. ރިޔާޒަކީ ކައިވެނީގެ ހަފުލާގައި ރިޝްފާ އާއި ސަހުލާ އެމީހެއްގެ ވާހަކަދެއްކި މީހާއެވެ.\n"ހިޝާމް ވަދެއްޖެ ކައިރި ފިހާރައަކަށް.. މި އަންނަނީ އޭ ބުނީ.." ވަރަށް މަޑުމަޑުން ރިޔާޒް ހިނގާފައި އައިސް އިށީންނީ ސޯފާގައެވެ.\n"ކޮން އިރަކުން މާލެ ދަނީ؟" ހަފްސާ ބަލައިލީ ރިޔާޒަށެވެ.\n"ދެން ދާންވީ.. ގެސްޓު ހައުސް ވެސް އެބަ ހިނގާ ވަރަށް ރަނގަޅަށް.. މިއަދު އަދި މި އެނގުނީ ތި މީހުންގެ ދަރިއެއްގެ ފިރިކަން އެ ގެސްޓު ހައުސްގެ ރިސެޕްޝަންގަ އިންނަނީ.." ރިޔާޒް އެހެން ބުނެލި ވަގުތަކީ ކޮޓަރިން ލުލުއަތު ނުކުތް ގަޑިއެވެ. މޫނު ބުރުގާ އަޅައިގެން ހުރި ލުލުއަތަށް ރިޔާޒް ފެނުމާއެކު ފުރަތަމަ ވެސް ހުއްޓުން އެރީއެވެ. އަދި ވެސް ލުލުއަތުގެ ހިތުގައި އޮތް ބިރަށް އެއްވެސް ބަދަލެއް ނެތެވެ. ނަމަވެސް ލުލުއަތަކީ ބިރަށް ފަސް ޖެހޭ މީހެއް ނޫން ކަން އޭނާ ދަނީ އޭނާގެ ހަރަކާތުން ސާބިތު ކޮށްދެމުންނެވެ. އޭގެ އެއް ހެއްކަކީ ހިޝާމާ ކުރެވުނު ކައިވެންޏެވެ.\n"ދަރިފުޅާ! ދޭބަލަ ބައްޕައާ ރިޔާޒަށް ކޮފީ ތަށްޓެއް ހިފައިގެން އަންނަން.." ހަފްސާ އެހެން ބުނުމާ އެކު "އާނ"އެކޭ ބުނެ ލުލުއަތު ވަނީ ބަދިގެ އަށެވެ.\n"އަހަރެން ހޯދަން ދެ އިރު ދެ ދަޅައަށް އަޔަސް، ކަލެއަށް އަހަރެން ނުހޯދޭނެ.. ކަލޭގެ މަގުސަދަކީ ގެސްޓު ހައުސްއެއް ނޫން. އަހަރެން.. އެކަމު، އަހަރެން ދިރި ހުރިހާ ހިނދަކު، ކަލެއަށް ކަލޭ ބޭނުންވާ ކަމެއް ނުވާނެ. ވިޔަކަ ނުވެސް ދޭނަން. އަހަރެން މިއަދު މިހުރީ ހިމާޔަތް ހޯދައިގެން. އެވެސް ކަލޭގެ ގާތް އެކުވެރިޔާގެ އަރިހުން.. ހެހެ.." ކޮފީ ހަދަމުން ލުލުއަތު ވާހަކަދައްކަމުން ދިޔައީ އޭނާގެ އަމިއްލަ ނަފުސާއެވެ.\nކޮފީ ތަށިތައް އެމީހުންގެ ގާތުގައި އިން މޭޒުމަތީގައި ބަހައްޓާފައި، ލުލުއަތު އެތަނުން ދިޔުމަށް ހިނގައިގަތެވެ. ނަމަވެސް ލުލުއަތު ހުއްޓުވީ ރިޔާޒެވެ.\n"މަޑުކޮށްބަލަ! ލުލުއަތާ ދައްކަން ޖެހޭ ވާހަކަ ވެސް އެބަ ހުއްޓޭ.." ރިޔާޒުގެ އެދުމަށް ލުލުއަތު އައިސް އިށީންނީ ހަފްސާއާ ޖެހިގެންނެވެ. ލުލުއަތުގެ ފެންނަން ހުރީ ހަމަ އެކަނި ދެލޮލެވެ. އެވެސް ވަރަށް ފުސްކޮށެވެ. ލޯމަތި ވެސް ލުލުއަތު ހުންނަނީ އެތެރެ ފެންނަ ފޮތިކޮޅަކުން ނިވައު ކޮށްފައެވެ.\n"ލުލުއަތު ވިސްނަ ދީބަލަ ހިޝާމްއަށް.. ގެސްޓު ހައުސްއާ ހަވާލުވާން. ކޮންމެ ފަހަރަކުވެސް ނޫނެކޭ ބުނަނީ.. ލުލުއަތަށް ހިޝާމްގެ ނިންމުން ބަދަލު ކުރެވޭނެ. އެކަން ކޮށްދީ ބަލަ!" ރިޔާޒްގެ ވާހަކައަށް ލުލުއަތު ޖަހައިލީ ބޮލެވެ. އާނއެކޭ ބުނާ ބީދައިންނެވެ.\n"ބޯ ޖެހިޔަސް ނުވާނޭ.. މިކަމާ އުޅެބަލަ! ހެހެ" ރިޔާޒް ހީނލިއެވެ.\n"އާނ.. ޓްރައި ކުރާނަމޭ" ލުލުއަތު ބުނެލިއެވެ. އެތައް އިރަކު އެމީހުން ވާހަކަދައްކަން ތިއްބާ ގެއަށް އައިސް ހިޝާމް ވަނެވެ. އެންމެ ފުރަތަމަ ވެސް ހިޝާމް ލަސްވެގެން ރިޔާޒް ކޮށްލީ ޝަކުވާއެކެވެ. މެހެމާނުން ގެއަށް ގެނެސްފަ ހިޝާމް ފިލަނީ ކަމަށް ބުނެ ރިޔާޒް ދިމާކޮށްލީ ހިޝާމަށެވެ.\nރޭގަނޑު 12 ޖަހައި ބޮޑު ވެއްޖެއެވެ. ސަހުލާގެ ލޮލަށް ނިދީގެ އެއްވެސް އަސަރެއް ނުކުރެއެވެ. ސަހުލާގެ ހިތުގައި ކުރެހެމުން ދިޔައީ ޖައިޝްގެ ތަސްވީރެވެ. ޖައިޝްގެ ހަނދާންތަކުން ސަހުލާގެ ލޮލުން ނިދި ވަނީ މުޅީން ފިލައިފައެވެ. ޖައިޝްއާ އެކުގައި މާ ލޯބި ދިރިއުޅުމެއް ނުލިބުނަސް، ޖައިޝްއާ އެކުގައި ސަހުލާއަށް ވަނީ އުފާވެރި ވަގުތު ތަކެއް ހޭދަކުރެވިފައެވެ. ސުކޫލު ދައުރުން ފެށިގެން އުފެދިގެން ދިޔަ ސަހުލާގެ އަލަތު ލޯބީގައި ސަހުލާ ޖެހުނީ އޭނާއަށް ވެސް ނޭނގި ހުއްޓައެވެ. އިޚްތިޔާރެއް ނެތި ޖައިޝް ދެކެ ސަހުލާއަށް ވެވުނީ ހައްދެއް ނެތް ލޯތްބެކެވެ.\nޖައިޝްގެ ޙާލަކީ ވެސް ހަމަ މިއީއެވެ. ލޯ މެރޭ އިރަށް ފެންނަނީ ސަހުލާއެވެ. ކަންފަތުގައި ހަރުލާފައި ވަނީ ސަހުލާ "ޖައިޝް"އޭ ކިޔާ ލޯބިން ގޮވާލާ އަޑެވެ. ޖައިޝްއަށް ހީވަނީ ހަމަ ދެންމެ ދެންމެ ސަހުލާ އައިސް ޖައިޝްގެ ގައިގައި ވަރަށް މަސްތާ އެކުގައި ބައްދާލާފާނެހެންނެވެ. އެ ބީހުން ތަކުގެ އަރާމާ، އުފާ ލިބިގަންނަން ޖައިޝް ވަނީ ކެތްމަދު ވެފައެވެ. ޖައިޝްގެ ގޯސް ކަމާއި "ކަޑަ" ކަން ހިތަށް އަރާފައި ޖައިޝް އެތައް ރޭ ނިދި ނަގާލައެވެ. ދެން ދުވަހަކު ވެސް އެފަދަ ކަމެއް ތަކުރާރު ނުކުރާނެ ކަމަށް އެފަދަ ކޮންމެ ވަގުތެއްގައި ޖައިޝް އޭނާގެ އަމިއްލަ ނަފުސަށް ވަޢުދުވެއެވެ.\nދުވަސްތައް ވޭތު ވަމުން ދިޔައީ ހީވެސް ނުކުރާހާ އަވަސް މިނެއްގައެވެ. ސަހުލާގެ ބަނޑަށް3މަސް ވެއްޖެއެވެ. ސަހުލާއަށް ކޮންމެ ދުވަހަކު އެއް ފަހަރު ޖައިޝްގެ ކޯލެއް ލިބެއެވެ. ސަހުލާގެ ޙާލު ބަލައިލުމަށެވެ. އެ ކޯލަކީ މިހާރަކަށް އައިސް ސަހުލާއަށް ވެސް އިންތިޒާރު ކުރެވޭ ކޯލަކަށް ވަނީ ވެފައެވެ. ޖައިޝްގެ އަޑު އަހާ ނުލާ ސަހުލާއަށް ދުވަސް ފުރިހަމަ ވާކަމަކަށް ނުވެއެވެ.\n"ހާދަ ހީނލައިގެން.." ސަހުލާ އޭނާގެ ހުރިހާ ދަތްތަކެއް "ދިއްލައިގެން" ސޯފާގައި އިންތަން ފެނިގެން ރިޝްފާ އެހެން އަހައިލީ ސަމާސާގެ ރާގެއްގައެވެ.\n"ހޫމް.. ހޫމް.. ޖައިޝް ދޯ؟ އަނެއްކާ ކިހިނެއްވީ؟" ރިޝްފާ އައިސް އިށީންނީ ސަހުލާއާ ޖެހިގެންނެވެ.\n"ޖައިޝް މުޅިން ޗޭންޖް ވެއްޖެ ދޯ؟ ކުރިން ދުވަހު ފެނުނު މިސްކިތުން ނުކުތް ތަން ވެސް.. އަހަރެން ހީވެސް ނުކުރަން ޖައިޝް ބަދަލު ވެދާނޭ.." ރިޝްފާ އެހެން ބުނެލީ ސަހުލާއަށް ބަލައިލަމުންނެވެ.\n"ދެން ބުނެބަލަ! ކީއްވެތަ މާ އުފާވެފަ؟ ދަތްތައް ނީލަން ކީއްތަ؟ ހެހެ،" ރިޝްފާ ހިފައިލީ ސަހުލާގެ އަތުގައެވެ.\n"ޖައިޝް އިންނަން އަހައިފި.." ސަހުލާ އިސްދަށަށް ޖަހައިލީ ލުއި ހިނިތުންވުމަކާ އެކުގައެވެ. (ނުނިމޭ)


Thihaa Rulhi Annan, Ma Keehtha Kuree? - Vaguthu\nތިހާ ރުޅި އަންނަން, މަ ކީއްތަ ކުރީ؟\nރަހުމަތްތެރިޔަކާއި އެކު މާލޭގެ ހޮސްޕިޓަލަކަށް އަހަރެން ދިޔައީ ރަހްމަތްތެރިޔާގެ ރިޕޯޓް އެއް ނަގަންވެގެންނެވެ. ޑޮކްޓަރުގެ ރިޕޯޓް ނެގުމަށް ފަހު އެތަނުގަ އިން އަންހެން ކުއްޖާއަށް "ތެންކިޔޫ" އޭ ބުނެފައި އަހަރެން އެތަނުން ނުކުމެގެން އައިސް ސައިކަލަށް އެރީމެވެ. އަދި އަހަރެންގެ ފަހަތުން އަހަރެންގެ ރަހުމަތްތެރިޔާ ވެސް އައިސް ސައިކަލް ފަހަތަށް އަރައި ހަމަޖެހިލައިފައި އަހަރެން ކައިރިން ސުވާލެއް ކޮށްލިއެވެ.\n" ބްރޯ ކައުންޓަރު ގައި އިން ކުއްޖާ ރުޅިއައިސްފަ އެ އިނީ، ކަލޭ ކަޑަ ކަމެއް ކުރީތަ؟" ގަމާރެއްހެން އިނދެފައި އަހަރެން މާ ނޫން ރާގުގަނޑަކަށް ހީލީމެވެ. ހަޤީގަތުގައިވެސް އަހަރެން އޭނާ ރުޅިއަންނަ ވަރުގެ ކަމެއެ ނުކުރަމެވެ. ބޮޑު ކަމަކަށް ކުރެވުނު ކަމަކީ އެތަނުގަ އޮތް ރިޕޯޓެއް ބަލާ ދެވުނު ކަމެވެ. މަސައްކަތެއް ކުރަން ޖެހުނީމަ ރުޅިއައީ ކަމަށް ވެދާނެވެ. ނޫނީ އޭނާގެ މިޒާޖުކަމަށް ވެސް ވެދާނެވެ.\nދެ މީހުންގެ ފޮނި ކެޑުމުގެ ތެރެއިން ވަހަކަ އަޅުވަމުން ގޮސް އަހަރުމެންނަށް ގަލޮޅުގެ ލޮލީ ވިއްކާ ފިހާރައެއް ކައިރިއަށް އާދެވިއްޖެއެވެ. އޭރު ގަޑިން ރޭގަނޑު އަށެއްޖެހީ އެވެ. ކުރާނެ އިތުރުކަމެއް ނެތުމުން، އެ ތަނަށް ވަދެ ލޮލީ އެއް ގަނެލައިގެން ބޯލުމަށް ދެމީހުން އެއްބަސްވީމެވެ.\nލޮލީ ވިއްކާ ފިހާރައިގެ ދޮރު ހުޅުވާލި ތަނުން ކައުންޓަރުގައި އިން ރީތި އަންހެން ކުއްޖެއް ފެނުނެވެ. އެއަންހެންކުއްޖާ އަހަރުމެން ދެމީހުންނަށް ޚިދުމަތް ދިނުމުގެ ގޮތުން "ކޮން ވައްތަރެއްގެ ލޮލީ އެއް ބޭނުން ވަނީ؟ " އޭ ކިޔާ ސުވާލު ކޮށްލިއެވެ. އެސުވާލަށް ޖަވާބު ދިނުމުގެ ބަދަލުގައި އަހަރެން ވެސް ކޮށްލީ ސުވާލެކެވެ. "އަސްލު އެންމެ މީރީ ކޮން ފްލޭވާރ އެއް؟" ދެން އެ ފެށުނީ ވާހަކަ އެކެވެ. މަޖާ ވާހަކަތަކާއި، ދުނިޔެވީ ވާހަކަތައްވެސް ދެކެވިއްޖެއެވެ. ބޯލެވުނު ލޮލީ ގެ އަދަދު ވެސް އެނގުނީ ފައިސާ ދައްކާ ކައުންޓަރ ކައިރިއަށް ގޮސް ހުއްޓުމުންވެ. ވަރަށް ހިތްހަމަ ޖެހިއްޖެއެވެ. ޚިދުމަތާއި ދޭތެރޭ އަހަރެންނާއި، އަހަރެންގެ ރަހްމަތްތެރިޔާ ވެސް ވަރަށް އުފާވެއްޖެއެވެ. ނަމަވެސް އެވަގުތު ހިތަށް އެރީ، ހޮސްޕިޓަލް ކައުންޓަރުގެ އިން އަންހެން ކުއްޖާ ރުޅި އައި ކީއްވެ ހެއްޔެވެ؟ މި ސުވާލު އަހަރެން ފިހާރައިގައި އިން އަންހެން ކުއްޖާ ކުރެން އަހަން ބޭނުން ވެއްޖެއެވެ.\n" ކީއްވެ އަސްލު ތިހާ ފްރެންޑްލީ ވީ؟ ވަރަށް ނުފެންނަ މަންޒަރަކަށް ވީމަ އަހާލީ މީ. އެހެން ތަންތަނުގަ ތިބޭ ކުދިން ވަރަށް ވާހަކަ ނުދައްކާނެ." ސުވާލާއި އެކު ސުވާލު ކުރި ސަބަބުވެސް އަހަރެން ބުނެދީފީމެވެ. އަހަރެންގެ ސުވާލުގެ ޖަވާބު ވަރަށް ވެސް ފަސޭހަ ކަމާއި އެކު އެކުއްޖާ ދީފިއެވެ.\n" އަސްލު ވާގޮތަކީ، އަހަރެންނަކީ ވަރަށް ފްރެންޑްލީ މީހެއް. ދެން އަންނަ މީހުންގެ ގޮތުން އިނގޭނީ ވާހަކަ ދައްކަން. ބައެއް ފިރިހެން ކުދިން އަންނާނެ ފޮށެން ވެސް. އެކަހަލަ މީހުން އައިސިއްޔާ ވާހަކަ އެއް ނުދައްކަން" އެކުއްޖާގެ ޖާވާބު ލިބުމާއި އެކު މޮޅުގޮތަކަށް ބޯޖަހާލައިފައި ފިހާރައިގެ ދޮރުހުޅުވާލައި ބޭރަށް ނުކުންނަން ހިގައިގަތީމެވެ.\nފިހާރައިން ނުކުމެ ސައިކަލަށް އެރުމަށް ފަހު އަހަރެންގެ ރަހުމަތްތެރިޔާ ކައިރިގައި ވަރަށް އަވަހަށް ތަނަކަށް ދާން ޖެހިއްޖެކަމަށް ބުނެ، އޭނަގެ ގެއަށް އެނާ ބޭލުމަށް ފަހު އަހަރެން ދުއްވާލީ އަހަރެންގެ ގެއާއި ދިމާލަށެވެ. ގެއަށް ވަންނަމުން ރައްޓެހި އަންހެން ކުއްޖަކަށް ގުޅާފަ ބޭރަށް ދާން ތައްޔާރުވާށޭވެސް ބުނެފީމެވެ. އަހަރެންގެ ހިތުން އަހަރެން މިއުޅެނީ ހިންދީ ފިލްމެއްގައެވެ.\nލިފްޓް ތެރޭގައިވެސް އަހަރެން ހުރީ މޮޅެތި ޕްލޭން ހެދުމުގަ އެވެ. ބަލަމާ ހިނގާށެވެ. ދިހަ ވަރަކަށް މިނެޓް ތެރޭގައި އަހަރެން ހުރީ އަހަރެންގެ ދައުވަތަށް ތައްޔާރުވެގެން ހުރި އަންހެން އެކުވެރިޔާ ބަލާ ދިޔުމުގެ މަގުމަތީގައިއެވެ. އޭރު އަހަރެން ހުރީ އަތުގައި ހުރި އެންމެ ރީތި ގަމީހާއި، ބޫޓަށް ވެސް އަރައިގެންނެވެ. ސެންޓް ފުޅި ހުސްނުވާކަމެއްވެސް ނޭނގެ އެވެ. ބަލާ މީހުންނަށް ހީވާނީ އަހަރެން ޑޭޓަކަށް ދަނީ ކަމަށެވެ. ޑޭޓަކަށް ދާން ވެސް އަހަރެން އެހާ ރީއްޗެއް ނުވަމޭ ބުންޏަސް ދޮގަކަށް ނުވާނެވެ. ނަމަވެސް އެންމެ ދިހަ މިނެޓް ތެރޭގައި އަހަރެން ރީތި ވުމަށް ކުރެވެން ހުރިހާ ކަމެއްވެސް ކޮށްފީމެވެ.\nސައިކަލުގަ މަޖީދީ މަގުން ހެންވޭރާއިވީ ފަޅިއަށް ދުއްވަމުން އައިސް އޮލިމްޕަސް އޭޓީއެމް އަށް މަޑުކޮށް، އަހަރެންގެ އެކައުންޓް އިން ދެހާސް ރުފިޔާ ނަގައިގެން ވޮލެޓަށްލައި އަނެއްކާވެސް މިސްރާބު ޖަހާލީ އަހަރެންގެ އަންހެން އެކުވެރިޔާ ބަލާ ދިއުމަށެވެ. ހެންވޭރު ދަނޑު ކައިރިއަށް މަޑުކޮށްލި އިރު އަހަރެންގެ އަންހެން ރަހުމަތްތެރިޔާ އޭނާގެ ދޮރުމަތީގައި ހުއްޓެވެ.\nމިވީ އަދި މާ މޮޅުކަމެކެވެ. އޭނާ ހުރީ ވަރަށް ރީތިވެލައިގެންނެވެ. އަހަރެން ކުރަން އުޅުނުކަން ވެސް ހަނދާނުން ކައްސާލިއެވެ. ހަމަ ހަޤީޤަތުގައިވެސް ހިންދީ ފިލްމެއް ހެން އަހަރެން އެތަނަށް ގަނބުވެފަ އިން އިރު ބެކް މިޔުޒިކަށް "ޕެހެލާ ނަށާ، ޕެހެލާ ޚުމާރް......" އިވޭކަހަލައެވެ. އަޖައިބެއް ނުވާނެހެއްޔެވެ. އަހަރެން އިޝްގުގަ ޖެހުނީ ކަމަށް ހީކުރިއިރު އެއީ އަހަރެން ގެ އެންމެ ގާތް އަންހެން އެކުވެރިޔާ ކަމެއް ނޭނގުނެވެ.\nކުއްލި އަކަށް އޭނާ އަހަރެންނަން ރަކި ހިނިތުންވުމެއް ދީ، އަހަަރެން މާ ރީތިވެލައިގެން ކޮންތާކަށް ދާންހެއްޔޭ ސުވަލެއް ކޮށްލިއެވެ. އަސްތާ، އޭނަ އަށް ވެސް އަހަރެން ރީތިވީތާއޭވެ. މިކަމާ ވެސް އުޅެންވީ ދޯ އޭ ހިތުން ކިޔާލަފައި ކަހަނބެއްހެން ދެ ކޮނޑު އަރުވައިފީމެވެ. ނަމަވެސް މިފަހަރު މިއޮތީ ބޮޑުކަމެއް ލައިގަނެފައެވެ. އޭނަ ހިތަށް އާރާނެ އެއްޗަކާ މެދު ސުވާލުވެސް އުފެދިއްޖެއެވެ. އާނ އެހެންޏާއެވެ. އަހަރެން ނުލާހިކު ރީތިވެލައިގެން އަދި އެ މަންޖެވެސް އެވަރަށް ރީތި ވެލައިގެން ރޭގަނޑު އަށްގަޑި ބައި ހައި އިރު ދާނީ ޑޭޓަކަށް ނޫން ހެއްޔެވެ؟\n"ޝޮޕިން އަކަށް ދާންކަމަށް..." އަހަރެންނަށް ދެވެން އޮތް އެންމެ ރަނގަޅު ޖަވާބު ދިނީމެވެ. އެއީ އެ މަންޖެވެސް ދެރަ ނުވާނެ ޖަވާބެކެ. އަހަރެން ކުރަން އުޅުކަންވެސް ކުރެވޭނެ ޖަވާބެކެވެ. ފޮނިވެލާފައި ރީތި ކުއްޖެއް ސައިކަލު ފަހަތުގަ އިނުމުން އަހަރެން ދުއްވާލީ ދަތްޕިލަ އަހަންނަށް ވުރެ ކުރީގައި ބައިންދާއިގެނެވެ. މިސްރާބު ހުރީ މަޖީދީމަގުން ހުޅަނގަށެވެ. އަނެއްހެން ބުނަނީ ނަމަ މާފަންނާވީ ކޮޅަށެވެ.\nސައިކަލު މަތީގައި ތިބެ ދެމީހުން އެކަކު އަނެކަކުގެ ރީތިކަމަށް ތަޢުރީފް ކުރަމުން އައިސް އަހަރެން ސައިކަލް މަޑުކޮށްލީ މަޖީދީ މަގުގައި ހުރި ރީތިވާ އެއްޗެހި ވިއްކާ ފިހާރައަކަށެވެ. ފިހާރައަށް ވަދެ ފުރަތަމަ ވެސް އަހަރެން ބާލާލީ އެތަނުގަ ހުރި ސޭލްސް ގާރލް އަށެވެ. ބަލާބެލުމަށް ރީތިކުއްޖެކެވެ. އެހެން ކަމުން އަވަސް ވެގަތީ އެތަނުގަ ނެތް އެއްޗެއް ހޯދާށެވެ. އަދި އެކުވެރިޔާ ކައިރީގައި ބޭނުން އެއްޗެއް ނަގާށޭ ބުނެ އަހަރެން ފިހާރަތެރެ ހޯދަން ފަށައިފީމެވެ.\n" ކްރެޑިބަލް ވައިޓް އެބަހުރިތަ؟ " އެއްޗެއްނޭންގޭ މީހާ ކަމަށް ހަދާފައި ސުވާލެއް ފިހާރައިގެ ސޭލްސް ގާލް އަށް އަމާޒު ކޮށްލީމެވެ. "ތި އިނީ" ޖަވާބު ވަރަށް ވެސް ކުރެވެ. ރީތި ކަމެއް ލިބިފަހުއްޓަސް އެބުނި ކުޑަ ޖުމްލައިން އަހަރެން ވެސް ސައިޒް ކުރެވުނު ކަހަލަ އެވެ. އަޅެ، އަހަރެން މިއޮއް ރީތިވެލައިގެން އައިމަވެސް އެ މަންޖެއަށް އަހަރެންނާއި ދިމާލަށް ބަލާލާކަށް ވެސް ނުކެރުނެވެ. ސައިޒު ވިޔަސް، އަހަރެން ކައިރިއަށް އައީ ހިންޏެވެ. އެހެންޏާއެވެ. މުޅި ފިހާރަ ހޯދާ އަހަރެންނަށް ނުފެނުނު އެއްޗެއްގެ ނަން ބުނެލި އިރު އޭތި މި ހުރީ އަހަރެން ގެ ލޯ ކުރިމަތީގައި އެވެ. މޮޅުވެލައިގެން ސުވާލު ކޮށްލީ އެ ފުޅި އިން ހަރުގައި އަތް އަޅައިގެން އިދެއެވެ.\nއިތުރު އެއްޗެކޭ ނުބުނެ އަހަރެން އެ ފުޅި ހިފައިގެން ކައުންޓަރ ކައިރިއަށް ގޮސް ހުއްޓުނު އިރު އަހަރެންނާއި އެކު ދިޔަ އެކުވެރިޔާ ހިތްހަމަ ޖެހޭ އެކައްޗެއްވެސް ފެނުނުކަމަށް ނުވިއެވެ. ކައުންޓަރ އަށް ލާރި ދައްކަމުން އަހަރެން ވަރަށް ހެވިލާފައި ތެންކިޔޫ އޭ ބުނެލީމެވެ. އެއީ އަހަރެންގެ އާދައެއް ނޫނެވެ. ނަމަވެސް އޭގެ ބަދަލުގައި އޭނަގެ ފަރާތުން ފެންނާނީ ކޯއްޗެއްތޯ ބަލާލީ އެވެ.\nއެހާ ލޯބިން އަހަރެން ޝުކުރު ދެންނެވުމުންވެސް އެނާ އަށް އަހަރެންނާއި ދިމާލަށް ބަލާލާކަށް ވެސް ނުކެރުނެވެ. އެންމެ ކުޑަމިނުން އިސްޖަހައިގެން ހުރެ މަރުހާބަ ވެސް ކިޔާނުލެވުނުވެ. އަހަރެން ވަކި ކަޑަވާނެ ހެއްޔެވެ. އަހަރެން ކައިރީގައި ހުރި އަންހެން ކުއްޖާގެ އަތުގައި ހިފައިގެން ފިހާރައިން ނުކުމެ، އެ އަތުން ދޫކޮށްލީމެވެ. މާބޮޑު ކަމެއްވެގެނެއް ނޫނެވެ. ކައުންޓަރ ގަ އިން ކުއްޖާއަށް ދައްކަންށެވެ.\nއަނެއްކާވެސް ފޯރި ހިފީ އެވެ. ސައިކަލް ބަހައްޓާފައި އަހަރެން ހިނގައިގަތީ އެހެން ފިހާރައަކާއި ދިމާލަށެވެ. ކައިރީގައި ހުރި އަންހެން ކުއްޖާއާއި މަޖާވެސް ކުރަމުންނެވެ. ކޮންމެހެން ހަދާފައި ވިޔަސް އޭނަ ދެރަކުރުވާކަށް ނުވާނެވެ. ކޮންމެ ފިހާރައަކަށް ވެސް ބޯ ދިއްކޮށްލުމަށް ފަހު ރަނގަޅުއެއްޗެއް ނެތޭ ކިޔާފަ ފިހާރައަށް ނުވަދެ ދަނީއެވެ. ނަމަވެސް އަހަރެން އަސްލު މި ބަލަނީ ރަނގަޅު އެއްޗެހި ހުރިތޯއެއް ނޫނެވެ. އަންހެން ކުއްޖެއް ހުރިތޯ އެވެ. ކައިރީގައި ހުރި މަންޖެއަށް ވެސް ހިލަމެއް ނުވާނޭހެން މިގޮތަށް ކަންތައް ކުރަމުން ގޮސް މި ވަދެވުނީ އޮލިމްޕަސް ކަންމައްޗަކަށް ވާގޮތަށް ހުރި ހެދުން ވިއްކާ ފިހާރައަކަށެވެ.\nފިހާރައިގެ ދޮރުހުޅުވުމާއި އެކު އަހަރެން ކައިރީގައި ހުރި އަންހެން ކުއްޖާ ބުމަރެއްހެން ފިހާރަތެރެއަށް ވަދެ އޭނައަށް ކަމުދާ އެއްޗެހި ހޯދަން ފަށައިފިއެވެ. ދެން، އެއީ ވެސް އަންހެނުންގެ މިޒާޖެއްތާއެވެ. "ޝޮޕިން" އެއީ އެމީހުން މަރުދޭކަމެއް ވިއްޔާއެވެ. އެފިހާރައިގައި ހުރި އަންހެން ކުއްޖާއަށް ފިހާރަތެރޭގައި ބަޔަކު އުޅޭހެން ވެސް ހިޔެއްނުވެއެވެ. ގެންގުޅުނު ފޯނަށް ގޮސް ހުސްވެފައެވެ. ކަނދުރާގައި ވަރުނެތިގެން ބޯ ވެއްޓިފަ އޮތް ކަހަލައެވެ.\nއޭރުއަހަރެންގެ ހަނދާނަށް އައީ އެއްކަލަ ލޮލީ ވިއްކާފިހާރައިގެ އިން ކުއްޖާ ދިން ޖަވާބެވެ. "ބައެއް ކުދިން އަންނާނެ ފޮށެން ވެސް..." މި ޖުމްލަ ބޮލުތެރޭގައި ބައިންދާއިގެން އަހަރެން އަންހެން ކުއްޖެއް ގޮވައިގެން ވެސް މި އައީ ނުފޮށޭނެ ކަން ޔަޤީން ކޮށްދޭށެވެ. ވީކަމެއް ހަރާމެވެ. މި އިން ކުއްޖެއްގެ ހިނިތުން ވުމެއްވެސް ނުފެނެއެވެ. މިފަހަރު އަހަރެންގެ މައްސަލަ އަކީ ކޮބާ ހެއްޔެވެ؟. އަހަރެންނާއި އެކު ރީތި އަންހެން ކުއްޖެއް އައިމަ ހިތްހަމަ ނުޖެހުނީކަމަށް ވެސް ވެދާނެއެވެ. ހުރި ގަމާރުކަމެއް ޤަބޫލެއެއް ނުކުރަމެވެ. ކައިރީގައި އަންހެނެއް ހުއްޓަސް ކަސްޓަމަރުންނަށް ޚިދުމަތް ދޭއިރު ހިނިތުންވެލުމަކުން މުސާރައިން ބައެއް އުންޏެއް ނުވާނެވެ. އަދި ކިއްތަ، މީހާގެ ރީތި ކަމަކަށް ވެސް ބަދަލެއް ނާންނާނެވެ ފިހާރައިގެ ބޭރުގައި " ފޮ ބެޓާ ސާވިސް، ކަމް އެލޯން" ގެ ބޯޑެއް އިންތޯ ވެސް ބަލާލަން ބޭނުންވިއެވެ..\n" ނާނު؟ އަހަރެން މި ދޭތި ނަގަނީ އިނގޭ؟" ސިއްސައިގެން އަހަރެން ދިޔައީ އަހަރެން ގެ އެކުވެރިޔާ ވީދައިގެން ގޮސް އިން ޖީންސަކާއި، މިހާރު މިއުޅޭ އަންހެން ކުދިން ލާ ހުދުކުލައިގެ މޮޅޯއްޓެއްހެން ހުރި ހެދުމެއް ދައްކަމުން ސުވާލުު ކުރީމެވެ. ވަގުތު ނެތުމައި، އިތުރު ފިހާރަތަކަށް ވަންނަން ބޭނުންވާތީވެ އަވަސް އަރުވާލައިފައި ލާރި ދެއްކުމަށް ފަހު އަހަރުމެން ދެ މީހުން ހިނގައިގަތީމެވެ. އުއްމީދު ކުރި ހިނިތުންވުމެއް، ޝުކުރެއް ވެސް ނުލިބުނެވެ. ލިބުނުހާ ވެސް އެއްޗަކީ ގަމީހަކާއި ޖީންސެކެވެ. އެއަށް ވެސް 550 ރުފިޔާ ނެގިއެވެ. ގައިމު ހިލޭ ދިން ނަމަ "އޯކޭ" އޭވެސް ބުނެވުނީހެވެ.\nގަޑިން ދިހައެއް ޖަހަން ފަސް ވަރަކަށް މިނެޓް އަށް ވީ އިރު އަހަރުމެން ދެ މީހުންނަށް އަށެއްކަ ފިހާރައަށް ވަދެވިއްޖެއެވެ. މި އަށް ފިހާރައިން ވެސް ފެންނަން ހުންނާނީ އެއް މޫނެކެވެ. މޫނުގެ ކުލަވަރު ތަކުން ހީވަނީ އަހަރުމެންނަށް އެ ކުއްޖަކަށް ވަރަށް އުނދަގޫ ކުރެވުނީހެންނެވެ. ނޫނީ ގަދަކަމުން އެ ކުއްޖަކު ލައްވާ ކުރުވާ ކަމެއް ހެން ވެސް ބައެއްފަހަރު ހީވެއެވެ. މި ބުނި އަށް ފިހާރައިން އުއްމިދު ކުރި އެއްވެސް ކަމެއް އަންހެން ސޭޓް އެއްގެ ފަރާރުން ނުފެނުނެވެ. ވޮލެޓް ދަވާލިކަން އެކަންޏެވެ.\nއަހަރެންގެ އަމިއްލަ ބޭނުމަކަށް މަޖީދީ މަގު ކެމެރާ ވިއްކާ ފިހާރައަކަށް ވަދެ ކަޅި ހޫރަން ފަށައިފީމެވެ. އެތަނުގައި އިން ބިދޭސީ މީހާ އަށް އަހަރެން އެނގެއެވެ. ފޮޓޯގްރަފާރ އެއްގެ ގޮތަށް މަސައްކަތް ކުރާތީ އޭނާއާއި ފުދޭވަރަކަށް ދިމާވެފަ ހުއްޓެވެ. ރަނގަޅު ޕްރިންޓަރ އެއް ބަލާލަން އެދުމުން ފިހާރައިގެ އޮފީސް ހުންނަ ބަޔަށް ވައްދާލައިފިއެވެ.\nމިފަހަރު އަހަރެން ހިތްހަމަ ޖެހިއްޖެވެ. ތިން އަންހެން ކުދިން ތިއްބާ އެތަނުން އެކަކު ވަރަށް ލޫޅަފަތި ހިނގުމެއްގައި އައިސް އަހަރެންނާއި ވާހަކަ ދައްކާ އަހަރެން ބޭނުން ވަނީ ކޯއްޗެއްތޯ އަހާ އޮޅުން ފިލުވައިފިއެވެ. އެކުއްޖާގެ ބަސްމަގު ރީތިވެފައި ވާހަކަދެއްކުން ވެސް އެހާ ޗާލެވެ. ކަޅި ޖަހާނުލާ ބަލައިގެން ހުރި ގޮތުން ކައިރީގަ ހުރި އެކުވެރިޔާ އަހަރެންގެ ބޫޓު މައްޗައް ވެސް އަރައިފިއެވެ. އެހާ ހިސާބުން ހޭވެރިކަން ވި ކަހަލައެވެ. އަހަރެން އެދުނު ގޮތަށް ބައެއް ތަކެތި ދައްކައި ވެސް ދީފިއެވެ. ކައުންޓަރގައި ތިބި ދެ ކުދިން ފިހާރަ ބަންދު ކުރާތީ އަހަރުމެން ނުނިކުމެގެން މޫނު މައްޗަށް އަރުވާ ވައްތަރު ވެސް ފެނުނެވެ. އަހަރެންގެ އެކުވެރިޔާ ވެސް އަހަރެން ކައިރީގައި އެވާހަކަ ވަރަށް ސިއްރުން ބުނެފިއެވެ. އަދި އެތަނުން ދާން ވެސް އެދުނެވެ. އެކަމަކު އަހަރެން ކީއްކުރާނީ ހެއްޔެވެ.\nއަހަރުމެންނަށް ޚިދުމަތް ކުރަން އައިސް ހުރި ކުއްޖާއަށް ފިހާރަ ބަންދު ކުރާ ގަޑި ޖެހުނު ކަމެއް އެނގޭ ހެނެއް ހިޔެއްނުވެއެވެ. އަހަރެން ވެސް ވަރަށް "ޑަމީ" ވެލާފަ އޭ ދިހައެއްޖަހައިފި ދޯ އޭ ކިޔާ އެކުވެރިޔާ އަށް ބޯވެސް ޖަހާލީމެވެ. ނަމަވެސް، އަހަރުމެން ދެ މީހުންނަށް ތަފާތު އެއްޗެހި ދައްކާއި، އޭގެ ކޮލިޓީ ކިޔާދެމުން މި އަންހެން ކުއްޖާ ދިޔައީއެވެ. އަހަރެން އެ އެއްޗެހީގެ ފޮޓޯ އެއް ފޯނަށް ނަގައި އެހެން ދުވަހަކުން އަންނާނެ ކަމަށް ބުނެ ޝުކުރު އަދާކޮށްފައި ނުކުތީއެވެ. އެއީ ވާ ރީތި ކުއްޖެކެވެ. އެތެރެފުށުންނާއި، ބޭރުފުށުންވެ. އަހަރެން އެކަނި ދެވުނު ނަމައޭ ހިތަށް ވެސް އެރި އެވެ. އެކަމަކު އަންހެން ކުއްޖެއް ގޮވައިގެން ދިޔުމުގެ ސަބަބުން އެ ނަސީބު ވެސް ކެޓީ އެވެ. ގެއްލުނީއެވެ.\nމި ކިޔާއިދިނީ މާލޭގެ ފިހާރަތަކުގެ މޫނުމަތީގެ ކުލަވަރު ތަކެވެ. ހަމަ ޔަޤީނުންވެސް އެއްވެސް ވިޔަފާރި ވެރިއެއް އޭނާގެ މުއްޒަފަކު މިގޮތަށް ކަސްޓަމަރުންނާއި ދޭތެރޭ އަމަލު ބަހައްޓާކަށް ނޭދޭނެެއެވެ. ސްކޫލްގައި ނުވަތަ އެހެނިހެން ކޯސް ތަކުން ވެސް މީހުންނާ މުޚާތަބު ކުރާނެ ގޮތް ވަރަށް ރަނގަޅަށް ކިޔައި ދެއެވެ. އަހަރެން ޤަބޫލު ކުރާ ގޮތުގައި މިގޮތަށް ކަންކުރަނީ އެބަޔަކަށް ނޭނގިގެން ނޫނެވެ. ހުންނަ ބޮޑާ ކަމެއްގެ ސަބަބުން ވެސް ބުނެވިދާނެވެ. ނޫނީ ގެންގުޅޭ ފޯނު ގެ މޮޅުކަމުންނެވެ.\nފެބުރުއަރީ 21, 2018 00:07\nއަސްލު ވާ ގޮތަކީ ފަރުވާކުޑައީ. ވަޒީފާއަށް ދަނީ ޕޮކެޓް މަނީ ހޯދަން. ގިނަފަހަފަށް ފިހާރަތަކުން2ދަންފަޅި ޑިއުޓީއިން ދޭނީ 6000 ރުފިޔާ. ފިހާރަތަކުގައި ގަިނައިން މި ތިބެނީ މާލެއަށް ކިޔަވަން އައިސް ތިބޭ ކުދިން. ކިޔަވަން ގޮސް ވަރުބަލި ވެފަ، މޫޑީ ވެފަ ތިބޭނީ. އަނެއް ފެކްޓަރ އަކީ ނިދި ހަމަ ނުވުން. ސޯސަލް ލައިފް ނެތީމަ ފޯނުން ދަންވަރު އިނޓަނެޓް އަށް ވަދެލާފަ ނިދާނީ.ގިނަ ކުދިން ރޫމް ސެއަރ ކުރީމަ ނިދަން ވެސް ޖެހޭނީ ދަންފަޅި ބަހަން. ދެން ކަސްޓަމަރ ސާވިސް އަކީ ކޯޗެއްކަން ވިޔަފާރި ވެރިންނަށް ވެސްނޭގޭ،އަދި މީހުން ރެކްރޫޓް ކުރަން ނޫލެނީ ލޯންގ ޓާރމްްއަށް\nފެބުރުއަރީ 21, 2018 00:08\nލެކިއުޓް،ލިނޗްޕިން،ރެޑްވޭވް، ގައި އުޅޭ ކުދިން ވަރަށް ރަގަޅު\nފެބުރުއަރީ 21, 2018 11:46\nރެޑްވޭވްގެ ކަސްޓަމާ ސާރވިސް ނެތޭ ބުންޏަސް ދޮގަކަށް ނުވާނެ..\nފެބުރުއަރީ 22, 2018 15:13\nރެޑް ވޭވް ތިޔަށް ނުލިނަމަ ތަންކޮޅެއް ޤަބޫލުކުރެވުނީސް\nފެބުރުއަރީ 21, 2018 00:19\nއޮބި ލިޔުމެތް... މިގެ ކޮމެންޓުސް ކިޔާލަން ފަހުން އަންނާނަން..،\nފެބުރުއަރީ 21, 2018 00:24\nތިޔައުޅުނީ ހަމަރަނގަޅަށްވެސް އަންހެކުދިންނާފޮށެން!!!\nފެބުރުއަރީ 21, 2018 00:33\nިފިހާރަތަކުގައިތބޭ ގިނަ ކުދިންނަކީ ހެނދުނު ދާގޮތަށް ރޭގަނޑު 11 ޖަހަންދެން އަރާމެއްނެތި މަސައްކަތް ކުރާ ކުދިން. ގިނަ މީހުންނަކަށް ނޭނގޭނެ މިކުދިން ވަރުބަލިވެ މޫޑް އޮފް ވާ މިންވަރެއް. ލިބެނީ އެހާމެ ކުޑަ މުސާރައެއް. މި ލިޔުމުގައި އެކަންކަމަށް އަލިއަޅުވާލާފައެއް ނުވޭ!.\nފެބުރުއަރީ 21, 2018 12:51\nލިބެނީ ކުޑަ މުސާރަ އެއްކަން އެންގި ހުރެ ދެއްތޯ ވަޒީފާޔައް ދަނީ....\nފެބުރުއަރީ 23, 2018 18:34\nއިތުރު ގޮތެއްވެސް ނޯންނަނީ... ކިޔަވަމުން ކޮންމެ ކޮންމެ ތާކުން ވަޒީފާ ހޯދުމަކީ އުނދަގޫ ކަމެއް. ކުރެވޭނީ މަސައްކަތް...\nފެބުރުއަރީ 21, 2018 00:36\nމީ ހަބު ލިޔުމެއް. މަޖާ ވަރަށް ހަމަ.\nފެބުރުއަރީ 21, 2018 01:09\nސޮރީ.....އަހަރެންނަށް ވެސް ހެދޭ ތިހެން.އިހްތިރާމް ކުރުން ހައްގު ފަރާތަކާމެދުގަ...އެއީ އަހަރެންނަށް ވ.ބޮޑު އިޙްސާންތެރިކަމެއް ވެދީފަވާ އަދި މިހާރުވެސް އެގޮތުގަހުރި ދެގޮތެއްނުވާ ޝުކުރުކުރުން ހައްގު ފަރާތެއް.ބޭރުތެރެއިން ފެނުނީމަ ވާހަކަ ދައްކަންވެސް ބޭނުންވޭ އަދި ހިނިތުންވެލަން ވެސް ބޭނުންވޭ.އެކަމަކު ހަމަ އިގްނޯކޮށްލެވެނީ.ނޭނގެ ވާގޮތެއްވެސް ފެނުނީމަ ލަދުގަންނަނީ.ފަހުން ވ.ދެރަވެސްވޭ އަދި އަމިއްލަ ނަފްސު ކުއްވެރިކުރެވޭ އެހެން ކަންތައްތައް ކުރެވޭތީ.އަސްލު އެހެން ހަދާކަށް ބޭނުމެއް ނުވޭ.އެކަމަކު އެހެން ހެދެނީ.\nފެބުރުއަރީ 21, 2018 10:04\nތީ ކޮން ފިހާރަ އެއްގަ އިންނަ ކުއްޖެއްތަ؟\nފެބުރުއަރީ 21, 2018 14:31\nލޮލް...މަ ހީހީ ހަލާކު...ހަމަ ހުވާ މިބުނީ?????\nފެބުރުއަރީ 21, 2018 15:01\nއަސްލުވެސްތަ ސާރާ!!ހަމަ އެހާ މަޖާ ކޮމެންޓެއްތަ އަހަރެންނަށް ލިޔެވިފަ އިނީ؟؟؟؟ހީހީ ހަލާކު ވިޔަސް އެއީ ހަމަ ހަޤީޤާތް.\nފެބުރުއަރީ 22, 2018 05:24\nއެކަމް ދެޓް ކޮމެން ސަންޑްސް ރިއަލީ ގަމާރް?\nފެބުރުއަރީ 22, 2018 11:43\nއައިޝާ ތިކަމަށް ރުޤްޔާ ކުރަން ފެނޭ އިނގޭ.\nފެބުރުއަރީ 21, 2018 01:18\nތީ ހެޔޮ ނިޔަތެއްގަ އެއްނޫނޭ ތިއުޅެނީ....މީހުންގެ އަބިންނާ ބިޓުން ތިބެނީ\nފެބުރުއަރީ 21, 2018 03:37\nއަޖައިބު. އަންބަކަސް. ބިޓަކަސް. ދަރިއަކަސް. އުޅެން ވާނީ ވަޒީފައިގައި އުޅެންޖެހޭ ގޮތަކަށް...\nފެބުރުއަރީ 21, 2018 01:36\nތެދެއް ތި ހާމަ ކުރީ. މޫނު ކުނި ކޮށްގެން އިނުން މީ ގިނަ ކުދިންގެ ސްޓައިލް މިހާރު.\nފެބުރުއަރީ 21, 2018 02:41\nކަލޭ ބޭނުންވަރަކަށް ވާހަކަ ނުދެއްކިއްޔާ އެވީ ފޮނި...ކަލެއަށް ނުކެޓުނިއްޔާ އެވީ ފޮނި...ކަލޭ ބޭނުން ގޮތަކަށް އަބުރާލެވިއްޖިއްޔާ އެވީ ރަނގަޅު\nފެބުރުއަރީ 21, 2018 03:39\nމިތާނގަ ނެތް ބިޓުން ނުލިބޭ ވާހަކައެއް. ސޭލް ގާލް އަށް ޒިންމާ ނުއުފުލޭ ވާހަކަ އޮތީ..\nފެބުރުއަރީ 21, 2018 12:54\nއެބުނާހެން.. ރަނގަޅަށް ކިޔާލިންތަ..\nފެބުރުއަރީ 21, 2018 03:42\nޙުސައިން ސިނާނު މިއީ ވަރަށް މޮޅު ލިޔުުންތެރިއެއް. ވަރަށް މޮޅު ލިޔުމެއް. ބަސްކޮށާރާއި، ބަހުގެ ހަމަތަށް ވަރަށްވެސް ފުރިހަމަ.\nފެބުރުއަރީ 21, 2018 03:46\nޙުސައިން ސިނާނު އަކީ ކާކު؟ ވަގުތު ގަ ލިޔާ އެއްޗިސް މިހާރު ވަރަށް ރަނގަޅު އެބަވޭ. ޙުސައިން ސިނާނު ކަހަލަ މޮޅެތި ލިޔުންތެރިން ގިނަަކުރަން ފެނެ..\nފެބުރުއަރީ 26, 2018 11:09\nމޮޅު ލިޔުން. އެކަމަކު "އެއްޗިސް"..ދޯ؟!\nފެބުރުއަރީ 21, 2018 03:47\nވަގުތުގެ ނޫސްވެރިން ފުރީމަ ދޯ ސިނާނު މި ލިޔަނީ. ވަރަށް ފައްކާ ލިޔުމެއް. ހީހީ ހަލާކު..\nފެބުރުއަރީ 21, 2018 03:49\nމި ލިޔުން ކިޔޭވަރެއްނޫން... ވަރަށް މަޖާ.. ހަހަހަ...\nފެބުރުއަރީ 21, 2018 06:43\nހަމަ އެކަނި ފިހާރަތަކެއް ނޫން ސަރުކާރު އޮފީސްތަކުން ވެސް ފެންނަނީ ހަމަ މިމަންޒަރު.\nފެބުރުއަރީ 21, 2018 08:16\nހުވާ މިކުރީ ހިނިއަންނަވަރުން ނުވެސްކިޔޭ ވވވވވވވ. މަޖާ\nފެބުރުއަރީ 21, 2018 08:17\nފެބުރުއަރީ 21, 2018 08:53\nމި އާޓިކަލް ކިޔާލުމުން ޒުވާން ފިރިހެން ޖީލު ހަލާކު ވެއްޖެކަން އެނގޭ.\nފެބުރުއަރީ 21, 2018 09:55\nމިތާއިން ހަމައެކަނި ރަނގަޅު ކޮމެންޓު\nމިލިޔުމުން އަސްލު ދޭހަވާކަންތައް..........\nފެބުރުއަރީ 21, 2018 14:22\nބަލަގަ އެކި މީހުން ދޭނީ އެކި ކޮމެންޓްސް އޭ...ވަކި ރަނގަޅު ގޯސް ކޮމެންޓެއް ހުރޭތަ؟؟\nފެބުރުއަރީ 21, 2018 18:45\nފިރިހެން ޖީލު ހަލާކުވުން މިލިޔުމުން ދޭހަވީތީ ހަމަ ހައިރާން. އަންހެން ކުއްޖަކަސް ހިދުމަތް ހޯދަން އަންނަ ބަޔަކަށް ކުނި މޫނު ދައްކައިގެ ތިބުން އެއީ ހަޑި ގޮތެއް ދެއްތޯ. އަންހެން ބޭފުޅަކު ހިދުމަތް ހޯދަން ދިޔަސް ގިނަފަހަރަށް ފެންނަނީ ހަމަ މިކަހަލަ މަންޒަރެއް. އެއީވެސް ފޮށިދާނެތީ ތޯ؟\nފިހާރަ އަށް ދިޔައީ އަންހެނަކާ ފިރިހެނެއް! މިއަކު ޖެންޑާރ މައްސަލައެއްކަމަކަށް ފާހަގަ އެއްނުވެ!\nފެބުރުއަރީ 21, 2018 09:13\nއަސްލުވެސް ވަރަށް ޝައުގުވެރި ލިޔުމެއް. މިހާރެއްނޫން އޭރުވެސް މިހާރުވެސް ފިހާރަތަކުގައި ކަންހިގާ ގޮތް. ސޭލްގާލްސް ހިތަހަމަޖެހެއްޔާ އެމީހެއްގެ ފަހަތުން ނަންޓާނުލާ ފިހާރައިން ނުކުންނަށްދެން ފަހަތުން ދުވާނެ. ހައްސަގޮތެއް ހުރިއްޔާ ނަމްބަރުވެސް ހޯދާ.\nފެބުރުއަރީ 21, 2018 09:26\nއަންހެނުން އެކަންޏެއް ނޫން. ފިރިހެނުން ވެސް. ބުރުޒުމަގު އީވޯ މާރޓް ފިހާރަ އަށް ޒިޔާރަތް ކޮށްލައްވާ\nފެބުރުއަރީ 21, 2018 09:54\nބައެއް ކުދިން ތިބެނީ އެމީހުންނަށް އެމީހުން ފެނިފަ\nފެބުރުއަރީ 21, 2018 10:07\nމި ލިއުން މަޖާ ވާންވި ސަބަބެއް އަހަންނަކައް ނޭންގުނު.\nފެބުރުއަރީ 22, 2018 15:20\nލިޔުމުގެ މައްސަލައެއް ނޫން. ތިބޭފުޅާގެ މައްސަލައެއް. ކައުންސިލިން ނޫނީ ސައިކޭޓްރިސްޓެއްގެ އެހީ ހޯދަން ފެނޭ.\nފެބުރުއަރީ 21, 2018 10:09\nއަސްލު ރަނގަޅު ހަބަރެއް. ވަރައް މޮޅެތި ކުދިންއުޅޭ، ވާހަކަ ނުދެއްކިޔަސް ހިނިތުންވުމެއް ދޭނަމަ، އެވަރުވެސް ނުވަނީ. ކީއްކުރާނީ. ފިހާރަތަށް ހިންގާވެރިން ހަމަ ދަހީ ، މުސާރަ ދެނީ 3000 ރުފިޔާ ޖުއްޓީޔެއް ނުއެއްދޭ، ބަންދުދުވަހެއްވެސް ނުއެއްދޭ.\nއެހިަރީ ޗުއްޓީއެވެސް ނުއެއްދޭ.އީދެއްވެސް ނުއެއްދޭ. ރޯދަޔައް ތިބެންޔާ ތިބެންވީ. ދެންކިހިނެތް ހިނުތުންވުމެއްވެސް ވާނީ. ގޮތެއްނެތީމާ ދަނީ 3000 ރުފިޔާވެސް ހޯދަން.\nއެހެންވީމާ އެވަރު ކުޑަ\nފެބުރުއަރީ 21, 2018 10:59\nއަހަރެން ބޭނުން ހުސެން ޝިނާން އާ ބައްދަލު ކޮށްލަން. އިޒް އިޓް ޕޮސިބަލް ފޯރ މީ ޓު މީޓް ހިމް. ވަރަށް އިންޓްރެސްޓިންގ ލިޔުމެއް. ފާހަގަ ކޮށްލަން ބޭނުން ކުރާ ބުރަ މަސައްކަތް. ހަމަ ސާބަސް.\nފެބުރުއަރީ 21, 2018 12:25\nއާނ! ޑައިރެކްޓްރީ އިން ނަންބަރު ހޯދައިގެން ގުޅާލާ...\nފެބުރުއަރީ 21, 2018 13:11\nފެބުރުއަރީ 21, 2018 14:04\nތީނަ މިހާރު އޭނައަށް ހިތް ކީ ދޯ\nފެބުރުއަރީ 21, 2018 11:03\nމި ލިޔުނު ލިޔުންތެރިޔާ އަށް ހަމަ ސާބަސް\nފެބުރުއަރީ 21, 2018 11:07\nމި ލިޔުމަކީ ވަރަށް ފެންވަރު ރަނގަޅު ލިޔުމެއް..ނާނު އަށް ހަމަ ސާބަސް???\nފެބުރުއަރީ 21, 2018 12:00\nޢެނގޭ ވަރަށް ބިޒީ ކޮށްކަން އުޅޭނީ... ޕާޓް ޓައިމްގަ ކަންވެސް....ބަޓް އެޓްލީސްޓް ކީއްތަވާނީ ޕޭކުރަން ކައުންޓަރު ކައިރި ހުންނަ އިރު ސްމައިލް އެއްދޭން... އޭރުންވެސް ކަސްޓަމާސްގެ ހިތްހަމަޖެހިލާނެދޯ.... އުންމީދުކުރަން މި އާޓިކަލްކިޔާފަ ސޭޓުން ރަނގަޅު ކުރާނެކަން... ވަގުތު ނޫހިން މިކަހަލަ މުޖުތަމައު އާ ގުޅޭ މައުލޫމާތު ގެނެސްދީބަލަ ގިނަގިނައިން... ނައިސް އިޓް.... ????\nފެބުރުއަރީ 21, 2018 12:05\nމާވަރަކަށް އަންހެންކުދިންނާ ހެދީ ތި އުޅެވެނީ ތި ދުވަނީ އަންހެންކުދިން ހޯދަން. ޥިދާ ކޮންމެ އެއްޗެއް ރަނަކައް ނުވާނެ\nފެބުރުއަރީ 21, 2018 12:59\nމީގަ މިއޮތީ އަންހެން ކުދިން ހޯދަން ދުވާ ވާހަކަތަ؟؟ ރނގަޅަށް ކިޔާލާ..\nފެބުރުއަރީ 21, 2018 21:04\nމަށަކީ ސިނާނު ދަންނަ މީހެއް. އޭނަ ނޫޅޭ ބިޓުން ނުވެގެން. ލޮލް.\nފެބުރުއަރީ 21, 2018 12:09\nމާ އަންހެން ބައި ބޮޑީ ދެން ކޮންކަމަކު ތި ހާވަރު ވާކަން. ތި ކަހަލަ ފިރިހެނުންނަށް ހީ ނުލިއަސް ރަނގަޅުވާނެ. މިހާރުވެސް ތިހިރީ ވާވަރު. ޥިދާހާ ކޮންމެ އެއްޗެއް ރަނަކަށް ނުވާނެ\nފެބުރުއަރީ 21, 2018 13:43\nފެރީޓާމިނަލްގަވެސް ތިބޭ މޫނު ކުނިކޮށްގެން ތިބޭކުދިން\nފެބުރުއަރީ 21, 2018 13:48\nއަސްލު ވަރަށް ރަގަޅު ވާހަކައެއް... ގިނަ ފިހާރަ ތަކުގަކަންހިނގާ ގޮތް\nފެބުރުއަރީ 21, 2018 14:06\nއަޅެ ތިއިން އެކަކުވެސް މި ލިޔުމަށް މާޝާﷲ އޭ ނުބުނަމެއްނު...ނޫނީ އެ ކުއްޖާ އަށް އެސްފީނާ ޖެހިދާނެ....?\nފެބުރުއަރީ 21, 2018 14:14\nމަށަށް ހީވަނީ ނާނު މޮޅީ ފޮޓޯގްރާފިން އަށްވުރެ އާރޓިކަލް ލިޔަން ހެން...މާޝާﷲ...??\nފެބުރުއަރީ 21, 2018 15:41\nވަރަށް ފްލާޓީ ސޮރެއް މިއުޅެނީ\nފެބުރުއަރީ 21, 2018 16:17\nދޯ؟ ވަރަށް ކިއުޓް ސޮރެއްހެން ހީވަނީ.. އައި އޭމް އިމްޕްރެސްޑް ވިތް ޔުއާރ ރައިޓިންގް ސްކިލް..\nފެބުރުއަރީ 21, 2018 16:26\nއަހަންނަށް ހީވޭ ތި ކިޔާ ސިނާނު ދަންނަހެން. ފޮޓޯގްރަފާރ އެއްތީ. ނާނު ވަރަށް މޮޅުވާނެ ފޮޓޯ ނަގަން. އެކަމަކު މިފަހަރު ލިޔުންތެރިކަމުން ވެސް 1 ވަނަ. ހިޔެއްނުވޭ ނާނު އަށް އެހާ އުދަގޫ ކަމެއްހެން ތީކީ. އެ ސޮރު އާމު ދިރިއުޅުމުގަވެސް ވާހަކަ ދައްކާގޮތް ތިއީ... މޮޅޯޓޭ، އިލޮއްޓޭ ކިޔާ މޮޅެތި މިސާލު ޖަހާނެ. އެހާ ފްލާޓީ ވެސް ވާނެ. އެކަމަކު އޭނަ ތި އަންހެނުން ގެ ކަންތަކާ ނޫޅޭނެ ވަރަށް. ވަރަށް ސަޅި ލިޔުމެއް.\nއައި ލަވް ޔޫ ނާނޫ.....\nފެބުރުއަރީ 21, 2018 16:28\nބަލަގަ މި އިނދަ މޮޔާ. އެންމެ ލިޔުމެއް ލިޔަން ވެގެން 2000 ރުފިޔާ ބޭކާރު ކޮށްލީ؟ ކަލެއަށް މި ލިޔުން ލިޔެގެން ހާދަ ބައިވަރެއް ލިބެޔޭ ދޯ؟\nފެބުރުއަރީ 22, 2018 15:27\nއެހެން ޤައުމުތަކުގައިވެސް މޮޅެތި ޙަބަރު ލިޔަން ރިސާޗް ހަދާ ބޮޑެތި ހަރަދުތައްވެސް ކުރޭ! ހަމައެކަނި ލިބޭ ފައިސާއާ މެދު ނުވިސްނަބަލަ. މިލިޔުމުން އެސޮރު އެތައް ކިޔުންތެރިންނެއްގެ ހިތް އަތުލައިފި. އެއީ ދޯ ލިޔުންތެރިއެއްގެ ބޭނުމަކީ.\nފެބުރުއަރީ 21, 2018 16:48\nއުޅޭ މީސްމީހުންގެވެސް ގޮތުން ހީލައި ރީއްޗަށް ވާހަކަވެސް ނުދެއްކެނީ.ރީއްޗަށް ވާހަކަ ދަށްކާލިޔަސް މިއުޅޭ ފިރިހެންކުދިންނަށް ހީވަނީ ތިމާ މާރީތިވެގެން އޭނައަށް ކެޓެނީއޭ.ދެންގޮސް ވަރަށް ފަސޭހައިން ސެޓްވާނެ ކުއްޖެކޭ ކިޔައިގެން މީހުންގާތު ފާޑުފާޑުގެ ވާހަކަ ދަށްކަނީ.ދެންއޮންނާނީ ފިރިމީހާއާ ހިސާބަށް އެއަޑުގޮސްގެން މައްސަލަ ޖެހިފަ.އެވަރު ވިސްނޭމީހުން ތިބޭނަމަ ނުޖެހޭނެދޯ މޫނު ހަދައިގެން އިންނާކަށްވެސް.ވ ވެދުން.\nފެބުރުއަރީ 22, 2018 11:40\nޔާ ޔާ ޔޫ އަރ ރައިޓް ޑިއަރ. އެކަމަކު އަހަރެމެން ކަހަލަ މަދު މީހަކު އަންހެން ކުދިން ހީލާފަ ވާހަކަ ދެއްކީމަ ނުބައިކޮށް ނު ނަގަނީ،\nފެބުރުއަރީ 21, 2018 17:20\nކަލޭމެން ހުރިހާ ވަގުތު މުވައްޒަފުން ތި ދިޔަ ޗުއްޓީއަކުން އަނބުރާ ނައިއްޔާ ވަރަށް ރަނގަޅު!\nފެބުރުއަރީ 21, 2018 21:59\nދޯ! އޭރުން އަހަންނަށް ހީވަނީ މިކަހަލަ ސަޅި އެއްޗިސް އަހަރުންނަށް ކިޔޭނެހެން.\nފެބުރުއަރީ 22, 2018 05:20\nބަލަގަ އެމީހުން ޗުއްޓިށް ދިޔަސް ބަރާބަރަށް އާރޓިކަލްސް އަޕްލޯޑް ކުރެޔޭ\nފެބުރުއަރީ 21, 2018 20:53\nއޮފީސްތަކުގަަވެސްްތިބޭާ ރޫޑު ކޮށްކަންތައް މީހުން....ވަރަށް ފާހަގަ ވޭ މިނިސްޓްރީ އޮފް އެޑިއުކޭޝަން އަށް މަޢުލޫމާތު ހޯދަން ގުޅީމަ ވާހަކަ ދައްކާ މީހާ....\nފެބުރުއަރީ 21, 2018 23:32\nމިހާރު ހަމަ ގިނަ މީހުން ޚިދުމަތް ހޯދަން ދިޔުމުން ކުޑަކޮށް ހީލާފަ ކޮންމެހެން އަހާން ޖެހޭ ސުވާލެއް ކޮއްލިޔަސް ހެއްދެވި ނެހެއްދެވީއަށް ގޮވާ.ސަރުކާރަށް ހިންހަމަ ނުޖެހެތީ ހުރިހާ ރޯޅިއެއް އަހަރެމެން ޚިދުމަތް ދޭން ތިބޭމީހުންނަށް.ބްރޭކެއް ނުލިބި މަސައްކަތް ކުރަނީ.މަސއްކަތުގެ މާހަލު ވެސް ބައްޓަން ކުށްފައި އޮންނަނީ ފަސޭހައިން ޚިދުމަތް ދެވޭގޮތަކަށް ނޫން.ކުޑަމިނުން ގެއާހަމަޔަށް ފޯރަންދެން ކުޑަގިފިލި ހިފަހައްޓައިގެން ހުންނަން ޖެހެނީ.ދެން ކިހިނެތްތޯ ރަގަޅު ޚިދުމަތް ދޭނީ ކިތަންމެ ބަެނުން ވިޔަސް.އަހަރެމެންނާވެސް ހީލާފަ ރީތިކޮށް ވާހަކަ ދެއްކީމަ ހަމަ ދެއްކޭނީ ރީތިކޮށް އޮޓޯއިން.އެއްދުވަހެއްގައި އެއްވަގުތެއްގައި އެއް ޚިދުމަތެއް ހޯދަން ދިޔަ ދެމީހަކަށް ތަފާތުކޮށް ޚިދުމަތް ދެވުނު .ފުރަތަމަ ދިޔައީ ޓީވީ އިން ފެންނަ ޝަކީބުބެ.ޑޮކްޓަރަށް ދައްކަން ދައްކަން މެމޯ ހައްދަން ނަންބަރ ނަގަން ދިޔައިރު ޓޯކެން މައްސަލަ ޖެހިފައި.އިރުކޮޅަކު މަޑުކޮށްލަދޭން އެދުމުން ބަވައިގަތީ.އޭރު ވެއިޓިންގަ ކުރިން ފިލްމު ކުޅުނު މޫސާ ޒަކަރިއްޔާ ހުރި.\nފެބުރުއަރީ 21, 2018 23:37\nމި މައްސަލަ ދިމާވިއިރު މޫސަގެ ނަންބަރު ކުރިޔަށް އޮތީ.އެކަމަކު ޖެހުނީ މަޑުކޮށްލަން.މައްސަލަ ރަގަޅު ކުރެވުނު އިރު ބައެއް ނަންބަރ މިސްވެގެން ގޮސްފައި ހުރީ . ޢެކަމަކު މޫސަ ވަރަށް ރީތިކޮށް ވާހަކަ ދެއްކީ .އަބަދުވެސް ވަރަށް ފާހަގަވޭ.ހީލާފަ ޝުކުރު ވެސް އަދާކުރާނެ.ޝަކީބު ވެސް މޫސަ ވެސް އައީ އެއް ޚިދުމަތެއް ހޯދަން އެކަމަކު ދެވުނު ޚިދުމަތް ތަފާތުވީ .\nފެބުރުއަރީ 22, 2018 07:48\nވަރަށް މިކަހަލަ ކުދިން އުޅޭ މިހާރު.. އެއްވެސް ކަމަކާ ނުލާ ރުޅި އަންނަ ކުދިން.. ބިޓާ ނޫނީ ގޭގައި އުޅޭ މީހުންނާ މައްސަލަ ޖެހުނީމާ އެކަން ދައްކަނީ އަންނަ ކަސްޓަމަރުންނަށް.. އެއްވެސް ކަސްޓަމަރ ކެއަރ އެއް ނޯވޭ.. ކާޑުން ކަޑާފައި ކާޑުވެސް އަތަށް ދިނުމުގެ ބަދަލުގައި އެއްލާލަނީ. ލާރިއަށްވެސް ހަމަ އެހެން ހަދަނީ. ވަރަށް ގިނަ ތިޔަކަހަލަ އަންހެން ކުދިންނާ ދިމާވެއްޖެ. އެއީ ލޯންގްޓާމް އެއްގައި އެކަހަލަ ވަޒީފާތަކުގައި ގެންގުޅެން ރަނގަޅު ކުދިންނެއް ނޫން..މިހާރު އެގޮތަށް ހަދާ ކުދިން އުޅޭ ތަންތަނަށް ދާން ފޫހިވެސްވޭ..ނުވެސް ދަން.. ގެއްލުންވާނީ ކޮންބަޔަކަށް.. ހަމަ އެފިހާރާގައި އުޅޭ މީހުނަށް.. ދެން ހޮސްޕިޓަލް ކަހަލަ ތަންތަނުން މިހާ އަން ޕްރޮފެޝަނަލް ކޮށް ކަންތައް ކުރުމަކީ އެހީ ވަރަށް ހިތާމަ ހުރި ކަމެއް\nފެބުރުއަރީ 22, 2018 08:23\nފެބުރުއަރީ 22, 2018 08:25\nފެބުރުއަރީ 22, 2018 08:48\nހޫމް ހެންވޭރުގަ އެހުންނަ ޒަމާނުންސުރެ ހިންގާ ކެލަމް ފިހާރާގަ ތިބޭ ދިވެހި އަންހެން ކުދިންނަ ބަންގާޅީ ސޭލުސް މަނުން ވެސް އަބަދު ތިބެނީ ޒުވާބްކޮއްލަ ކޮއްލާ ކަސްޓަމާކ ކެއަރ އެއް މީހަކަށް ރެސްޕެކްޓް ކުރުމެއްނެތް އަޑުގެ ކޮޅަށް އަޑުގަދަކޮށްފަ މަ މިހާރު އެއްދުވަހު ދިމާއައްވެސް ބުނެފިން\nފެބުރުއަރީ 26, 2018 19:08\nފިހާރަ ތަކުގަ މަސަކަކުރާ ހުރިހާ މީހުން އެެއްގުތެއް ނުވާނެ\nފެބުރުއަރީ 26, 2018 19:34\nކެލަމްގެ އެއްމެ ސޯވިސް ރަގަލު ފިހާރަ އަކީ ހެންވޭރު ފިހާރަ މަށައް\nފެބުރުއަރީ 22, 2018 10:34\nދިވެހިރާޖޭގެ ގައުމީ އެއާލައިން މޯލްޑިވިއަންގަ ވެސް ތިބޭ މިކަހަލަ މީހުން.ކަމެއް ބޭނުންވެގެން ގޮވާލިއަސް ގިނަފަހަރު ނޭނގޭ ކަމަށް ހަދާލާފައި ތިބޭނީ.ނޫނީ މޫނު ކުނިކޮށްގެން އައިސް ހިދުމަތް ދެނީ.ކުރިން ރަނގަޅު.އެކަމު މިހާރު އެއްގޮތަކަށްވެސް ކަމަކު ނުދޭ.\nފެބުރުއަރީ 22, 2018 11:37\nދިވެހި ބައެއް ފިރިހެން ކުދިންނަށް ހީވަނީ އަންހެން ކުއްޖަކު ހިނިތުންވެލާފަ ހިތް ހެޔޮ ކަމާއިއެކު ވާހަކަ ދެއްކީމަ އެއީ ފިރިހެން ގޮލާއަށް ކެޓެނީ ކަމަށް. ދެން އެ ޖެހުނީ ބޮޑުތާ. މިއީ މިހެން ބުންޏަސް ބައެއް ކުދިންގެ އަމަލު ހުންނަ ގޮތެއް. އަހަރެމެން ކަހަލަ ސްމަރޓް ފިރިހެނުންނަށް އެކަން އަންޑަސްޓޭންޑްވޭ. މީގެ އަނެއް ކޮޅަށް ބަލާއިރު ބައެއް އަންހެން ކުދިންނަށްވެސް ހީވަނީ ފިރިހެންކުދިން މާ ފްރެންޑްލީ ކޮށް ވާހަކަ ދައްކަން އުޅެފިއްޔާ ދެން އެ ކުއްޖަގެ ރީތިކަމުން ބައެއް އުނިވަނީ ކަމަށް. ނޫނީ ފިރިހެން ކުއްޖަކު ފްރެންޑީކޮށް ވާހަކަ ދައްކަން އުޅެފިއްޔާ ވަރަށް ފޮނިވެފަ ތިބޭނީ،\nހިނިތުން ވެވޭނީ މުސާރައިން ތަންކޮޅެއް ބޮޑުކުރީމަ. އަދި ހިނި އައިމަ ރީތި ކަމައް\nވެސް ބަދަލު އަންނާނެ. ވަރައް ކަޑަ މިޒާޖެއް ހަމަ ތިހުންނަނީ... ވަރައް ކަޑަ ފޫހިވާ\nކަހަލަ.. އާރޓިކަލް ކިޔަމުން އައިއިރު ވެސް ފާޑަކައް ފޫހިވި ތި ފިރިހެނާ މަތިން.\nއަސްލުވެސް ވަރައް ކަޑަ\nފެބުރުއަރީ 22, 2018 13:12\nބުނަންތަ ވާހަކައެއް. އަސްލު ކޮންމެހެން ނުޖެހޭނެ ހެވިފަ އިންނާކަށެއް އިނގޭ. ނުވެސް އިނދެވޭނެ. ފާޑު ފާޑު ގެ މީހުން އައިސް ހެއްދެވި ނެހެއްދެއި އަށް ވެސް ގޮވާ. ނުލާހިކު ރީތި މޫޑެއްގަ އިންނައިރު ފަނި ކޮއްލާނެ ހަމަ އައިސް ކޮންމެވެސް މޮޅު އެއްޗެއް ކިޔާފަ. އެ އަހަރުން ކަމެއް ކޮއްގެނެއް ނޫން ދޯ. ވެރިން، ނޫނި މެނޭޖްމެންޓަށް ޕާސް ކުރަންޖެހޭ އެއްޗެއްވެސް އެސިސްޓު ކުރަން ތިބޭ ބަޔަކަށް ބުނެދެވޭނެ ދޯ ރީއްޗަށް. އެކަމަކު އެހެނެއް ނުވެއެއްނު ކަންތަކެއް. ކޭޝިއަރ ނޫނީ ސޭލްސް ގާލް އަށް ދޯ ފޮޅާ ލެވެނީ. ހުވާ މިބުނި ގިނަ ރނޑނ ނަކަށް ނޭނގޭނެ ތެންކިޔޫ ބުނެލަންވެސް. އެހެންވީމަ މޫނު މަތިން ހިނިތުންވުމެއް ނާންނާނެ ދޯ. އެހެންނޫނަސް ރީއްޗަށް ކޮމިއުނިކޭޓް ކުރަން އެނގޭ މީހުންނާ ރީއްޗަށް ވާހަކަވެސް ދެއްކޭނީ. ސްމައިލް ވެސް ކުރެވޭނެ އޮޓޯ އިން އެކަހަލަ މީހުންނަށް. ދެން ބުނާނެ ކަސްޓަމާސް ގެއްލޭނެއޭ ދޯ. އެކަމް މަށަށް ކީއް. މަތަނެއް ނޫނެއްނު. މެނޭޖްމެންޓުން، ނޫނީ ވެރިން ގެ ބީތާ ކަމުން ކަސްޓަމާސް އަހަރުންނަށް ބަލާ އަރުވަނީ. އެހެންވީމަ ވައި ގިވް އެން އެފް؟ މަށަށް ކޮން ކަމެއް؟ މިކިޔައި ދިނި ވާގޮތް. ގެޓު ވެއްޖެ ކަމަށް އުންމީދު ކުރަން.\nފެބުރުއަރީ 22, 2018 16:58\nމިކޮމެންޓަށް މަ ތާއީދު.ހަމަ ރަގަޅު ވާހަކަ.\nފެބުރުއަރީ 22, 2018 19:30\nއަހެރެންނަކީ ކޮސްމެޓިކްސް ވިއްކާ ފިހާރައެއްގެ ސޭލްސްގާލްއެއް. މިތަނަށް އެވްރީ ޓޫމަންތްސް ގަ އަންނާނެ ފިރިހެން ކުއްޖެއް. އޭނާގެ އަންހެނުންނަށް ބޭނުންވާ އެއްޗިހި ގަންނަން. ވައިބާކޮށްގެން ސެލެކްޓް ކުރާނީ. ވަރަށް ތަފާތު ކުއްޖެއް އެއީ. ބަލާލަން އެހާ ރީތި ނޫނަސް މީހުންނަށް އޭނާ ކުރާ ރެސްޕެކްޓް ފެނިފާ އަސްލު ތެންކްޔޫ އޭ ބުނެލަން ބޭނުން.\nފެބުރުއަރީ 23, 2018 11:59\nޢަންހެން ކުދިން މަސެއްކަތުގައި ފިރިހެން ކުދިން އިސްތަށި އަނބުރަމުން ބޭކާރު ވަގުތު ހަެދަކުރަމުން ދުވަނީ\nޙަމަ ތެދު ވާފޫހި\nފެބުރުއަރީ 23, 2018 21:35\nފެރީ ޓާމިނަލު ތަކުގަ ހުންނަ ކުދިން ވަރަށް ފާޙަގަ ކުރެވޭ މޫނު ކުނި ކޮށްފަ ހުންނަ ކަން. ޓިކެޓު & ބެލެންސް މޫނު މަޢްޗަށް ޖަޙަނީ ވެސް... މާލެ ޢިން ޢެންމެ ފާޙަގަ ކުރެވެތަން ޢެޢީ...\nފެބުރުއަރީ 25, 2018 01:58\nއަޚްލާގީ މިންގަނޑަށް މި ލިޔުން ފެތޭ ބާ؟\nތި ގޮތަށް "ރީތި" ކުދިން ހޯދަން ދަންޏާ ދައްކާނީ ކުނި މޫނު. އެ ކުދިން ގެ މައްސަލައަށްވުރެ ބޮޑަށް ލިޔުންތެރިޔާ ގެ އެޕްރޯޗް އަހަންނަށް ކަމަކު ނުދޭ!\nފެބުރުއަރީ 26, 2018 19:21\nހުރިހާ މީހުން އެގުތެއް ނުވާނެ\nމާޗް 1, 2019 15:27\nތިކަހަލަ އަންހެން ކުދިން ހޯދަންދާ ފިރިހެނުންނަށް ހީލިޔަސް ހީވާނީ އެހިތް ކީޔޭ މިރާޖޭގަ ކަސްޓަމަރ ސާވިސް ނުދެވެނީ ތިކަހަލަ މީހުން އުޅޭތީ\nކަސްޓަމަރުން ގޮސް ތަންތާ ޙިދުމަތް ދޭން ތިބޭ ކުދިންނާ ދިމާލަ އައުގުރާނަ ގޮވާ ނުވާތަކަށް އާއިލާ އެމެންނާ ބެހިފަ ދާއިރު އެއްޗެއް ހިތަށް ނާރާ\nމާޗް 1, 2019 15:34\nޕޯސްޓް ގައި ތިބޭ ކަސްޓަމް މުވައްޒަފުންނަކީ އެއްގޮތަކަށްވެސް މީހުނާ ރީތިކޮށް މުއާމަލާތު ކުރަން ދަންނަ ބައެއް ނޫން.. ވަރަށް ރޫޑް.. ކަސްޓަމަރ ސާވީސް ހަމަ އެއްގޮތަކަށްވެސް ނޭނގެ.. އެތަނަށްގޮށްސަ ލޭ މައްޗަށް ގޮސްގެން ނިކުންނަނަން ޖެހެެނީ.. އެމީހުން ވާހަކަދައްކާ ގޮތުން.. ސުމެއް މަ ދޭނީ..\nމާޗް 1, 2019 21:45\nތީގަ ފޮށުން ނޫން އެއްޗެއް ނެތެއްނު.\nރަނގަޅު ނިޔަތެއްގަ ލިޔެފަ އިން އެއްޗެއް ނޫން މި.\nމީހުން ފޮށޭ ވަރުން ވެސް މޫނު ކުނި ކުރެވޭނެ.\nމާޗް 1, 2019 23:06\nފިހާރަ އެކަނި؟ ސެނެހިޔާއަށް ޓެސްޓެއް ހަދަންގޮސް ވާނުވާ އަހާލަން އެތާ ކައުންޓަރުގަ އިން އަންހެން ކުއްޖެއްގާތު އަހާލިން. އެހާ ރީއްްޗައް އަހާލީމަވެސް ހާދަހާ ބުމަ ގޮއްޖަހާފަ ރުންކުރު ޖަވާބޭ ދިނީ.\nމާޗް 2, 2019 09:51\nވިޔަފާރި ހިންގާ ބޮޑެތި މީހުން ނުކުރޭ މުވައްޒަފުންގެ އަގުވަޒަނެއް. ހަމަ ބަހައްޓާފަ ތިބޭ ރޮބޮޓުންހެން މަސައްކަތް ކުރުވާފަ ހަމައަށް އޯވާ ޓައިމް ވެސް ނުދޭނެ. ދެން ކީއްކުރަން ހިނިތުންވެފަ ބަންދު ކުރަންވާ ގަޑީގައި ޙިދުމަތްތަކެއް ދޭންވީ. ދެން އަދި ބައެއް ފަހަރަށް އަންނާނެ ކަސްޓަމަރުން އެންމެ ފަހު ވަގުތު އައިއްސަ ބޮޑެތި މަސަތްކަތް ތަކެއް ޖައްސާފަ ލަސްވެގެން ހަޅޭލަވާނެ. ކަސްޓަމަރަކަށް ވެވުނީމަ އަހަރެމެންނަށް ހަދާނެއް ނުވޭ އެމީހުން ކުރާ ބުރަ މަސައްކަތެއް. ސޭލްސް އެސިސްޓެންޓުންނަށް ޖައްސާ ޑެލިވަރީވެސް... މިއީ ވަރަށް ވާހަކަ.\nމާޗް 2, 2019 11:20\nމޮލްޑިވް ގޭސް ކުދިން ވެސް ވެމްކޮ ކުދިން ވެސް ކަޑަ\nމާޗް 3, 2019 01:14\nވާހަކަ އުޅޭ ޒުވާނާ ހީކުރީތަ އޭނަ އެއުޅެނީ ޝާދީ ޑޮޓް ކޮމް އަށް ވަދެވިގެންނޭ.\nނޮވެމްބަރު 10, 2019 18:35\nގަންނަ އެއްޗެހި އަގުހެޔޮވީމަ ކޮލިޓީ ދައްވޭ.ހަމަ އެގޮތައް މުސާރަ ކުޑަވީމަވެސް ކޮލެޓީދައްވާނެ ދޯ...\nނޮވެމްބަރު 11, 2019 01:55\nފުރެންޑްލީ ކުއްޖެއް ވިއްޔާ ދެން އެވީ ބަޑިއަކަށް ނޫނީ ބޮމަކަށް / ވަރަށް ކެޓޭ ގޮލައެއް. ޕިސް ޕިސް. ސަލާމަތެއްނެތް. ތީތި ކަޑައޭ ބުރޯ\nނޮވެމްބަރު 11, 2019 13:10\nއެމް. ޢެން .ޔޫ ގެ ޚިދުމަތް ފޯރުކޮށްދޭ ކައުންޓަރަށް ތިބޭފުޅާ ވަޑައިގެންނެވިންތޯ އެއީ މީހުންނަށް ޚިދުމަތްފޯރުކޮށް ދިނުމުގައި މިހާތަނަށް އަޅުގަނޑަށް ފާހަނގަވި އެއްމެ ރުންކުރު ބޭފުޅުން ތިއްބަވާ އެއްތަން. ހިނިތުންވުން ކީއްކުރަން ދެފަހަރު އެއްގޮތަކަށް މަޢުލޫމާތު ދެއްވާކަށްވެސް ނޭގޭނެ. ޢެތަނުގައި ހަމައެކަނި ރަނގަޅަށް މީހުންނަށް ޚިދުމަތެއް ފޯރުކޮށްދޭ ހަމައެކަނި ތަނަކީ ލައިބްރަރީގެ ކައުންޓަރުގައި ތިއްބަވާ ކުދިން.


ސައީދު އެމްޑީޕީއަށް: ޕީޖީ ވަކި ކުރާކަށް ނުކެރޭނެ – My WordPress\nސައީދު އެމްޑީޕީއަށް: ޕީޖީ ވަކި ކުރާކަށް ނުކެރޭނެ\nދިވެހިރާއްޖެއަށް ވެންޓިލޭޓަރު ގެނައުމުގެ ނަމުގައި ހިންގި ބޮޑު ކޮރަޕްޝަނުގައި ބައިވެރިވި މީހުންގެ މައްޗަށް ދައުވާ ނުކުރުމަށް ޕްރޮސެކިއުޓަރ ޖެނެރަލް ނިންމެވި މައްސަލައާއި ގުޅިގެން، ޕީޖީ ހުސައިން ޝަމީމް މަޤާމުން ވަކި ކުރުމަކީ، ވެރިކަން ކުރާ މައި ޕާޓީ އެމްޑީޕީއަށް ކުރެވޭނެ ކަމެއް ނޫންކަމަށް ރައްޔިތުންގެ މަޖިލީހުގެ މާވަށު ދާއިރާގެ މެމްބަރު މުހައްމަދު ސައީދު ވިދާޅުވެއްޖެއެވެ.\nވެންޓިލޭޓަރުތައް ގެނައުމުގައި ހިންގާފައިވާ ހިޔާނާތާއި ގުޅިގެން، ތުހުމަތު ކުރެވޭ މީހުންގެ މައްޗަށް ދައުވާ ކުރެވެން ނެތީ، ކުށުގެ އުންސުރު ފުރިހަމަ ނުވާތީ ކަމަށް ޕީޖީ ވަނީ ވިދާޅުވެފައެވެ. މިކަމާއި ކަންބޮޑުވުންފާޅުކުރައްވައި، ރައްޔިތުންގެ މަޖިލީހުގެ ރައީސް މުހައްމަދު ނަޝީދު ވިދާޅުވެފައިވަނީ ޕީޖީ ފެއިލްވެފައިވާ ކަމަށާއި މަޤާމުން އިސްތިއުފާދެއްވަންވެސް ޖެހޭ ކަމަށެވެ. އެންޓި ކޮރަޕްޝަން ކޮމިޝަންގެ ރައީސް މަރިޔަމް ޝިއުނާއާއި، ޕީޖީގެ އިތުބާރު ނެތް ކަމަށް ވޯޓު ނަގަން ޖެހިދާނެ ކަމަށްވެސް ނަޝީދު ވިދާޅުވިއެވެ.\nރައީސް ނަޝީދުގެ މިވާހަކަފުޅުތަކާއި ގުޅިގެން، ކުރީގެ އިކޮނޮމިކް މިނިސްޓަރު ސައީދު މިރޭ ކުރެއްވި ޓްވީޓެއްގައި ވަނީ، މިއީ ކުރިއަށް އޮތް ލޯކަލް ކައުންސިލް އިންތިޚާބާއި ދިމާކޮށް އެމްޑީޕީން އަރުވާ ސައިބޯނި ބޮތްކެއްގެ ގޮތުގައި ސިފަކުރައްވައިފައެވެ.\n"އިންތިޚާބު ގާތްވުމުން ސައިބޯނި ބޮކި އެރުވިޔަސް، ޕީޖީގެ އިތުބާރު ނެތް ކަމަށް ކަނޑައަޅުމުގެ ހިތްވަރެއް އެމްޑީޕީގެ ނުހުންނާނެ" ސައީދު ކުރެއްވި ޓްވީޓްގައި ވިދާޅުވިއެވެ.\nރައީސް ނަޝީދު ކުރެއްވި ޓްވީޓެއްގައި ވަނީ ވެންޓިލޭޓަރުގެ ހިޔާނާތުގައި ސަރުކާރުން ބައިވެރިވެފައިވާ ކަމަށް ވިދާޅުވެ، އެމްޑީޕީ ސަރުކާރާއެކު އޮންނަން ބޭނުން ނުވާނެ ކަމަށްވެސް ވިދާޅުވެފައެވެ. އެމަނިކުފާނުގެ މި ވާހަކަފުޅަށް ގިނަ ބައެއްގެ ފާޑުކިޔުން ވަނީ އަމާޒުވެފައެވެ.


7 dharinge mamma zuvaan kamun adhives meehunnah olhey\nހަތް ދަރިންގެ މަންމަ ޒުވާން ކަމުން އަދިވެސް މީހުންނަށް އޮޅޭ\nޖެސިކާ (މ) ދެ ދަރިންނަށް ވުރެ ވެސް ޒުވާން ވައްތަރު ޖަހާ\nޖެސިކާ (މ) ދެ ދަރިންނާއެކު\nއުމުރުން ދުވަސްވާ ވަރަކަށް މީހާގެ ޒުވާން ވާހަކަ މީހުން ދައްކާނަމަ ކޮންމެ މީހަކުވެސް ވަރަށް އުފާވާނެތާ އެވެ. އެންމެ ދަރިއެއް ވިހެއުމަށްފަހު ވެސް ކުރިން ހުރި ގޮތަށް ހަށިގަނޑު ބެހެއްޓެނީ މަދު ބަޔަކަށެވެ.\nއެހެންވެ ގިނަ މީހުން އެންމެ ކުއްޖެއް ލިބޭ އިރަށް އޭނާގެ އަސްލު އުމުރަށް ވުރެ މާ ދުވަސްވެފައިވާ ކަމަށް ދައްކަ އެވެ. ނަމަވެސް ހަތް ދަރިން ލިބިފައިވާ މި އަންހެން މީހާ ވަރަށް ތަފާތެވެ. އޭނާ މަޝްހޫރުވެގެން އުޅެނީ އުމުރުން ދުވަސް ވިޔަސް އޭނާގެ ޒުވާންކަމަށް ބަދަލެއް ނާންނާތީ އެވެ.\nއެމެރިކާގެ އިޔޫޓާ ސްޓޭޓްގައި ދިރިއުޅޭ ޖެސިކާ އެންސްލޯގެ ހަތް ދަރިން އެބަ ތިއްބެވެ. އެ ހަތް ދަރިންގެ ތެރޭގައި 18 އަހަރުގެ ލޯރެން އާއި 26 އަހަރުގެ އެލީސާ ހިމެނެ އެވެ. ދެން ތިބީ ކުޑަ އަންހެން ކުއްޖަކާއި ހަތަރު ފިރިހެން ކުދިންނެވެ. އެލީސާ އާއި ލޯރެން އެކުދިންގެ މަންމައާ އެކު ފެންނަ ކޮންމެ މީހަކުވެސް ހީކުރަނީ އެއީ ތިން ބޭން ކަމަށެވެ.\nވަރަށް ބިޒީކޮށް އުޅެން ޖެހިފައިވާ މި މަންމަ ޓިކްޓޮކްގައި ޝެއާކުރާ ވީޑިއޯތަކުން އޭނާގެ އަމިއްލަ ދަރިން ލަދު ގަންނަ ވަރު ވެއެވެ. އަދި އުމުރުން މިހާރު 50 އަހަރު ފުރެން ކައިރިވެފައިވާ މަންމަ ޓިކްޓޮކަށް ވީޑިއޯ ނުލާން މި ކުދިން މަންމަ ކައިރީ އަބަދު ބުނެ އެވެ.\nއޭނާގެ އަންހެން ދަރިންނާއެކު ނަގާފައި ހުންނަ ފޮޓޯތައް އިންސްޓަގްރާމްގައި ވެސް ޖެސިކާ ވަރަށް ގިނައިން ޝެއާ ކުރެ އެވެ. މި ފޮޓޯތައް ބަލާފައި އެންމެން ވެސް ބުނަނީ މިތަނުން މަންމަ އަކީ ކޮބައިކަމެއް ދަރިންނަކީ ކޮބައިކަމެއް ވަކިކުރަން ނޭނގޭ ކަމަށެވެ.\nއިސްތަށިގަނޑު މުށިކުލައިގައި ހުންނަ ޖެސިކާ ފުރަތަމަ ކުއްޖާ ވިހެއީ 1994 ގައެވެ. އޭރު އޭނާ އަށް 19 އަހަރެވެ. އަދި 21 އަހަރުގައި 1996ގައި ދެ ވަނަ ދަރިއަކު ލިބުނެވެ. އޭގެ ފަހުން ފާއިތުވީ 19 އަހަރު ތެރޭގައި އިތުރު ފަސް ކުދިން އޭނާ އަށް ލިބިފައިވެ އެވެ. އެއީ ދެ މީހަކާ ކައިވެނި ކޮށްގެން ލިބިފައިވާ ކުދިންނެވެ. ޖެސިކާ އެންމެ ފަހުން ވިހެއީ 2013 ގައެވެ.\nޖެސިކާގެ ފުރަތަމަ ހަތަރު ދަރިންނަކީ ފުރަތަމަ ފިރިމީހާގެ ދަރިންނެވެ. އަނެއް ތިން ދަރިންނަކީ މިހާރު ކައިވެނިކޮށްގެން އުޅޭ މީހާގެ ދަރިންނެވެ.\nހަތް ދަރިން ވިހައި އެ ދަރިން ބަލާ ބޮޑުކުރުމުގެ ޒިންމާ އަދާކުރަން ޖެހުނަސް ޖެސިކާ ގަބޫލުކުރާ ގޮތުގައި ދަރިން ނުވިހާ އިރަށް ވުރެ އޭނާގެ ހަށިގަނޑު މިހާރު މާ ރީއްޗެވެ.\nޖެސިކާ ދަރިން ސްކޫލަށް ދިއުމުން ހަފުތާއަކު ތިން ދުވަހު ޖިމަށް ދެއެވެ. އަދި ކޮންމެ ހޯމަ ދުވަހަކު ވަރަށް ހެނދުނާ ތެދުވެ ކާޑިއޯ ހަދަ އެވެ.\nޖެސިކާ ބުނި ގޮތުގައި އޭނާ ކައި އުޅެނީ ޕްރޮޓީން ގިނަ ކާނާ އާއި މޭވާ އަދި ހޯލްގްރެއިން ކާބްސް އެވެ. އަދި ސްނެކްސް ކައި އުޅެނީ ވަރަށް މަދުންނެވެ. އަދި ދުވާލު ހަތަރުދަމު ވަރަށް އެކްޓިވްކޮށް އުޅެ އެވެ.\nދަރިފުޅު ގޮވައިގެން މަޖިލީހަށް ދިއުމުން ބަހުސަކަށް\nފިރިހެން ދަރިއެއް ހޯދަން އަށް ފަހަރު އެބޯޝަން


Raajje ah oiy demand boduvumun Air Astana in flight ge jaaga bodukohfi - vNews.mv\nރާއްޖެއަށް އޮތް ޑިމާންޑު ބޮޑުވުމުން އެއަރ އަސްތާނާއިން ފްލައިޓުގެ ޖާގަ ބޮޑުކޮށްފި\nޠާހިރާ އަޒްހާރު Male' | 21 November 2020, 16:11\nކަޒަކިސްތާނުގެ ގައުމީ އެއާލައިން އެއަރ އަސްތާނާއިން އަންނަ މަހު ރާއްޖެއަށް ފަށާ ދަތުރުތަކުގެ ޑިމާންޑް ބޮޑުވުމުން، ފްލައިޓުގެ ޖާގަ ބޮޑުކޮށް، އަޕްގްރޭޑްކުރަން ނިންމައިފިއެވެ.\nއެއަރ އަސްތާނާއިން އަންނަ މަހުގެ5ވަނަ ދުވަހު ރާއްޖެއަށް ދަތުރުތައް ބާއްވަން ނިންމާފައިވާއިރު، އެ އެއާލައިނުން ބުނީ ދަތުރުތައް ހަފްތާއަކު ދެ ދުވަހު ރާއްޖެއަށް ބާއްވާނެ ކަމަށެވެ. އެއަރ އަސްތާނާއިން ރާއްޖެއަށް ދަތުރުކުރާނީ އެއާބަސް އޭ 321 އެލް.އާރު މަރުކާގެ ބޯޓެއްކަމަށް އެ އެއާލައިނުން ބުނެއެވެ.\nއެހެންނަމަވެސް އަހަރުގެ ފަހުކޮޅަކީ ގިނަ އަދަދެއްގެ ފަތުރުވެރިން ރާއްޖެ ޒިޔާރަތްކުރާ ދުވަސްކޮޅަކަށްވުމުން އަންނަ ޑިސެމްބަރު މަހުގެ 16 އިން އަންނަ އަހަރުގެ ޖެނުއަރީ 16ގެ ނިޔަލަށް އެ އެއާލައިނުން ރާއްޖެ ދަތުރުކުރާ ބޯޓު ބޮޑުކުރާނެކަމަށް އެ އެއާލައިނުން ބުނެއެވެ. މިއީ މި ދުވަސްކޮޅަށް އެ އެއާލައިންގެ ޑިމާންޑު ބޮޑުވެފައިވާތީ ގެނައި ބަދަލެއްކަމަށް އެއަރ އަސްތާނާއިން ވަނީ ބުނެފައެވެ.\nއެއާ އަސްތާނާއިން ބުނި ގޮތުގައި މި މުއްދަތުގެ ތެރޭގައި ރާއްޖެއަށް ދަތުރުކުރަން ހަމަޖެހިފައިވަނީ ބޮއިންގ 767 މަރުކާގެ ބޯޓެކެވެ. މިއާއެކު މި މުއްދަތުގައި އެ އެއާލައިނުން ރާއްޖެއަށް ބާއްވާ ފްލައިޓުތައް އިތުރުކުރާނެކަން ފާހަގަކޮށް އެއަރ އަސްތާނާއިން ބުނީ އަންނަ ޑިސެމްބަރުމަހުގެ 21 އިން ފެށިގެން އެ އެއާލައިނުން ހަފްތާއަކު3ދަތުރު ރާއްޖެއަށް ބާއްވާނެ ކަމަށެވެ.\nޖުލައި 15ގައި ރާއްޖޭގެ މައި ބޯޑަރު ހުޅުވާލިފަހުން ރާއްޖެ އަންނަ ފަތުރުވެރިންގެ އަދަދު ދަނީ އިތުރުވަމުންނެވެ. ޓުއަރިޒަމް މިނިސްޓްރީން ކޮންމެ މަހަކު އާއްމުކުރަމުން އަންނަ ތަފާސްހިސާބުތައް ދައްކާގޮތުން ބޯޑަރު ހުޅުވާލިފަހުން މިދިޔަ ބުރާސްފަތި ދުވަހުގެ ނިޔަލަށް ރާއްޖެ ޒިޔާރަތްކުރި ފަތުރުވެރިންގެ އަދަދު ވަނީ 59،105 އަށް އަރާފައެވެ. އަދި ކުރިއަށް އޮތީ ކޮންމެ އަހަރަކުވެސް އެންމެ ގިނަ އަދަދަކަށް ފަތުރުވެރިން ރާއްޖެ ޒިޔާރަަތްކުރާ ދުވަސްވަރު ކަމަށްވުމުން ކުރިއަށް އޮތް ތަނުގައި މި އަދަދު އިތުރުވެގެންދާނެކަމަށް ގިނަ ބަޔަކު ލަފާކުރެއެވެ.\nމީގެ އިތުރުން މީގެ ކުރިން ރާއްޖެއަށް ދަތުރުކުރި ބައިނަލްއަގުވާމީ ގިނަ އެއާލައިންތަކުންވެސް އަންނަނީ އަނެއްކާވެސް ރާއްޖެއަށް ޝެޑިއުލް ދަތުރުތައް ބާއްވަމުންނެވެ. އެގޮތުން ބޯޑަރު ހުޅުވާލިފަހުން މިދިޔަ ބުރާސްފަތި ދުވަހާ ހަމައަށް 16 އެއާލައިނަކުން ރާއްޖެއަށް ޝެޑިއުލް ދަތުރުތައް ފަށާފައިވާއިރު، ކުރިއަށް އޮތް ދުވަސްތަކުގައި ރާއްޖެއަށް ޝެޑިއުލް ދަތުރުތައް ފަށަން9އެއާލައިނަކުން ވަނީ ތައްޔާރުވެފައެވެ. އަދި މިވަގުތު ރާއްޖެ ދަތުރުކުރާ ބައެއް އެއާލައިންތަކުން އަންނަނީ އެ އެއާލައިންތަކުގެ ދަތުރުތައް އިތުރުކުރަމުންނެވެ.\nއެއާ އަސްތާނާ ވިޔަފާރި


vnews - VAM ge 21 aharun dhasuge anhen championship gai baiverivaan hulhuvaalaifi\nވީއޭއެމްގެ 21 އަހަރުން ދަށުގެ އަންހެން ޗެމްޕިއަންޝިޕްގައި ބައިވެރިވާން ހުޅުވާލައިފި\nވޮލީ ބޯޅަ އެސޯސިއޭޝަނުން އިންތިޒާމް ކޮށްގެން ބޭއްވުމަށް ހަމަޖެހިފައިވާ 21 އަހަރުން ދަށުގެ އަންހެން ޗެމްޕިއަންޝިޕްގައި ބައިވެރިވާން ހުޅުވާލައިފި އެވެ.\nވީއޭއެމްއިން ބުނީ، މުބާރާތުގައި ބައިވެރި ވެވޭނީ އެއެސޯސިއޭޝަންގައި ރަޖިސްޓަރީ ވެފައިވާ ކުލަބް ތަކަށް އެކަނި ކަމަށެވެ. އަދި މުބާރާތުގައި ބައިވެރިވުމުގެ ފޯރމާއި ޓީމް ލިސްޓް ހުށައެޅުއްވުމުގެ އެންމެ ފަހު ތާރީޙަކީ މިމަހުގެ 17 ވާ ހޯމަ ދުވަހުގެ މެންދުރު 12:00 އަށް ކަމަށް ވީއޭއެމްއިން މައުލޫމާތު ދެއެވެ.\nވީއޭއެމްއިން ބުނީ، މުބާރާތުގެ ބައިވެރުމުގެ ފޯރމާއި ޓީމް ލިސްޓް ހުށައަޅާ ފޯރމް އެއެސޯސިއޭޝަން އިން މިހާރު ލިބެން ހުންނާނެ ކަަމަށެވެ.\nވީއޭއެމް 21 އަހަރުން ދަށުގެ އަންހެން ޗެމްޕިއަންޝިޕް ބޭއްވުމަށް ހަމަޖެހިފައިވަނީ މިމަހުގެ 19 އިން 24 ގެ ނިޔަލަށެވެ. އަދި މިމުބާރާތުގެ ހުރިހާ މެޗެއް ވެސް ކުޅުމަށް ހަމަޖެހިފައި ވަނީ އެކުވެނި އައުޓްޑޯރ ވޮލީބޯޅަ ކޯޓުގައެވެ.


Elsalvador ge rasmee faisaage gothugai Bitcoin beynun kuranee\nއެލްސަލްވަޑޯގައި ރަސްމީ ފައިސާގެ ގޮތުގައި ބިޓްކޮއިން ބޭނުން ކުރަން ފަށަނީ\n15 ޖޫން 2021 - 15:41:04\nއެލްސަލްވަޑޯގައި ރަސްމީ ފައިސާގެ ގޮތުގައި ބިޓް ކޮއިން ބޭނުން ކުރަން ފަށައިފިއެވެ. މިއީ ކްރިޕްޓޯ ކަރަންސީ ފުރަތަމަ ބޭނުން ކުރަން ފެށި ގައުމެވެ.\nރޮއިޓާސް އިން ރިޕޯޓް ކޮށްފައިވާ ގޮތުން މިޖޫން މަހުގެ ނުވަނަ ދުވަހު އެޤައުމުގެ ޤާނޫނު ހަދާ މަޖިލީހުގައި ބޭއްވި ޖަލްސާ އަށް، އެ ޤައުމުގެ ރައީސް ނަޔިބް ބުކެލެ ހުށަހެޅުއްވި ހުށަހެޅުން ފާސްކޮށްފައިވަނީ ވޯޓްގައި ބައިވެރިވި 84 މެމްބަރުންގެ ތެރެއިން 62 މެމްބަރުންގެ ވޯޓާއި އެކު އެވެ.\nބިޓް ކޮއިން މާރުކުރުމަށް، އެޤައުމުގެ ބޭންޑެސަލް އިން ވަނީ 150 މިލިއަން ޑޮލަރުގެ ޓްރަސްޓް ފަންޑެއް އެކުލަވާލާފައި އެވެ.\nރައީސް ނަޔިބް ބުކެލެ ހުށަހަޅުއްވާފައިވާ ގޮތުން، ބިޓް ކޮއިނަކީ އެޤައުމުގެ ރަސްމީ ފައިސާ އަށް ވިޔަސް، ޔޫ.އެސް ޑޮލަރަކީ އެޤައުމުގެ ރަސްމީ ފައިސާކަމަށް ނިންމާފައިވާ ނިންމުމަށް ބަދަލެއް ނާންނާނެއެވެ. މާނައަކީ، އެޤައުމުގެ ރަސްމީ ފައިސާގެ ގޮތުގައި ޔޫ.އެސް ޑޮލަރުގެ އިތުރުން ބިޓް ކޮއިން ވެސް ބޭނުންކުރެވުމެވެ.\nރައީސް ނަޔިބް ބުކުލެގެ ހުށަހެޅުމުގައި ވާގޮތުން، މި ގޮތަށް ނިންމުމުގެ ސަބަބުން ޤައުމުން ބޭރުގައި ވަޒީފާ އަދާކުރާ އެލް ސަލްވަޑޯގެ ރައްޔިތުންނަށް، އެޤައުމަށް ފައިސާ ފޮނުވުމަށް ވަރަށް ބޮޑުތަނުން ފަސޭހަވާނެކަމަށް ވެސް ރޮއިޓާސްއިން ރިޕޯޓް ކޮށްފައިވެއެވެ.\nމިހުށަހެޅުން ފާސްވުމާއެކު އެލްސަލްވަޑޯގެ ރައީސް ކުރެއްވި ޓްވީޓެއްގައި ވިދާޅުވެފައިވަނީ، މިކަމުގެ ސަބަބުން އެލް ސަލްވަޑޯ ގައި އިންވެސްޓް ކުރާފަރާތްތަކަށް އިތުރު ފަސޭހަކަމެއް ލިބިގެންދާއިރު، އޭގެ ސަބަބުން ޓޫރިޒަމް އިތުރުށް ފުޅާވެ، ޤައުމުގެ އިޤްތިސާދަށް ބޮޑެތި ފައިދާ ތަކެއް ލިބި، ޤައުމީ ތަރައްޤީ އަށް އިތުރުކުރިއެރުން ތަކެއް ލިބިގެން ދާނެއެވެ.\nމި ހުށަހެޅުން ފާސްވުމާއިއެކު، ބުކުލެ ވަނީ އެޤައުމުގެ ސަރުކާރު ހިއްސާވާ ކުންފުންޏެއްކަމަށްވާ ލާގިއޯ އަށް، އެޤައުމުގެ ޢިއާދަކުރަނިވި ހަކަތަ ބޭނުންކޮށްގެން ބިޓް ކޮއިން މައިން ކުރެވޭނެ ތަނެއް އުފެއްދުމަށްވެސް އަންގަވާފައެވެ.\nއެޤައުމުގެ ރައްޔިތުންނަށް ބިޓް ކޮއިން ބޭނުންކުރުމަކީ އޮޕްޝަނެއް ކަމަށް ވިޔަސް، މި ޤާނޫނާއިއެކު އެޤައުމުގެ ވިޔަފާރިތަކަށް، ބިޓް ކޮއިނުން ކުރެވޭ ފައިސާގެ މުޢާމަލާތްތައް ބަލައިގަންނަން މަޖުބޫރުވާނެއެވެ.\nއަމީރުލް ހައްޖު، ހައްޖުވެރިންނާއި ބައްދަލުކުރައްވައިފި\nތެލުގެ އަގު ވެއްޓެން ފަށައިފި\nޓެކްސީ ދަތުރުތަކުގެ އަގު ބޮޑު ކޮށްފި